cyanic-selkie/wikianc huggingface dataset:
ᱥᱩᱨᱡᱟᱦᱤ ᱯᱩᱡᱟᱹ
ᱥᱩᱨᱡᱟᱦᱤ ᱯᱩᱡᱟᱹ ᱫᱚ ᱡᱷᱟᱨᱠᱷᱚᱸᱰ ᱨᱮᱭᱟᱜ ᱢᱤᱫᱴᱮᱱ ᱯᱚᱨᱚᱵᱽ ᱠᱟᱱᱟ᱾ ᱱᱚᱣᱟ ᱯᱚᱨᱚᱵᱽ ᱨᱮᱫᱚ ᱦᱚᱲ ᱠᱚᱫᱚ ᱥᱤᱧ ᱪᱟᱸᱫᱚ ᱠᱚ ᱢᱟᱱᱚᱛᱮᱭᱟ᱾ ᱱᱚᱶᱟ ᱫᱚ ᱢᱚᱬᱮ ᱥᱮᱨᱢᱟ ᱨᱮ ᱢᱤᱫ ᱫᱷᱟᱣ ᱢᱟᱱᱟᱣ ᱦᱩᱭᱩᱜᱼᱟ᱾ ᱱᱚᱣᱟ ᱫᱚ ᱡᱷᱟᱨᱠᱷᱚᱸᱰ ᱨᱮᱱ ᱥᱟᱫᱟᱱ ᱦᱚᱲ ᱠᱚᱣᱟᱜ ᱯᱚᱨᱚᱵᱽ ᱠᱟᱱᱟ᱾
ᱧᱩᱛᱩᱢ
ᱥᱩᱨᱡᱟᱦᱤ ᱫᱚ ᱥᱩᱨᱟᱡᱽ ᱨᱮᱱᱟᱜ ᱢᱤᱫᱴᱟᱝ ᱥᱮᱞᱮᱫ ᱟᱹᱲᱟᱹ ᱠᱟᱱᱟ, ᱡᱟᱦᱟᱸ ᱨᱮᱱᱟᱜ ᱢᱮᱱᱮᱛ ᱫᱚ ᱥᱤᱸᱜᱤ ᱟᱨ ᱟᱦᱤ ᱨᱮᱱᱟᱜ ᱢᱮᱱᱮᱛ ᱫᱚ᱾ ᱱᱚᱶᱟ ᱫᱚ ᱥᱤᱧ ᱪᱟᱸᱫᱚ ᱢᱟᱱᱟᱣ ᱞᱟᱹᱜᱤᱫ ᱛᱮ ᱢᱟᱱᱟᱣ ᱦᱩᱭᱩᱜ ᱠᱟᱱᱟ᱾
ᱢᱟᱱᱟᱣ
ᱱᱚᱶᱟ ᱯᱚᱨᱚᱵᱽ ᱨᱮ, ᱦᱚᱲ ᱠᱚᱫᱚ ᱥᱤᱧ ᱪᱟᱸᱫᱚ ᱠᱚ ᱢᱟᱱᱚᱛᱮᱭᱟ᱾ ᱱᱚᱶᱟ ᱯᱚᱨᱚᱵᱽ ᱫᱚ ᱢᱚᱬᱮ ᱥᱮᱨᱢᱟ ᱨᱮ ᱢᱤᱫ ᱫᱷᱟᱣ ᱢᱟᱱᱟᱣ ᱦᱩᱭᱩᱜᱼᱟ᱾ ᱱᱚᱶᱟ ᱫᱚ ᱟᱜᱷᱟᱲ ᱟᱨᱵᱟᱝ ᱢᱟᱜᱷ ᱪᱟᱸᱫᱚ ᱨᱮᱱᱟᱜ ᱯᱩᱭᱞᱩ ᱯᱮ ᱫᱤᱱ ᱨᱮ ᱠᱚ ᱢᱟᱱᱟᱣᱟ᱾ ᱱᱚᱣᱟ ᱫᱚ ᱢᱤᱫ ᱟᱸᱥ ᱯᱩᱨᱚᱱᱚᱜ ᱠᱷᱟᱱ ᱠᱚ ᱢᱟᱱᱟᱣᱟ᱾ ᱱᱚᱶᱟ ᱫᱚ ᱚᱲᱟᱜ ᱨᱮᱱᱟᱜ ᱨᱟᱪᱟ ᱨᱮᱠᱚ ᱢᱟᱱᱟᱣᱟ᱾ ᱱᱚᱶᱟ ᱯᱚᱨᱚᱵᱽ ᱨᱮ ᱜᱚᱴᱟ ᱜᱷᱟᱨᱚᱸᱡᱽ ᱟᱨᱵᱟᱝ ᱟᱹᱛᱩ ᱨᱤᱱ ᱡᱚᱛᱚ ᱦᱚᱲ ᱠᱚ ᱥᱮᱞᱮᱫᱚᱜᱼᱟ᱾ ᱯᱩᱭᱞᱩ ᱫᱤᱱ ᱫᱚ ᱰᱟᱹᱵᱽᱨᱟᱹᱜ ᱞᱟᱹᱜᱤᱫ, ᱫᱚᱥᱟᱨ ᱫᱤᱱ ᱫᱚ ᱩᱯᱟᱹᱥ ᱞᱟᱹᱜᱤᱫ ᱟᱨ ᱛᱮᱥᱟᱨ ᱫᱤᱱ ᱫᱚ ᱵᱚᱸᱜᱟᱭ ᱦᱩᱭᱩᱜᱼᱟ᱾ ᱦᱚᱲ ᱠᱚ ᱢᱮᱨᱚᱢ ᱠᱚ ᱵᱚᱸᱜᱟ ᱠᱚᱣᱟ ᱟᱨ ᱥᱤᱧ ᱪᱟᱸᱫᱚ ᱞᱟᱹᱜᱤᱫ ᱛᱲᱯᱟᱱ (ᱦᱟᱺᱰᱤ) ᱠᱚ ᱪᱚᱰᱚᱨᱟ᱾ ᱚᱱᱟ ᱛᱟᱭᱚᱢ ᱩᱱᱠᱩ ᱵᱷᱚᱡᱽ ᱠᱚ ᱡᱚᱢᱟ᱾ ᱱᱚᱶᱟ ᱫᱚ ᱡᱷᱟᱨᱠᱷᱚᱸᱰ ᱨᱮᱱ ᱥᱟᱫᱟᱱ ᱦᱚᱲ ᱠᱚᱣᱟᱜ ᱯᱚᱨᱚᱵᱽ ᱠᱟᱱᱟ᱾
ᱠᱮᱯ ᱵᱷᱟᱨᱰᱮ
ᱥᱟᱹᱠᱷᱹᱭᱟᱹᱛ
ᱛᱷᱚᱠ: ᱫᱤᱥᱚᱢ ᱛᱷᱚᱠ: ᱟᱯᱷᱨᱤᱠᱟ ᱨᱮᱱᱟᱜ ᱫᱤᱥᱚᱢ ᱛᱷᱚᱠ: ᱯᱟᱪᱮ ᱟᱯᱷᱨᱤᱠᱟ ᱨᱮᱱᱟᱜ ᱫᱤᱥᱚᱢ ᱛᱷᱚᱠ: ᱫᱤᱯ ᱫᱤᱥᱚᱢ ᱛᱷᱚᱠ: ᱢᱟᱭᱠᱨᱳᱱᱮᱥᱤᱭᱟ
ᱜᱚᱱᱚᱛᱟᱱᱛᱨᱤᱠ ᱠᱚᱝᱜᱳ ᱯᱨᱚᱡᱟᱛᱚᱱᱛᱨᱚ
ᱜᱚᱱᱚᱛᱟᱱᱛᱨᱤᱠ ᱠᱚᱝᱜᱳ ᱯᱨᱚᱡᱟᱛᱚᱱᱛᱨᱚ ᱠᱷᱟᱴᱚ ᱛᱮ ᱠᱚᱝᱜᱳ ᱫᱚ ᱛᱟᱞᱢᱟ ᱟᱯᱷᱨᱤᱠᱟ ᱨᱮᱱᱟᱜ ᱢᱤᱫ ᱫᱤᱥᱚᱢ ᱠᱟᱱᱟ ᱾ ᱢᱟᱨᱟᱝ ᱨᱮ ᱱᱚᱶᱟ ᱫᱚ ᱡᱟᱭᱟᱨ ᱢᱮᱱᱛᱮ ᱵᱟᱲᱟᱭᱚᱜ ᱠᱟᱱ ᱛᱟᱦᱮᱱᱟ (᱑᱙᱗᱒-᱑᱙᱙᱗) ᱾ ᱱᱚᱶᱟ ᱟᱯᱷᱨᱤᱠᱟ ᱨᱮᱱᱟᱜ ᱫᱚᱥᱟᱨ ᱢᱟᱨᱟᱝ ᱟᱨ ᱡᱮᱜᱮᱛ ᱡᱟᱠᱟᱛ ᱨᱮ ᱜᱮᱞᱢᱤᱫ ᱟᱱᱟᱜ ᱢᱟᱨᱟᱝ ᱫᱤᱥᱚᱢ ᱠᱟᱱᱟ ᱾ ᱜᱚᱱᱚᱛᱟᱱᱛᱨᱤᱠ ᱠᱚᱝᱜᱳ ᱯᱨᱚᱡᱟᱛᱚᱱᱛᱨᱚ ᱨᱮᱱᱟᱜ ᱨᱟᱡᱽᱜᱟᱲ ᱟᱨ ᱥᱟᱱᱟᱢ ᱠᱷᱚᱱ ᱢᱟᱨᱟᱝ ᱥᱚᱦᱚᱨ ᱫᱚ ᱠᱤᱱᱥᱟᱥᱟ ᱠᱟᱱᱟ ᱾
ᱵᱟᱨᱦᱮ ᱡᱚᱱᱚᱲ
ᱛᱷᱚᱠ: ᱫᱤᱥᱚᱢ ᱛᱷᱚᱠ: ᱟᱯᱷᱨᱤᱠᱟ ᱛᱷᱚᱠ: ᱯᱷᱩᱨᱜᱟᱹᱞ ᱫᱤᱥᱚᱢ ᱛᱷᱚᱠ: ᱛᱟᱞᱢᱟ ᱟᱯᱷᱨᱤᱠᱟ ᱨᱮᱱᱟᱜ ᱫᱤᱥᱚᱢ ᱛᱷᱚᱠ: ᱟᱯᱷᱨᱤᱠᱟ ᱨᱮᱱᱟᱜ ᱫᱤᱥᱚᱢ
ᱱᱳᱣᱟᱠᱷᱟᱞᱤ ᱦᱚᱱᱚᱛ
ᱱᱳᱣᱟᱠᱷᱟᱞᱤ ᱦᱚᱱᱚᱛ ᱵᱟᱝᱞᱟᱫᱮᱥ ᱫᱟᱹᱠᱷᱤᱱ-ᱯᱩᱨᱩᱵᱽ ᱚᱱᱪᱚᱞ ᱨᱮ ᱢᱮᱱᱟᱜ-ᱟ᱾ ᱱᱚᱣᱭᱟ ᱫᱚ ᱪᱚᱴᱴᱚᱜᱨᱟᱢ ᱠᱷᱚᱸᱰ ᱨᱮᱭᱟᱜ ᱢᱤᱫᱴᱟᱝ ᱯᱚᱨᱥᱟᱥᱚᱱᱤᱠ ᱮᱞᱟᱠᱟ ᱠᱟᱱᱟ᱾
ᱱᱟᱜᱟᱢ
ᱱᱳᱣᱟᱠᱷᱟᱞᱤ ᱦᱚᱱᱚᱛ ᱨᱮᱭᱟᱜ ᱥᱩᱢᱩᱝ ᱫᱚ ᱔᱒᱐᱒.᱗᱐ ᱵᱚᱨᱜᱚ ᱠᱤᱞᱚᱢᱤᱴᱟᱹᱨ᱾ ᱨᱟᱡᱽᱫᱷᱟᱱᱤ ᱰᱷᱟᱠᱟ ᱠᱷᱚᱱ ᱱᱤᱭᱟᱹ ᱦᱚᱱᱚᱛ ᱨᱮᱭᱟᱜ ᱥᱟᱸᱜᱤᱧ ᱑᱗᱑ ᱠᱤᱞᱚᱢᱤᱴᱟᱹᱨ ᱟᱨ ᱪᱚᱴᱴᱚᱜᱨᱟᱢ ᱠᱷᱚᱸᱰ ᱨᱮᱭᱟᱜ. ᱥᱚᱫᱚᱨ ᱠᱷᱚᱱ ᱑᱓᱖ ᱠᱤᱞᱚᱢᱤᱴᱟᱹᱨ᱾ ᱱᱚᱣᱟ ᱦᱚᱱᱚᱛ ᱨᱮᱭᱟᱜ ᱯᱩᱨᱩᱵᱽ ᱫᱚ ᱪᱚᱴᱴᱚᱜᱨᱟᱢ ᱦᱚᱱᱚᱛ ᱟᱨ ᱯᱷᱮᱹᱱᱤ ᱦᱚᱱᱚᱛ, ᱩᱛᱟᱹᱨ ᱫᱚ ᱠᱩᱢᱤᱞᱞᱟ ᱦᱚᱱᱚᱛ, ᱯᱩᱪᱷᱤᱢ ᱫᱚ ᱞᱚᱠᱠᱷᱤᱯᱩᱨ ᱦᱚᱱᱚᱛ ᱟᱨ ᱵᱷᱚᱞᱟ ᱦᱚᱱᱚᱛ, ᱫᱟᱹᱠᱷᱤᱱ ᱫᱚ ᱵᱚᱝᱜᱚᱯᱚ ᱥᱟᱜᱚᱨ(ᱚᱜᱚᱢᱚ ᱫᱚᱨᱮᱭᱟ) ᱢᱮᱱᱟᱜ-ᱟ᱾
ᱯᱚᱨᱥᱟᱥᱚᱱᱤᱠ ᱮᱞᱟᱠᱟᱠᱚ
ᱱᱳᱣᱟᱠᱷᱟᱞᱤ ᱦᱚᱱᱚᱛ ᱙ ᱜᱚᱴᱟᱝ ᱩᱯᱚᱡᱮᱞᱟ, ᱙ ᱜᱚᱴᱟᱝ ᱛᱷᱟᱱᱟ, ᱘ ᱜᱚᱴᱟᱝ ᱯᱳᱣᱨᱚᱥᱚᱵᱷᱟ, ᱙᱓ ᱜᱚᱴᱟᱝ ᱤᱭᱩᱱᱤᱭᱚᱱ, ᱘᱘᱒ ᱜᱚᱴᱟᱝ ᱢᱳᱣᱡᱟ, ᱙᱖᱗ ᱜᱚᱴᱟᱝ ᱟᱛᱚ ᱟᱨ ᱖ ᱜᱚᱴᱟᱝ ᱥᱚᱝᱥᱚᱫ ᱮᱞᱟᱠᱟᱠᱚ ᱛᱮ ᱦᱩᱭᱟᱠᱟᱱᱟ᱾
ᱦᱚᱲᱠᱚ
᱒᱐᱑᱑ ᱥᱮᱨᱢᱟ ᱨᱮᱭᱟᱜ ᱞᱮᱠᱷᱟ ᱧᱟᱢ ᱱᱳᱣᱟᱠᱷᱟᱞᱤ ᱦᱚᱱᱚᱛ ᱨᱮ ᱓᱓,᱗᱐,᱒᱕᱑ ᱜᱚᱴᱟᱝ ᱦᱚᱲ ᱢᱮᱱᱟᱜ ᱠᱳᱣᱟ᱾ ᱚᱱᱟ ᱛᱟᱞᱟᱨᱮ ᱠᱚᱲᱟ ᱑᱖,᱑᱐,᱓᱓᱓ ᱜᱚᱴᱟᱝ, ᱠᱩᱲᱤ ᱑᱗,᱕᱙,᱘᱐᱗ ᱜᱚᱴᱟᱝ᱾ ᱦᱚᱱᱚᱛ ᱨᱮ ᱢᱮᱱᱟᱜ ᱠᱚ ᱦᱚᱲ ᱠᱷᱚᱱ ᱢᱩᱥᱞᱟᱹ ᱙᱕.᱔᱒%, ᱦᱤᱱᱫᱩ ᱔.᱔᱒%, ᱵᱳᱫᱫᱷᱚ ᱥᱟᱶ ᱮᱴᱟᱜ ᱫᱷᱚᱨᱚᱢ ᱨᱮᱱ ᱦᱚᱲ ᱠᱚ ᱐.᱐᱖%᱾
ᱦᱮᱡᱩᱜ ᱥᱮᱱᱚᱜ
ᱱᱳᱣᱟᱠᱷᱟᱞᱤ ᱦᱚᱱᱚᱛ ᱨᱮᱭᱟᱜ ᱦᱮᱡᱩᱜ ᱥᱮᱱᱚᱜ ᱞᱟᱹᱜᱤᱫᱽ ᱯᱚᱨᱫᱷᱟᱱ ᱥᱚᱲᱚᱠ ᱫᱚ ᱪᱷᱮᱰᱟ-ᱱᱳᱣᱟᱠᱷᱟᱞᱤ ᱢᱚᱦᱟᱥᱚᱲᱚᱠ, ᱟᱨ ᱪᱚᱴᱴᱚᱜᱨᱟᱢ-ᱱᱳᱣᱟᱠᱷᱟᱞᱤ ᱢᱚᱦᱟᱥᱚᱲᱚᱠ᱾ ᱡᱚᱛᱚ ᱞᱮᱠᱟᱱ ᱢᱚᱴᱚᱨ, ᱥᱟᱜᱟᱲ ᱠᱚᱜᱮ ᱧᱟᱢᱚᱜ-ᱟ᱾ ᱚᱱᱟ ᱵᱮᱜᱚᱨᱦᱚᱸ ᱨᱮᱞ ᱜᱟᱰᱤ ᱨᱮᱭᱟᱜ ᱦᱚᱸ ᱦᱮᱡᱩᱜ ᱥᱮᱱᱚᱜ ᱟᱹᱰᱤ ᱢᱚᱡᱽ ᱵᱮᱵᱚᱥᱛᱟ ᱢᱮᱱᱟᱜ-ᱟ᱾
ᱫᱷᱚᱨᱚᱢ ᱡᱟᱜᱟᱠᱚ
ᱱᱳᱣᱟᱠᱷᱟᱞᱤ ᱦᱚᱱᱚᱛ ᱨᱮ ᱔᱑᱕᱙ ᱜᱚᱴᱟᱝ ᱢᱚᱥᱡᱤᱫᱽ, ᱔᱙᱗ ᱜᱚᱴᱟᱝ ᱤᱫᱽᱜᱟᱦ ᱢᱟᱴ, ᱒᱓᱙ ᱜᱚᱴᱟᱝ ᱢᱚᱱᱫᱤᱨ, ᱵᱟᱨᱮᱭᱟ ᱵᱤᱦᱟᱨ ᱟᱨ ᱢᱤᱫᱴᱟᱝ ᱠᱟᱛᱚᱞᱤᱠ ᱜᱤᱨᱡᱟᱹ ᱢᱮᱱᱟᱜ-ᱟ᱾
ᱯᱷᱮᱢᱤᱱᱤᱥᱴ ᱮᱱᱛᱷᱨᱚᱯᱚᱞᱚᱡᱤ
ᱯᱷᱮᱢᱤᱱᱤᱥᱴ ᱮᱱᱛᱷᱨᱚᱯᱚᱞᱚᱡᱤ ᱫᱚ ᱢᱤᱫ ᱮᱱᱛᱷᱨᱚᱯᱚᱞᱚᱡᱤ ᱨᱮ ᱯᱩᱱᱭᱟᱹ ᱯᱷᱤᱞᱰ (ᱟᱨᱠᱚᱞᱳᱡᱤᱠᱟᱞ, ᱵᱟᱭᱳᱞᱳᱡᱤᱠᱟᱞ, ᱠᱟᱞᱪᱨᱟᱞ, ᱞᱤᱝᱜᱽᱣᱤᱥᱴᱤᱠᱥ) ᱥᱟᱶ ᱮᱯᱨᱳᱣᱪ ᱢᱮᱱᱟᱜ ᱟᱠᱟᱫ-ᱟ ᱡᱟᱦᱟᱸ ᱫᱚ ᱯᱷᱟᱭᱱᱰᱤᱝᱥ, ᱮᱱᱛᱷᱨᱚᱯᱚᱞᱚᱡᱤᱠᱟᱞ ᱦᱟᱭᱨᱤᱝ ᱨᱤᱥᱟᱨᱪ ᱥᱟᱶ ᱴᱨᱟᱱᱥᱯᱷᱟᱨ ᱯᱟᱸᱡᱟ ᱟᱨ ᱜᱮᱭᱟᱱ ᱨᱮᱱᱟᱜ ᱥᱠᱳᱞᱟᱨ ᱯᱨᱚᱰᱚᱠᱥᱚᱱ, ᱯᱷᱮᱢᱤᱱᱤᱥᱴ ᱛᱷᱭᱩᱨᱤ ᱠᱷᱚᱱᱟᱜ ᱤᱱᱥᱟᱭᱤᱴ ᱢᱮᱱᱟᱜ-ᱟ ᱾ ᱥᱤᱢᱩᱞᱴᱮᱱᱤᱭᱟᱥ, ᱯᱷᱮᱢᱤᱱᱤᱥᱴ ᱮᱱᱛᱷᱨᱚᱯᱚᱞᱚᱡᱤ ᱪᱟᱭᱞᱮᱱᱡᱽ ᱤᱥᱮᱬᱥᱤᱭᱟᱞ ᱭᱩᱨᱳᱯ ᱟᱨ ᱟᱢᱨᱤᱠᱟ ᱨᱮ ᱤᱥᱮᱬᱥᱤᱭᱟᱞ ᱯᱷᱮᱢᱤᱱᱤᱥᱴ ᱛᱷᱭᱩᱨᱤ ᱞᱟᱦᱟ ᱤᱫᱤ ᱟᱠᱟᱱᱟ ᱾
ᱱᱟᱜᱟᱢ
ᱯᱷᱮᱢᱤᱱᱤᱥᱴ ᱮᱱᱛᱷᱨᱚᱯᱚᱞᱚᱡᱤ ᱫᱚ ᱑᱙᱗᱐ ᱥᱟᱞᱮ ᱠᱚᱨᱮ ᱮᱛᱚᱦᱚᱵ ᱠᱷᱚᱱ ᱜᱮ ᱯᱮᱭᱟ ᱜᱟᱱ ᱱᱟᱜᱟᱢ ᱟᱱ ᱥᱟᱶ ᱚᱱᱯᱷᱳᱞᱰ ᱢᱮᱱᱟᱜ-ᱟ: ᱛᱤᱨᱞᱟᱹ ᱠᱚᱣᱟᱜ ᱮᱱᱛᱷᱨᱚᱯᱚᱞᱚᱡᱤ, ᱡᱟᱹᱛ ᱨᱮᱱᱟᱜ ᱮᱱᱛᱷᱨᱚᱯᱚᱞᱚᱡᱤ, ᱟᱨ ᱢᱩᱪᱟᱹᱫ ᱫᱚ ᱯᱷᱮᱢᱤᱱᱤᱥᱴ ᱮᱱᱛᱷᱨᱚᱯᱚᱞᱚᱡᱤ ᱾ ᱱᱚᱶᱟ ᱱᱟᱜᱟᱢᱟᱱ ᱞᱮᱠᱟᱛᱮ ᱠᱟᱹᱢᱤ ᱦᱚᱨᱟ ᱠᱷᱚᱱ ᱢᱟᱲᱟᱝ ᱨᱮ, ᱑᱙ ᱟᱱᱟᱜ ᱥᱮᱱᱪᱩᱨᱤ ᱨᱮᱱᱟᱜ ᱩᱛᱛᱨᱟᱨᱫᱷ ᱨᱮ ᱛᱤᱨᱞᱟᱹ ᱵᱷᱮᱜᱮᱫ ᱢᱟᱹᱱᱢᱤ ᱥᱟᱬᱮᱥ ᱟᱯᱱᱟᱨᱟᱜ ᱵᱚᱝᱥᱚ ᱨᱮᱱᱟᱜ ᱛᱚᱞᱟᱥ ᱮᱫ ᱨᱮᱱᱟᱜ ᱠᱚ ᱨᱤᱠᱟᱹ ᱠᱟᱱ ᱛᱟᱦᱮᱱᱟ ᱾
ᱯᱷᱮᱢᱤᱱᱤᱡᱚᱢ ᱥᱟᱶ ᱥᱟᱹᱜᱟᱹᱭ
ᱯᱷᱮᱢᱤᱱᱤᱥᱴ ᱮᱱᱛᱷᱨᱚᱯᱚᱞᱚᱡᱤ ᱨᱮᱱᱟᱜ ᱥᱟᱹᱜᱟᱹᱭ ᱮᱠᱮᱰᱢᱤ ᱯᱷᱮᱢᱤᱱᱤᱥᱴ ᱨᱮᱱᱟᱜ ᱫᱚᱥᱟᱨ ᱥᱴᱨᱮᱱᱰᱥ ᱨᱮ ᱟᱹᱰᱤ ᱟᱸᱴ ᱜᱮᱭᱟ ᱾ ᱮᱴᱟᱜ ᱥᱟᱶ ᱠᱚᱱᱥᱚᱨᱱᱤᱝ ᱥᱟᱶ ᱮᱴᱟᱜ ᱟᱹᱨᱤᱪᱟᱹᱞᱤ ᱨᱮ ᱮᱴᱟᱜ ᱦᱚᱨᱟ ᱨᱮᱱᱟᱜ ᱡᱟᱹᱛ ᱞᱤᱝ ᱠᱚ ᱢᱮᱱᱟᱜ-ᱟ ᱾  ᱯᱷᱮᱢᱤᱱᱤᱥᱴ ᱮᱱᱛᱷᱨᱚᱯᱚᱞᱚᱡᱤ ᱫᱚ ᱚᱯᱨᱮᱱᱥᱚᱱ ᱠᱚᱱᱴᱮᱱᱴ ᱠᱟᱱᱟ ᱡᱟᱦᱟᱸ ᱫᱚ ᱛᱤᱨᱞᱟᱹ ᱠᱚ ᱞᱟᱹᱜᱤᱫ ᱭᱩᱱᱤᱵᱷᱟᱨᱥᱟᱞ ᱵᱟᱹᱱᱩᱜ-ᱟ ᱾ ᱦᱮᱱᱨᱤᱛᱛᱟ  ᱢᱩᱨ ᱟᱨᱜᱽᱰ ᱞᱮᱫᱟᱭ ᱡᱮ ᱛᱤᱨᱞᱟᱹ ᱠᱚ ᱵᱟᱵᱚᱛ ᱠᱚᱱᱥᱮᱯᱴ ᱫᱚ ᱮᱱᱟᱞᱟᱭᱴᱤᱠᱟᱞ ᱠᱮᱴᱮᱜᱽᱨᱤ ᱮᱱᱛᱷᱨᱚᱯᱚᱞᱚᱡᱤ ᱤᱱᱠᱣᱟᱨᱤ ᱨᱮ ᱛᱤᱝᱜᱩ ᱢᱮᱱᱟᱜ ᱟᱠᱟᱫ-ᱟ: ᱡᱟᱦᱟᱸ ᱫᱚ ᱛᱤᱨᱞᱟᱹ ᱠᱚ ᱵᱟᱵᱚᱛ ᱱᱟᱶᱟ ᱩᱭᱦᱟᱹᱨ ᱥᱟᱶ ᱟᱹᱨᱤᱪᱟᱹᱞᱤ ᱮᱢᱟᱱ ᱥᱟᱶ ᱥᱨᱴᱮᱭᱱ ᱟᱛᱮ ᱥᱯᱥᱤᱯᱷᱤᱠ ᱛᱟᱦᱮᱱ ᱟᱨ ᱵᱟᱝ ᱫᱚ ᱢᱤᱫ ᱦᱭᱩᱢᱟᱱ ᱭᱩᱱᱤᱵᱷᱟᱨᱥᱟᱞ ᱛᱟᱦᱮᱱᱟ ᱾
ᱢᱟᱦᱟᱨᱟᱡᱽᱯᱩᱨ ᱨᱮᱞ ᱥᱴᱮᱥᱚᱱ
ᱢᱟᱦᱟᱨᱟᱡᱽᱯᱩᱨ ᱨᱮᱞ ᱥᱴᱮᱥᱚᱱ ᱫᱚ ᱥᱤᱧᱚᱛᱤᱭᱟᱹ ᱨᱮᱞ ᱨᱮᱭᱟᱜ ᱢᱟᱞᱫᱟ ᱨᱮᱞ ᱠᱷᱚᱸᱰ ᱨᱮᱱᱟᱜ ᱥᱟᱦᱮᱵᱽᱜᱚᱸᱡᱽ ᱞᱩᱯ ᱞᱟᱭᱤᱱ ᱨᱮᱭᱟᱜ ᱢᱤᱫ ᱨᱮᱞ ᱥᱴᱮᱥᱚᱱ ᱠᱟᱱᱟ᱾ ᱱᱚᱣᱟ ᱫᱚ ᱡᱷᱟᱨᱠᱷᱚᱸᱰ ᱯᱚᱱᱚᱛ ᱨᱮᱭᱟᱜ ᱥᱟᱦᱮᱵᱽᱜᱚᱸᱡᱽ ᱦᱚᱱᱚᱛ ᱨᱮᱱᱟᱜ ᱢᱟᱦᱟᱨᱟᱡᱽᱯᱩᱨ, ᱠᱟᱞᱭᱟᱱᱤ ᱥᱩᱨ ᱡᱟᱹᱛᱤᱭᱟᱹᱨᱤ ᱥᱚᱲᱚᱠ ᱓᱓ ᱟᱲᱮ ᱨᱮ ᱢᱮᱱᱟᱜᱼᱟ᱾
ᱵᱟᱨᱦᱮ ᱡᱚᱱᱚᱲ
ᱛᱷᱚᱠ: ᱨᱮᱞ ᱥᱴᱮᱥᱚᱱ ᱛᱷᱚᱠ: ᱥᱤᱧᱚᱛ ᱨᱮᱱᱟᱜ ᱨᱮᱞ ᱥᱴᱮᱥᱚᱱ ᱛᱷᱚᱠ: ᱡᱷᱟᱨᱠᱷᱚᱸᱰ ᱨᱮᱱᱟᱜ ᱨᱮᱞ ᱥᱴᱮᱥᱚᱱ ᱛᱷᱚᱠ: ᱥᱟᱱᱛᱟᱲ ᱯᱟᱨᱜᱟᱱᱟ ᱨᱮᱱᱟᱜ ᱨᱮᱞ ᱥᱴᱮᱥᱚᱱ ᱛᱷᱚᱠ: ᱥᱟᱦᱮᱵᱽᱜᱚᱸᱡᱽ ᱦᱚᱱᱚᱛ ᱨᱮᱱᱟᱜ ᱨᱮᱞ ᱥᱴᱮᱥᱚᱱ
ᱠᱚᱵᱤᱨᱫᱷᱟᱢ ᱦᱚᱱᱚᱛ
ᱠᱚᱵᱤᱨᱫᱷᱟᱢ ᱦᱚᱱᱚᱛ ᱫᱚ ᱥᱤᱧᱚᱛ ᱫᱤᱥᱚᱢ ᱪᱷᱚᱛᱛᱤᱥᱜᱚᱲ ᱯᱚᱱᱚᱛ ᱨᱮᱱᱟᱜ ᱢᱤᱫ ᱦᱚᱱᱚᱛ ᱠᱟᱱᱟ ᱾ ᱱᱚᱶᱟ ᱦᱚᱱᱚᱛ ᱫᱚ ᱞᱟᱦᱟ ᱛᱮ ᱠᱟᱣᱟᱨᱫᱟ ᱦᱚᱱᱚᱛ ᱧᱩᱛᱩᱢ ᱛᱮ ᱵᱟᱰᱟᱭᱚᱜ ᱠᱟᱱ ᱛᱟᱦᱮᱸᱫ ᱾ ᱱᱚᱶᱟ ᱦᱚᱱᱚᱛ ᱫᱚ ᱞᱟᱴᱤᱪᱩᱰ ᱒᱑ᱹ᱓᱒' ᱠᱷᱚᱱ ᱒᱒ᱹ᱒᱘' ᱮᱛᱚᱢ ᱥᱮᱦᱮᱫ ᱟᱨ ᱞᱚᱝᱜᱤᱪᱩᱰ ᱘᱐ᱹ᱔᱘' ᱠᱷᱚᱱ ᱘᱑ᱹ᱔᱘' ᱢᱟᱹᱫᱽ ᱨᱮ ᱢᱮᱱᱟᱜᱼᱟ ᱾ ᱦᱚᱱᱚᱛ ᱨᱮᱱᱟᱜ ᱮᱨᱤᱭᱟ ᱫᱚ ᱔᱔᱔᱗ᱹ᱕ ᱜᱟᱺᱴ ᱠᱤᱞᱚᱢᱤᱴᱚᱨ ᱢᱮᱱᱟᱜᱼᱟ ᱾ ᱠᱟᱣᱟᱨᱫᱷᱟ ᱱᱟᱜᱟᱨ ᱫᱚ ᱱᱚᱸᱰᱮᱱᱟᱜ ᱦᱮᱰᱠᱩᱣᱟᱴᱚᱨ ᱠᱟᱱᱟ ᱾ ᱱᱚᱶᱟ ᱦᱚᱱᱚᱛ ᱫᱚ ᱵᱷᱚᱨᱟᱢᱫᱮᱣ ᱢᱩᱸᱫᱽᱨᱤ ᱞᱟᱹᱜᱤᱫ ᱯᱷᱮᱢᱚᱥ ᱢᱮᱱᱟᱜᱼᱟ, ᱡᱟᱦᱟᱸ ᱫᱚ ᱪᱷᱚᱛᱛᱤᱥᱜᱚᱲ ᱨᱮᱱᱟᱜ ᱠᱷᱚᱡᱩᱨᱟᱦᱟ ᱢᱮᱱᱛᱮ ᱠᱚ ᱢᱮᱛᱟᱜ ᱠᱟᱱᱟ, ᱡᱟᱦᱟᱸ ᱫᱚ ᱦᱚᱱᱚᱛ ᱦᱮᱰᱠᱩᱣᱟᱴᱚᱨ ᱦᱮᱰᱠᱩᱣᱟᱴᱚᱨ ᱠᱟᱣᱟᱨᱫᱷᱟ ᱠᱷᱚᱱ ᱑᱘ ᱠᱤᱞᱚᱢᱤᱴᱚᱨ ᱥᱟᱺᱜᱤᱧ ᱨᱮ ᱢᱮᱱᱟᱜᱼᱟ ᱾
ᱱᱚᱶᱟ ᱦᱚᱱᱚᱛ ᱨᱮᱱᱟᱜ ᱮᱛᱚᱢ ᱨᱮ ᱫᱤᱱᱫᱚᱨᱤ ᱦᱚᱱᱚᱛ, ᱥᱟᱢᱟᱝ ᱥᱮᱦᱮᱫ ᱨᱮ ᱢᱩᱝᱜᱮᱞᱤ ᱦᱚᱱᱚᱛ ᱟᱨ ᱵᱤᱢᱮᱛᱚᱨᱟ, ᱠᱚᱧᱮ ᱥᱮᱦᱮᱫ ᱨᱮ ᱨᱟᱡᱽᱱᱚᱱᱫᱽᱟᱶ ᱟᱨ ᱯᱟᱪᱮ ᱥᱮᱦᱮᱫ ᱮ ᱢᱟᱱᱰᱞᱟ ᱦᱚᱱᱚᱛ ᱢᱮᱱᱟᱜᱼᱟ ᱾ ᱮᱛᱚᱢ ᱟᱨ ᱯᱟᱪᱮ ᱥᱮᱦᱮᱫ ᱫᱚ ᱢᱟᱭᱠᱟᱞ ᱵᱩᱨᱩ ᱛᱮ ᱮᱴᱮᱫ ᱟᱠᱟᱱᱟ ᱾
ᱦᱚᱲ ᱮᱞ
᱒᱐᱑᱑ ᱥᱟᱹᱦᱤᱛ ᱥᱤᱧᱚᱛ ᱦᱚᱲ ᱞᱮᱠᱷᱟ ᱞᱮᱠᱟᱛᱮ ᱠᱚᱵᱤᱨᱫᱷᱟᱢ ᱦᱚᱱᱚᱛ ᱨᱮ ᱘᱒᱒,᱕᱒᱖ ᱦᱚᱲ ᱠᱚ ᱛᱟᱦᱮᱸ ᱠᱟᱱᱟ, ᱡᱟᱦᱟᱸ ᱫᱚ ᱠᱚᱢᱚᱨᱚᱥ ᱫᱤᱥᱚᱢ ᱟᱨᱵᱟᱝ ᱡᱩᱢᱤᱫᱽ ᱫᱤᱥᱚᱢ ᱯᱚᱱᱚᱛ ᱮᱛᱚᱢ ᱰᱟᱠᱚᱴᱟ ᱨᱤᱱ ᱦᱚᱲ ᱞᱮᱠᱷᱟ ᱥᱟᱶ ᱠᱚ ᱥᱩᱨᱥᱩᱯᱩᱨᱚᱜ ᱠᱟᱱᱟ ᱾ ᱥᱤᱧᱚᱛ ᱨᱮᱱᱟᱜ ᱖᱔᱐ ᱦᱚᱱᱚᱛ ᱢᱟᱹᱫᱽ ᱠᱷᱚᱱ ᱔᱗᱙ ᱟᱱᱟᱜ ᱴᱷᱟᱶ (ᱨᱮᱸᱠ) ᱨᱮ ᱢᱮᱱᱟᱜᱼᱟ ᱾ ᱱᱚᱸᱰᱮ ᱦᱚᱲ ᱵᱟᱹᱰᱚᱜ ᱠᱟᱱ ᱫᱚᱨ ᱫᱚ ᱔᱐ᱹ᱖᱖% ᱛᱟᱦᱮᱸ ᱠᱟᱱᱟ ᱒᱐᱐᱑ ᱠᱷᱚᱱ ᱒᱐᱑᱑ ᱢᱟᱹᱫᱽ ᱨᱮ ᱾ ᱡᱟᱹᱱᱟᱝ ᱡᱟᱹᱱᱤ ᱞᱮᱠᱟᱛᱮ ᱱᱚᱸᱰᱮ ᱙᱙᱗ ᱜᱚᱴᱟᱝ ᱠᱩᱲᱤ ᱑᱐᱐᱐ ᱜᱚᱴᱟᱝ ᱠᱚᱲᱟ ᱢᱮᱱᱟᱜ ᱠᱚᱣᱟ ᱟᱨ ᱥᱮᱪᱮᱫ ᱫᱚᱨ ᱫᱚ ᱖᱑ᱹ᱙᱕% ᱛᱟᱦᱮᱸ ᱠᱟᱱᱟ ᱾
ᱯᱟᱹᱨᱥᱤ
ᱚᱱᱟ ᱥᱟᱶᱛᱮ ᱟᱜᱟᱨᱤᱭᱟ ᱯᱟᱹᱨᱥᱤ ᱗᱒᱐᱐᱐ ᱦᱚᱲ ᱠᱚ ᱨᱚᱲ ᱠᱟᱱᱟ, ᱡᱟᱦᱟᱸ ᱫᱚ ᱚᱥᱴᱨᱚ ᱮᱥᱤᱭᱟᱴᱤᱠ ᱯᱟᱹᱨᱥᱤ ᱠᱟᱱᱟ ᱢᱟᱭᱠᱟᱞ ᱵᱩᱨᱩ ᱥᱩᱨ ᱦᱚᱲ ᱠᱚ ᱨᱚᱲ ᱮᱫᱼᱟ ᱾
ᱱᱟᱜᱟᱢ
᱒ ᱡᱩᱞᱟᱭ ᱑᱙᱙᱘ ᱥᱟᱹᱦᱤᱛ ᱨᱮ ᱢᱚᱫᱷᱭᱚ ᱯᱨᱚᱫᱮᱥ ᱥᱚᱨᱠᱟᱨ ᱠᱟᱣᱟᱨᱫᱷᱟ ᱦᱚᱱᱚᱛ ᱵᱮᱱᱟᱣ ᱨᱮᱱᱟᱜ ᱮ ᱴᱷᱟᱹᱣᱠᱟᱹ ᱠᱮᱫᱼᱟ ᱾ ᱨᱟᱡᱽᱱᱚᱱᱫᱽᱜᱟᱶ ᱦᱚᱱᱚᱛ ᱨᱮᱟᱱᱟᱜ ᱠᱟᱣᱟᱨᱫᱷᱟ ᱛᱚᱦᱥᱤᱞ ᱟᱨ ᱵᱤᱞᱟᱥᱯᱩᱨ ᱦᱚᱱᱚᱛ ᱨᱮᱱᱟᱜ ᱯᱟᱱᱰᱟᱨᱤᱭᱟ ᱛᱚᱦᱥᱤᱞ ᱢᱮᱥᱟ ᱠᱟᱛᱮ ᱱᱚᱶᱟ ᱦᱚᱱᱚᱛ ᱫᱚ ᱵᱮᱱᱟᱣ ᱮᱱᱟ ᱾ ᱠᱟᱣᱟᱨᱫᱷᱟ ᱱᱟᱜᱽᱨᱟᱦᱟ ᱫᱚ ᱚᱱᱟ ᱦᱚᱱᱚᱛ ᱨᱮᱱᱟᱜ ᱮᱰᱠᱩᱣᱟᱴᱚᱨ ᱞᱮᱠᱟᱛᱮ ᱠᱚ ᱴᱷᱟᱹᱣᱠᱟᱹ ᱠᱮᱫᱼᱟ ᱾ ᱖ ᱡᱩᱞᱟᱭ ᱑᱙᱙᱘ ᱥᱟᱹᱦᱤᱛ ᱠᱷᱚᱱ ᱱᱚᱶᱟ ᱦᱚᱱᱚᱛ ᱫᱚ ᱪᱚᱞᱚᱛ ᱮᱦᱚᱵ ᱮᱱᱟ ᱾ ᱱᱚᱶᱟ ᱦᱚᱱᱚᱛ ᱫᱚ ᱱᱤᱛᱚᱜ ᱠᱚᱵᱤᱨᱫᱷᱟᱢ ᱦᱚᱱᱚᱛ ᱢᱮᱱᱛᱮ ᱵᱟᱰᱟᱭᱚᱜ ᱠᱟᱱᱟ ᱾
ᱵᱟᱨᱦᱮ ᱡᱚᱱᱚᱲ
ᱛᱷᱚᱠ:ᱪᱷᱚᱛᱛᱤᱥᱜᱚᱲ ᱨᱮᱱᱟᱜ ᱦᱚᱱᱚᱛ ᱠᱚ
ᱟᱢᱤ ᱛᱨᱤᱣᱮᱫᱤ
ᱟᱢᱤ ᱛᱨᱤᱣᱮᱫᱤ (ᱡᱟᱱᱟᱢ ᱑᱕ ᱡᱩᱞᱟᱭ ᱑᱙᱘᱒) ᱫᱚ ᱢᱤᱫ ᱵᱷᱟᱨᱚᱛᱤᱭᱚ ᱴᱮᱞᱤᱵᱤᱡᱚᱱ ᱟᱨ ᱛᱷᱤᱭᱮᱴᱚᱨ ᱟᱨᱴᱤᱥᱴ ᱠᱟᱱᱟᱭ ᱾ ᱱᱩᱭ ᱫᱚ ᱠᱤᱴᱴᱩ ᱥᱚᱵ ᱠᱩᱪᱷ ᱡᱟᱱᱛᱤ ᱦᱮ (᱒᱐᱐᱕-᱐᱖) ᱨᱮ "ᱠᱤᱴᱴᱩ" ᱨᱳᱞ ᱞᱟ‌ᱜᱤᱱ ᱠᱚ ᱵᱟᱰᱟᱭ ᱟᱠᱟᱫᱮᱭᱟ ᱾ ᱟᱨ ᱯᱟᱯᱚᱰ ᱯᱳᱞ (᱒᱐᱑᱐-᱑᱑) ᱨᱮ "ᱠᱳᱠᱤᱞᱟ" ᱨᱳᱞ ᱞᱟ.ᱜᱤᱱ ᱠᱚ ᱴᱷᱤᱠᱟ. ᱟᱠᱟᱫᱮᱭᱟ ᱾
ᱟᱢᱤ ᱫᱚ ᱜᱩᱡᱽᱨᱟᱴᱤ ᱛᱷᱤᱭᱮᱴᱚᱨ ᱨᱮ ᱟ.ᱰᱤ ᱫᱤᱱ ᱦᱟ.ᱵᱤᱡ ᱠᱟ.ᱢᱤ ᱞᱮᱜ-ᱟᱭ ᱚᱱᱟ ᱛᱟᱭᱚᱢ ᱟᱭᱢᱟ ᱦᱤᱱᱫᱤ ᱯᱷᱤᱞᱢ ᱠᱚᱨᱮ ᱧᱮᱞ ᱵᱟᱲᱟ ᱞᱮᱱᱟᱭ ᱾ ᱟᱡ ᱵᱟᱵᱟ ᱛᱩᱥᱟᱨ ᱛᱨᱤᱣᱮᱫᱤ ᱫᱚ ᱢᱤᱫ ᱛᱷᱤᱭᱮᱴᱚᱨ ᱟᱠᱴᱚᱨ ᱠᱟᱱᱟᱭ ᱾ ᱡᱟᱦᱟᱸᱭ ᱫᱚ ᱜᱩᱡᱨᱟᱴ ᱪᱚᱞᱚᱱ ᱪᱤᱛᱟ.ᱨ ᱞᱟ.ᱜᱤᱱ ᱒᱐ ᱥᱟᱞ ᱮ ᱠᱟ.ᱢᱤ ᱞᱮᱜᱼᱟ ᱾ ᱟᱢᱤᱻᱤᱡ ᱵᱚᱠᱚᱛ ᱠᱚᱲᱟ ᱠᱚᱨᱚᱱ ᱛᱨᱤᱣᱮᱫᱤ ᱦᱚᱸ ᱢᱤᱫ ᱛᱷᱤᱭᱮᱴᱚᱨ ᱟᱨ ᱵᱷᱚᱭᱮᱥ ᱰᱚᱵᱤᱝ ᱟᱨᱴᱤᱥᱴ ᱠᱟᱱᱟᱭ ᱾
ᱟᱠᱴᱤᱝ
ᱛᱨᱤᱣᱮᱫᱤ ᱫᱚ ᱜᱤᱫᱽᱨᱟᱹ ᱵᱮᱲᱟ ᱠᱷᱚᱱᱟᱜ ᱟᱠᱴᱤᱝ ᱫᱚᱭ ᱮᱦᱚᱵ ᱞᱮᱫᱼᱟ ᱾ ᱦᱤᱱᱫᱤ ᱥᱤᱨᱤᱭᱮᱞ ᱦᱚᱢᱨᱟᱦᱤ ᱟᱨ ᱡᱤ ᱦᱚᱨᱚᱨ ᱥᱳ ᱨᱮ ᱜᱤᱫᱽᱨᱟᱹ ᱟᱨᱴᱤᱥᱴ ᱞᱮᱠᱟᱭ ᱠᱟᱢᱤ ᱞᱮᱜᱼᱟ ᱾ ᱑᱙᱙᱔ ᱨᱮ ᱯᱨᱚᱠᱟᱥ ᱡᱷᱟᱻᱟᱜ ᱴᱮᱞᱤᱯᱷᱤᱞᱢ ' 'ᱫᱤᱫᱤ'' ᱨᱮ ᱠᱟ.ᱢᱤ ᱞᱮᱜᱼᱟ ᱾ ᱱᱚᱶᱟ ᱯᱷᱤᱞᱢ ᱨᱮ ᱫᱚ ᱛᱤᱨᱞᱟ. ᱠᱚᱣᱟᱜ ᱚᱞ ᱯᱟᱲᱦᱟᱣ ᱪᱮᱛᱟᱱ ᱨᱮ ᱵᱮᱱᱟᱣ ᱞᱮᱱᱟ ᱾ ᱚᱱᱟ ᱛᱟᱭᱚᱢ ᱠᱤᱪᱷᱩ ᱥᱮᱨᱢᱟ ᱯᱷᱤᱞᱢ ᱡᱤᱭᱚᱱ ᱠᱷᱚᱱ ᱥᱟᱦᱟ ᱥᱟᱺᱜᱤᱧ ᱛᱟᱦᱮᱸ ᱠᱟᱛᱮ ᱟᱨ ᱦᱚᱸ ᱜᱩᱡᱽᱨᱟᱴᱤ ᱛᱷᱤᱭᱮᱴᱚᱨ ᱨᱮ ᱠᱟ.ᱢᱤ ᱮᱦᱚᱵ ᱠᱮᱫᱼᱟᱭ ᱾
ᱰᱚᱵᱤᱝ
᱒᱐᱐᱑ ᱨᱮ ᱟᱢᱤ "ᱦᱟᱨᱤ ᱯᱳᱴᱚᱨ" ᱪᱚᱞᱚᱱ ᱪᱤᱛᱟ.ᱨ ᱨᱮᱭᱟᱜ ᱦᱤᱱᱫᱤ ᱰᱚᱵᱤᱝ ᱞᱟ.ᱜᱤᱱ ᱰᱟᱱᱤᱭᱮᱞ ᱨᱟᱰᱠᱞᱤᱯᱷᱤᱻᱟᱜ ᱯᱷᱤᱞᱢ ᱨᱚᱲ ᱦᱤᱱᱫᱤ ᱛᱮ ᱞᱟ.ᱭ ᱞᱮᱜᱻᱟᱭ ᱾ ᱚᱱᱟ ᱛᱟᱭᱚᱢ ᱯᱩᱨᱟ ᱦᱟᱨᱤ ᱯᱳᱴᱚᱨ ᱥᱤᱨᱤᱡᱽ ᱰᱚᱵᱤᱝ ᱠᱟ.ᱢᱤ ᱧᱟᱢ ᱞᱮᱜᱻᱟᱭ ᱾ ᱟᱡ ᱵᱚᱠᱚᱛ ᱠᱚᱲᱟ ᱠᱚᱨᱚᱱ ᱛᱨᱤᱣᱮᱫᱤ ᱦᱚᱸ ᱱᱚᱶᱟ ᱥᱤᱨᱤᱡᱽ ᱨᱮ ᱰᱚᱵᱤᱝ ᱟᱲᱟᱝ ᱮᱢ ᱞᱮᱜᱼᱟ ᱾ ᱚᱱᱟ ᱛᱟᱭᱚᱢ ᱟᱢᱤ ᱫᱚ ᱟᱭᱢᱟ ᱞᱮᱠᱟᱱᱟᱜ ᱟᱱᱤᱢᱮᱴᱮᱰ ᱯᱷᱤᱞᱢ, ᱞᱟᱭᱤᱵᱽ ᱟᱠᱥᱚᱱ ᱯᱷᱤᱞᱢ ᱫᱤ ᱤᱱᱠᱨᱮᱰᱤᱵᱩᱞᱥ ᱟᱨ ᱵᱟᱨᱵᱤ ᱢᱟᱨᱤᱯᱳᱥᱟ ᱠᱚᱨᱮ ᱠᱟ.ᱢᱤ ᱟᱠᱟᱫᱟᱭ ᱾ ᱱᱩᱭ ᱫᱚ ᱟᱨ ᱦᱚᱸ ᱟᱭᱢᱟ ᱞᱮᱠᱟᱱᱟᱜ ᱜᱩᱡᱽᱨᱟᱴᱤ ᱯᱷᱤᱞᱢ ᱠᱚᱭ ᱰᱚᱵᱤᱝ ᱟᱠᱟᱫᱼᱟ ᱾
ᱦᱤᱨᱳ ᱦᱟᱢᱟᱫᱟ ᱨᱤᱱᱤᱡ ᱚᱯᱷᱤᱥᱤᱭᱟᱞ ᱦᱤᱱᱫᱤ ᱵᱷᱚᱭᱮᱥ ᱪᱟᱲᱚᱱᱤᱭᱟ. ᱞᱮᱠᱟᱭ ᱠᱟ.ᱢᱤ ᱠᱟᱱᱟ ᱢᱮᱱᱛᱮ ᱞᱟ.ᱭ ᱞᱮᱜᱻᱟᱭ ᱾
ᱱᱮᱡᱮᱨ ᱡᱤᱭᱚᱱ
ᱟᱢᱤ ᱟᱡ ᱵᱟᱵᱟ, ᱛᱩᱥᱟᱨ ᱛᱨᱤᱣᱮᱫᱤ ᱫᱚ ᱵᱷᱟᱨᱚᱛᱤᱭᱚ ᱵᱤᱫᱽᱭᱟ ᱵᱷᱚᱵᱚᱱ,ᱞᱚᱱᱰᱚᱱ ᱨᱮ ᱰᱨᱟᱢᱟ ᱰᱤᱨᱮᱠᱴᱚᱨ ᱞᱮᱠᱟᱛᱮ ᱠᱟ.ᱢᱤ ᱠᱟᱱᱟᱭ ᱾ ᱟᱡ ᱟᱭᱳ ᱡᱚᱭᱟ ᱛᱨᱤᱣᱮᱫᱤ ᱫᱚ ᱚᱲᱟᱜ ᱵᱟ.ᱦᱩ ᱠᱩᱲᱤ ᱠᱟᱱᱟᱭ ᱾ ᱟᱡ ᱟᱭᱳ ᱫᱚ ᱢᱩᱢᱵᱟᱭ ᱟᱨ ᱞᱚᱱᱰᱚᱱ ᱛᱮ ᱥᱮᱱ ᱦᱤᱡᱩᱜ ᱟᱭ ᱾ ᱡᱚᱠᱷᱚᱱ ᱱᱩᱭ ᱢᱩᱢᱵᱟᱭᱤ ᱨᱮ ᱛᱟᱦᱮᱱ ᱟᱭ ᱩᱱ ᱚᱠᱛᱚ ᱟᱢᱤ ᱛᱨᱤᱣᱮᱫᱤᱻᱟᱜ ᱥᱩᱴᱤᱝ ᱴᱷᱟᱶ ᱨᱮᱜᱩᱞᱟᱨ ᱜᱮ ᱥᱮᱱᱚᱜᱻᱟᱭ ᱾ ᱟᱢᱤ ᱟᱡ ᱵᱚᱠᱚᱛ ᱠᱚᱲᱟ ᱦᱚᱸ ᱛᱷᱤᱭᱮᱴᱚᱨ ᱟᱨᱴᱤᱥᱴ ᱠᱟᱱᱟᱭ ᱾
ᱥᱤᱵᱽᱜᱚᱸᱡᱽ ᱩᱯᱚᱡᱮᱞᱟ, ᱪᱟᱯᱟᱭ ᱱᱚᱵᱟᱵᱽᱜᱚᱸᱡᱽ
ᱥᱤᱵᱜᱚᱸᱡᱽ ᱫᱚ ᱵᱟᱝᱞᱟᱫᱮᱥ ᱨᱮ ᱢᱮᱱᱟᱜ ᱪᱟᱯᱟᱭ ᱱᱚᱵᱟᱵᱽᱜᱚᱸᱡᱽ ᱦᱚᱱᱚᱛ ᱦᱚᱱᱚᱛ ᱨᱮᱱᱟᱜ ᱢᱤᱫᱴᱟᱝ ᱩᱯᱚᱡᱮᱞᱟ ᱠᱟᱱᱟ᱾
ᱱᱟᱜᱟᱢ
ᱱᱤᱭᱟᱹ ᱩᱯᱚᱡᱮᱞᱟ ᱨᱮᱱᱟᱜ ᱩᱛᱟᱹᱨ ᱫᱚ ᱵᱷᱚᱞᱟᱦᱟᱴ ᱩᱯᱚᱡᱮᱞᱟ ᱟᱨ ᱥᱤᱧᱚᱛ ᱨᱮᱱᱟᱜ ᱯᱚᱪᱷᱤᱢ ᱵᱟᱝᱞᱟ, ᱫᱟᱠᱷᱤᱱ ᱫᱚ ᱱᱚᱵᱟᱵᱽᱜᱚᱸᱡᱽ ᱥᱚᱫᱚᱨ ᱩᱯᱚᱡᱮᱞᱟ ᱟᱨ ᱯᱚᱪᱷᱤᱢ ᱵᱟᱝᱞᱟ, ᱯᱩᱨᱩᱵᱽ ᱱᱟᱞᱷᱟ ᱫᱚ ᱵᱷᱚᱞᱟᱦᱟᱴ ᱩᱯᱚᱡᱮᱞᱟ, ᱱᱚᱵᱟᱵᱽᱜᱚᱸᱡᱽ ᱥᱚᱫᱚᱨ ᱩᱯᱚᱡᱮᱞᱟ, ᱱᱟᱪᱚᱞ ᱩᱯᱚᱡᱮᱞᱟ, ᱯᱩᱪᱷᱤᱢ ᱱᱟᱠᱷᱟ ᱫᱚ ᱯᱩᱪᱷᱤᱢ ᱵᱟᱝᱞᱟ ᱢᱮᱱᱟᱜ-ᱟ᱾
ᱯᱨᱚᱥᱟᱥᱚᱱᱤᱠ ᱮᱞᱟᱠᱟ
ᱱᱤᱭᱟᱹ ᱩᱯᱚᱡᱮᱞᱟ ᱫᱚ ᱮᱴᱟᱜ ᱩᱯᱚᱡᱮᱞᱟ ᱞᱮᱠᱟᱜᱮ ᱢᱟᱨᱟᱝ ᱩᱯᱚᱡᱮᱞᱟ ᱠᱟᱱᱟ, ᱱᱤᱭᱟᱹ ᱩᱯᱚᱡᱮᱞᱟ ᱨᱮᱫᱚ ᱢᱤᱫᱴᱟᱝ ᱯᱳᱣᱨᱳᱥᱚᱵᱷᱟ ᱟᱨ ᱑᱕ ᱜᱚᱴᱟᱝ ᱤᱭᱩᱱᱤᱭᱚᱱ ᱠᱚ ᱢᱮᱱᱟᱜ-ᱟ᱾
ᱢᱟᱨᱣᱟᱲᱤ ᱯᱟᱹᱨᱥᱤ
ᱢᱟᱨᱣᱟᱲᱤ ᱫᱚ ᱢᱤᱫ ᱨᱟᱡᱚᱥᱛᱷᱟᱱᱤ ᱪᱟᱸᱜᱟ ᱯᱟᱹᱨᱥᱤ ᱠᱟᱱᱟ, ᱡᱟᱦᱟᱸ ᱫᱚ ᱥᱤᱧᱚᱛᱤᱭᱟᱹ ᱯᱚᱱᱚᱛ ᱨᱟᱡᱚᱥᱛᱷᱟᱱ ᱨᱮᱠᱚ ᱨᱚᱲᱼᱟ ᱾ ᱢᱟᱨᱣᱟᱲᱤ ᱨᱚᱲᱼᱦᱚᱲ ᱫᱚ ᱥᱩᱨ ᱛᱮᱱᱟᱜ ᱯᱚᱱᱚᱛ ᱜᱩᱡᱽᱨᱟᱴ ᱟᱨ ᱦᱚᱨᱤᱭᱟᱱᱟ, ᱚᱱᱟ ᱥᱟᱶᱛᱮ ᱥᱟᱢᱟᱝ ᱯᱟᱠᱤᱥᱛᱟᱱ ᱨᱮ ᱢᱮᱱᱟᱜ ᱠᱚᱣᱟ ᱾ (ᱟᱢᱫᱟᱡᱽ ᱒᱐᱑᱑) ᱗᱘ ᱞᱟᱠᱷ ᱠᱷᱚᱱ ᱦᱚᱸ ᱡᱟᱹᱥᱛᱤ ᱨᱚᱲᱼᱦᱚᱲ ᱥᱟᱶᱛᱮ, ᱱᱚᱣᱟ ᱫᱚ ᱨᱟᱡᱚᱥᱛᱷᱟᱱᱤ ᱪᱟᱸᱜᱟ ᱯᱟᱹᱨᱥᱤ ᱠᱚ ᱢᱩᱸᱫᱽ ᱨᱮ ᱥᱟᱱᱟᱢ ᱠᱷᱚᱱ ᱢᱟᱨᱟᱝ ᱜᱮᱭᱟ ᱾
ᱢᱟᱨᱣᱟᱲᱤ ᱫᱚ ᱦᱤᱱᱫᱤ, ᱢᱟᱨᱟᱴᱷᱤ, ᱱᱮᱯᱟᱞᱤ ᱟᱨ ᱥᱚᱸᱥᱠᱨᱤᱛ ᱞᱮᱠᱟᱛᱮ ᱜᱮ ᱡᱟᱹᱥᱛᱤ ᱫᱚ ᱫᱮᱵᱽᱱᱟᱜᱽᱨᱤ ᱪᱤᱠᱤ ᱛᱮ ᱚᱞᱚᱜ ᱠᱟᱱᱟ; ᱛᱚᱵᱮ ᱱᱟᱜᱟᱢᱤᱭᱟᱹ ᱞᱮᱠᱟᱛᱮ ᱱᱚᱣᱟ ᱫᱚ ᱢᱚᱦᱟᱡᱚᱱᱤ ᱪᱤᱠᱤ ᱛᱮ ᱠᱚ ᱚᱞᱮᱫ ᱠᱟᱱ ᱛᱟᱦᱮᱸᱱᱟ ᱾ ᱥᱟᱢᱟᱝ ᱯᱟᱠᱤᱥᱛᱟᱱ ᱨᱮᱱ ᱢᱟᱨᱣᱟᱲᱤ ᱞᱮᱠᱷᱟᱥᱤᱫ ᱦᱚᱲ ᱠᱚᱫᱚ ᱱᱚᱣᱟ ᱯᱟᱹᱨᱥᱤ ᱚᱞ ᱨᱮ ᱯᱷᱟᱨᱥᱤᱼᱟᱨᱚᱵᱤᱠ ᱪᱤᱠᱤ ᱠᱚ ᱵᱮᱵᱷᱟᱨᱮᱫ ᱠᱟᱱᱟ ᱾
ᱥᱤᱧᱚᱛ ᱫᱤᱥᱚᱢ ᱨᱮ ᱢᱟᱨᱣᱟᱲᱤ ᱯᱟᱹᱨᱥᱤ ᱨᱮᱭᱟᱜ ᱥᱚᱨᱠᱟᱨᱤ ᱢᱟᱹᱱ ᱫᱚ ᱵᱟᱹᱱᱩᱜᱼᱟ ᱟᱨ ᱥᱮᱪᱮᱫ ᱨᱮᱦᱚᱸ ᱵᱟᱝ ᱵᱮᱵᱷᱟᱨᱚᱜ ᱠᱟᱱᱟ ᱾ ᱮᱱᱛᱮᱨᱮᱦᱚᱸ ᱵᱤᱠᱟᱱᱮᱨ ᱟᱨ ᱡᱚᱫᱷᱯᱩᱨ ᱥᱩᱨ ᱠᱚᱨᱮ ᱱᱚᱣᱟ ᱯᱟᱹᱨᱥᱤ ᱫᱚ ᱟᱹᱰᱤ ᱡᱟᱹᱥᱛᱤ ᱨᱚᱲᱚᱜᱚᱜ ᱠᱟᱱᱟ ᱾
ᱱᱟᱜᱟᱢ
ᱱᱚᱝᱠᱟ ᱯᱟᱹᱛᱭᱟᱣ ᱢᱮᱱᱟᱜᱼᱟ ᱡᱮ ᱢᱟᱨᱣᱟᱲᱤ ᱟᱨ ᱜᱩᱡᱽᱨᱟᱴᱤ ᱯᱟᱹᱨᱥᱤ ᱫᱚ ᱜᱩᱨᱡᱚᱨ ᱠᱚᱣᱟᱜ ᱯᱟᱹᱨᱥᱤ, ᱜᱩᱡᱽᱡᱚᱨ ᱵᱷᱟᱠᱷᱟ ᱥᱮ ᱢᱚᱨᱩ ᱜᱚᱨᱡᱚᱨ ᱠᱷᱚᱱ ᱥᱤᱨᱡᱚᱱ ᱟᱠᱟᱱᱟ ᱾
ᱚᱛᱱᱚᱜ
ᱢᱟᱨᱣᱟᱲᱤ ᱫᱚ ᱢᱩᱬᱩᱛ ᱥᱤᱧᱚᱛᱤᱭᱟᱹ ᱯᱚᱱᱚᱛ ᱨᱟᱡᱚᱥᱛᱷᱟᱱ ᱨᱮᱠᱚ ᱨᱚᱲᱼᱟ ᱾ ᱢᱟᱨᱣᱟᱲᱤ ᱨᱚᱲᱼᱦᱚᱲ ᱠᱚᱫᱚ ᱜᱚᱴᱟ ᱥᱤᱧᱚᱛ ᱟᱨ ᱡᱮᱜᱮᱛ ᱨᱮᱭᱟᱜ ᱮᱴᱟᱜ ᱫᱤᱥᱚᱢ ᱠᱚᱨᱮ ᱯᱟᱥᱱᱟᱣ ᱢᱮᱱᱟᱜ ᱠᱚᱣᱟ ᱢᱮᱱᱠᱷᱟᱱ ᱥᱩᱨ ᱛᱮᱱᱟᱜ ᱯᱚᱱᱚᱛ ᱜᱩᱡᱽᱨᱟᱴ ᱟᱨ ᱥᱟᱢᱟᱝ ᱯᱟᱠᱤᱥᱛᱟᱱ ᱠᱚᱨᱮ ᱜᱮ ᱡᱟᱹᱥᱛᱤ ᱠᱚ ᱧᱟᱢᱚᱜᱼᱟ ᱾ ᱨᱚᱲᱼᱦᱚᱲ ᱠᱚᱫᱚ ᱟᱨᱦᱚᱸ ᱵᱷᱚᱯᱟᱞ ᱨᱮᱦᱚᱸ ᱠᱚ ᱧᱟᱢᱚᱜᱼᱟ ᱾ ᱒᱐᱐᱑ ᱨᱮᱭᱟᱜ ᱦᱚᱲᱞᱮᱠᱷᱟ ᱞᱮᱠᱟᱛᱮ ᱥᱤᱧᱚᱛ ᱨᱮ ᱗.᱙ ᱢᱤᱞᱤᱭᱚᱱ ᱜᱟᱱ ᱢᱟᱨᱣᱟᱲᱤ ᱨᱚᱲᱼᱦᱚᱲ ᱢᱮᱱᱟᱜ ᱠᱚᱣᱟ ᱾
ᱱᱚᱣᱟ ᱨᱮᱭᱟᱜ ᱟᱭᱢᱟ ᱜᱟᱱ ᱪᱟᱸᱜᱟ ᱯᱟᱹᱨᱥᱤ (ᱵᱳᱞᱤᱭᱟ) ᱢᱮᱱᱟᱜᱼᱟ : ᱛᱷᱟᱞᱤ (ᱥᱟᱢᱟᱝ ᱡᱮᱥᱮᱞᱢᱮᱨ ᱦᱚᱱᱚᱛ ᱟᱨ ᱠᱚᱸᱭᱮᱼᱯᱟᱪᱮ ᱡᱚᱫᱷᱯᱩᱨ ᱦᱚᱱᱚᱛ ᱨᱮᱠᱚ ᱨᱚᱲᱼᱟ), ᱵᱟᱜᱽᱲᱤ (ᱦᱚᱨᱤᱭᱟᱱᱟ ᱥᱩᱨ ᱠᱚᱨᱮ), ᱵᱷᱤᱛᱨᱟᱣᱛᱤ, ᱥᱤᱨᱳᱦᱤ, ᱜᱳᱫᱽᱣᱟᱲᱤ ᱮᱢᱟᱱ ᱾
ᱚᱞ ᱛᱚᱦᱚᱨ
ᱢᱟᱨᱣᱟᱲᱤ ᱫᱚ ᱡᱟᱹᱥᱛᱤ ᱠᱟᱭᱛᱮ ᱫᱮᱵᱽᱱᱟᱜᱽᱨᱤ ᱪᱤᱠᱤ ᱛᱮ ᱚᱞᱚᱜ ᱠᱟᱱᱟ ᱛᱚᱵᱮ ᱢᱚᱦᱟᱡᱚᱱᱤ ᱪᱤᱠᱤ ᱱᱚᱣᱟ ᱯᱟᱹᱨᱥᱤ ᱨᱮᱭᱟᱜ ᱟᱹᱨᱤᱪᱟᱹᱞᱤ ᱥᱟᱶ ᱡᱚᱯᱲᱟᱣ ᱢᱮᱱᱟᱜ ᱟᱠᱟᱫᱟ ᱾ ᱯᱟᱠᱤᱥᱛᱟᱱ ᱨᱮ ᱯᱷᱟᱨᱥᱤᱼᱟᱨᱚᱵᱤᱠ ᱪᱤᱠᱤ ᱜᱮ ᱛᱷᱚᱨᱟ ᱜᱟᱱ ᱥᱩᱫᱷᱟᱨᱟᱹᱣ ᱠᱟᱛᱮ ᱠᱚ ᱚᱞᱮᱫ ᱠᱟᱱᱟ ᱾
ᱥᱩᱥᱢᱤᱛᱟ ᱵᱟᱱᱚᱨᱡᱤ (ᱮᱱᱮᱡᱤᱡ)
ᱥᱩᱥᱢᱤᱛᱟ ᱵᱟᱱᱚᱨᱡᱤ ᱫᱚ ᱥᱤᱧᱚᱛ ᱨᱤᱱᱤᱡ ᱢᱤᱫ ᱠᱚᱛᱷᱚᱠ ᱮᱱᱮᱡ ᱪᱷᱟᱨᱟᱣᱤᱭᱟ ᱥᱟᱶ, ᱮᱱᱮᱡ ᱥᱟᱯᱲᱟᱣᱤᱡ ᱟᱨ ᱮᱱᱮᱡ ᱠᱳᱸᱫᱽᱨᱚᱸᱫᱤᱭᱟᱹ ᱠᱟᱱᱟᱭ ᱾ ᱥᱩᱥᱢᱤᱛᱟ ᱯᱚᱱᱰᱤᱛ ᱵᱤᱡᱚᱭ ᱥᱚᱸᱠᱚᱨ ᱟᱨ ᱥᱨᱤᱢᱚᱛᱤ ᱢᱟᱭᱟ ᱪᱟᱴᱟᱨᱡᱤ ᱥᱟᱶ ᱯᱚᱱᱰᱤᱛ ᱵᱤᱨᱡᱩ ᱢᱚᱦᱟᱨᱟᱡᱽ ᱴᱷᱮᱫ ᱠᱷᱚᱱ ᱮᱱᱮᱡ ᱮ ᱟᱪᱮᱫ ᱟᱠᱟᱱᱟ ᱾. ᱟᱡ ᱫᱚ ᱫᱩᱨᱫᱚᱨᱥᱚᱱ ᱨᱤᱱᱤᱡ ᱢᱤᱫ ᱜᱨᱮᱰᱮᱰ ᱢᱟᱱ ᱧᱟᱢ ᱟᱠᱟᱫ ᱵᱟᱰᱚᱦᱤ ᱠᱟᱱᱟᱭ ᱟᱨ ᱤᱱᱰᱤᱭᱟᱱ ᱠᱟᱣᱱᱥᱤᱞ ᱯᱷᱚᱨ ᱠᱚᱞᱪᱚᱨᱟᱞ ᱨᱤᱞᱮᱥᱚᱱ ᱨᱤᱱᱤᱡ ( Indian Council for Cultural Relations) ᱮᱢᱯᱟᱱᱮᱞᱞᱮᱰ ᱵᱟᱰᱚᱦᱤ ᱠᱟᱱᱟᱭ ᱾ ᱥᱩᱥᱢᱤᱛᱟ ᱯᱚᱫᱽᱢᱚ ᱵᱤᱵᱷᱩᱥᱚᱬ ᱯᱚᱱᱰᱤᱛ ᱵᱤᱨᱡᱩ ᱢᱚᱦᱟᱨᱟᱡᱽ-ᱟ ᱫᱤᱥᱟᱹ ᱩᱫᱩᱜ ᱛᱮ ᱠᱚᱛᱷᱚᱠ ᱨᱮᱱᱟᱜ ᱠᱚᱛᱷᱟ ᱥᱟᱦᱤᱞᱤ ᱩᱛᱱᱟᱹᱣ ᱨᱩᱣᱟᱲ ᱟᱠᱟᱫᱟᱭ ᱾. ᱠᱚᱛᱷᱚᱠ ᱟᱨ ᱥᱤᱧᱚᱛ ᱥᱟᱥᱛᱨᱤᱭᱚ ᱮᱱᱮᱡ ᱨᱮ ᱟᱡᱜ ᱮᱱᱮᱢ ᱠᱷᱟᱹᱛᱤᱨ ᱥᱣᱟᱨᱛᱷᱢᱚᱨᱮ ᱠᱚᱞᱮᱡᱽ ᱨᱤᱱᱤᱡ ᱜᱟᱞᱚᱪᱤᱭᱟᱹ ᱯᱚᱞᱤᱵᱤ ᱪᱚᱠᱨᱚᱵᱚᱨᱛᱤ ᱭᱟᱜ ᱯᱚᱛᱚᱵᱽ ᱵᱮᱞᱥ ᱚᱯᱷ ᱪᱮᱱᱡᱽ ᱨᱮ  ᱟᱡ ᱴᱷᱟᱶ ᱮ ᱧᱟᱢ ᱞᱮᱫᱟ ᱾
ᱠᱟᱹᱢᱤᱠᱚ
ᱥᱩᱥᱢᱤᱛᱟ ᱥᱤᱧᱚᱛ ᱟᱨ ᱥᱤᱧᱚᱴ ᱵᱟᱦᱨᱮ ᱥᱮᱬᱟ ᱥᱮᱬᱟ ᱟᱨ ᱧᱩᱛᱩᱢᱟᱱ ᱴᱷᱟᱶ ᱨᱮ ᱟᱡᱟᱜ ᱦᱩᱱᱟᱹᱨ ᱮ ᱥᱚᱫᱚᱨ ᱟᱠᱟᱫᱟ ᱾᱒᱐᱐᱗ ᱨᱮ ᱟᱡ ᱴᱳᱠᱭᱳ ᱨᱮ ᱠᱟᱹᱢᱤ ᱞᱟᱹᱜᱤᱫ ᱭᱩᱱᱮᱥᱠᱳ ᱠᱷᱳᱱ ᱮᱱᱮᱡ ᱥᱟᱯᱲᱟᱣ(ᱠᱚᱨᱤᱭᱳᱜᱨᱟᱯᱷᱤ ) ᱞᱟᱹᱜᱤᱫ ᱱᱮᱣᱛᱟᱭ ᱧᱟᱢ ᱞᱮᱫ ᱛᱟᱦᱮᱱᱫ ᱾ ᱚᱱᱟ ᱞᱟᱦᱟ ᱨᱮ ᱑᱙᱙᱒-᱑᱙᱙᱓ ᱟᱡ ᱠᱚᱛᱷᱚᱠ ᱨᱮᱱᱟᱜ ᱢᱩᱽᱩᱛ ᱟᱨ ᱥᱟᱨᱤ, ᱠᱤᱥᱟᱹᱬ ᱡᱤᱱᱤᱥ ᱥᱚᱫᱚᱨ ᱞᱟᱹᱜᱤᱫ ᱟᱡ ᱡᱟᱯᱟᱱ ᱮ ᱪᱟᱞᱟᱣ ᱞᱮᱱ ᱛᱟᱦᱮᱸᱫ ᱾  ᱥᱩᱥᱢᱤᱛᱟ ᱟᱹᱰᱤᱜᱟᱱ ᱡᱮᱡᱟᱹᱛᱤᱭᱟᱹᱨᱤ ᱞᱟᱠᱪᱟᱨ ᱪᱷᱟᱢᱰᱟ ᱨᱮ ᱟᱡᱟᱜ ᱮᱱᱮᱡ ᱮ ᱥᱚᱫᱚᱨ ᱟᱠᱟᱫᱟ ᱡᱮᱢᱚᱱ:
ᱢᱟᱱ ᱥᱟᱨᱦᱟᱣ
ᱥᱩᱥᱢᱤᱛᱟ ᱵᱟᱱᱚᱨᱡᱤ ᱟᱹᱰᱤᱜᱟᱱ ᱟᱭᱟᱢ ᱢᱟᱱ ᱟᱨ ᱥᱟᱨᱦᱟᱣ ᱟᱡᱟᱜ ᱠᱟᱹᱢᱤ ᱵᱤᱫᱟᱹᱞ ᱛᱮ ᱧᱟᱢ ᱟᱠᱟᱫᱟᱭ ᱚᱱᱟᱠᱚ ᱦᱩᱭᱩᱜ ᱠᱟᱱᱟ ᱺ
ᱞᱟᱥᱤᱛ ᱵᱚᱨᱯᱷᱩᱠᱚᱱ
ᱞᱟᱥᱤᱛ ᱵᱚᱨᱯᱷᱩᱠᱚᱱ (ᱤᱝᱨᱟ.ᱡᱤ: Lachit Borphukan) ᱫᱚᱭ ᱛᱟᱦᱮᱸ ᱠᱟᱱᱟ ᱟᱦᱳᱢ ᱨᱟᱡᱚᱥᱴᱷᱤ ᱨᱮᱱ ᱢᱤᱫᱴᱟᱹᱝ ᱯᱷᱟ.ᱫᱽ ᱜᱚᱢᱠᱮ ᱛᱟᱦᱟ ᱥᱮᱱᱟ ᱯᱚᱛᱤ । ᱑᱙᱖᱙ ᱥᱮᱨᱢᱟ ᱨᱮ ᱵᱚᱨᱯᱷᱩᱠᱚᱱ ᱟᱜ ᱟᱭᱩᱨ ᱛᱮ ᱢᱟᱨᱟᱝ ᱢᱚᱜᱚᱞ ᱯᱷᱟ.ᱫᱽ ᱮ ᱦᱟᱨᱟᱣ ᱞᱮᱫ ᱠᱚᱣᱟ ᱟᱨ ᱟᱥᱟᱢ ᱠᱷᱚᱱ ᱥᱟᱺᱜᱤᱧ ᱠᱚ ᱞᱟᱜᱟ ᱧᱤᱨ ᱞᱮᱫ ᱠᱚᱣᱟ । ᱥᱚᱨᱟᱭ ᱜᱷᱟᱴ ᱨᱮᱭᱟᱜ ᱞᱟ.ᱲᱦᱟ.ᱭ ᱨᱮ ᱞᱟᱥᱤᱛ ᱮ ᱩᱫᱩᱜ ᱞᱮᱫ ᱵᱤᱨ ᱵᱟᱭᱟᱨ ᱜᱩᱱ ᱠᱷᱟ.ᱛᱤᱨ ᱛᱮᱦᱮᱧ ᱟᱥᱟᱢ ᱨᱮᱭᱟᱜ ᱱᱟᱜᱟᱢ ᱨᱮ ᱵᱷᱩᱨᱠᱟ.ᱜ ᱤᱯᱤᱞ ᱞᱮᱠᱟᱭ ᱡᱷᱟᱞᱠᱟᱣᱚᱜ ᱠᱟᱱᱟ।
ᱡᱤᱭᱚᱱ ᱩᱱᱩᱯᱨᱩᱢ
ᱩᱱᱤᱭᱟᱜ ᱠᱷᱟ.ᱴᱤ ᱡᱟᱱᱟᱢ ᱛᱟᱨᱤᱠᱷ, ᱥᱮᱨᱢᱟ ᱵᱟᱝ ᱵᱟᱰᱟᱭᱚᱜ ᱠᱟᱱᱟ । ᱟᱡ ᱵᱟᱵᱟᱣᱟᱜ ᱧᱩᱛᱩᱢ ᱫᱚ ᱛᱟᱦᱮᱸ ᱠᱟᱱᱟ ᱢᱚᱢᱟᱭ ᱛᱟᱢᱩᱞᱤ ᱵᱚᱨᱵᱚᱨᱩᱣᱟ, ᱟᱦᱳᱢ ᱨᱟᱡᱟ ᱯᱨᱚᱛᱟᱯ ᱥᱤᱝᱦᱚ ᱨᱮᱱ ᱢᱟᱨᱟᱝ ᱟᱢᱞᱟ । ᱟᱥᱟᱢ ᱨᱮᱭᱟᱜ ᱱᱟᱜᱟᱢ ᱨᱮ ᱢᱤᱫᱴᱟᱹᱝ ᱧᱩᱢᱩᱜᱚᱜ ᱞᱮᱠᱟ ᱪᱚᱨᱤᱛ ᱫᱚ ᱞᱟᱞᱩᱠᱥᱚᱞᱟ ᱵᱚᱨ ᱯᱷᱩᱠᱚᱱ ᱫᱚ ᱞᱟᱥᱤᱛ ᱵᱚᱨ ᱯᱷᱩᱠᱚᱱ ᱟᱡ ᱫᱟᱫᱟᱭ ᱛᱟᱦᱮᱸ ᱠᱟᱱᱟ ᱟᱨ ᱯᱟᱠᱷᱨᱤ ᱜᱟᱵᱷᱨᱩ ᱡᱚᱭ ᱫᱷᱣᱚᱡᱽ ᱥᱤᱝᱦᱚ ᱨᱮᱱ ᱦᱚᱯᱚᱱ ᱮᱨᱟᱭ ᱵᱟᱯᱞᱟ ᱞᱮᱱᱟ ।
ᱞᱟᱥᱤᱛ ᱟᱜ ᱥᱮᱪᱮᱫ
ᱨᱟᱡᱽ ᱜᱷᱟᱨᱚᱸᱡᱽ ᱨᱮ ᱡᱟᱱᱟᱢ ᱞᱮᱱ ᱛᱮ ᱞᱟᱥᱤᱛ ᱯᱷᱟ.ᱫᱽ ᱟᱨ ᱟᱢᱞᱟᱠᱤᱭᱟ. ᱵᱟᱱᱟᱨ ᱨᱮᱭᱟᱜ ᱥᱮᱪᱮᱫ ᱜᱮ ᱦᱟᱛᱟᱣ ᱦᱩᱭ ᱞᱮᱱ ᱛᱟᱭᱟ । ᱞᱟᱥᱤᱛ ᱟᱜ ᱡᱚᱱᱚᱢ ᱨᱟᱡᱽ ᱜᱷᱟᱨᱤᱭᱟ. ᱦᱚᱭ ᱦᱤᱥᱤᱫ ᱨᱮ ᱦᱩᱭ ᱞᱮᱱ ᱛᱮ ᱫᱟᱭᱤᱠ ᱟᱜ ᱠᱟ.ᱢᱤ ᱯᱩᱨᱟ.ᱣ, ᱠᱷᱟ.ᱴᱣᱟ.ᱟ, ᱥᱟᱨᱤᱭᱟᱱᱤᱠ ᱮᱢᱟᱱ ᱜᱩᱱ ᱛᱟᱦᱮᱸ ᱠᱟᱱ ᱛᱟᱭᱟ । ᱟᱦᱳᱢ ᱠᱚᱣᱟᱜ ᱢᱤᱫᱴᱟᱹᱝ ᱰᱟᱢᱰᱷᱮ ᱯᱷᱟ.ᱫᱽ ᱛᱟᱦᱮᱸ ᱠᱟᱱᱟ - "ᱞᱩᱠᱷᱩᱨᱟᱠᱷᱚᱱ ᱯᱷᱟ.ᱫᱽ । ᱱᱚᱶᱟ ᱯᱷᱟ.ᱫᱽ ᱨᱮᱱ ᱜᱮ ᱦᱚᱲ ᱮ ᱛᱟᱦᱮᱸ ᱠᱟᱱᱟ ᱞᱟᱥᱤᱛ ᱫᱚ । ᱱᱚᱶᱟ ᱯᱷᱟ.ᱫᱽ ᱨᱮᱱ ᱮᱛᱦᱚᱵ ᱦᱟᱲᱟᱢ ᱥᱩᱠᱟᱯᱷᱟ ᱥᱟᱶ ᱛᱮ ᱟᱥᱟᱢᱮ ᱦᱤᱡ ᱛᱚᱨᱟ ᱞᱮᱱᱟ ।
ᱫᱚᱞᱟ ᱠᱟᱠᱷᱚᱨᱤᱭᱟ ᱵᱚᱨᱩᱣᱟ ᱦᱩᱫᱟ. ᱨᱮ ᱛᱟᱦᱮᱸ ᱠᱟᱱ ᱚᱠᱛᱮ ᱞᱟᱥᱤᱛ ᱟᱜ ᱞᱮᱠᱢᱟᱱ ᱧᱮᱞ ᱛᱮ ᱥᱚᱨᱜᱚ ᱫᱮᱣ ᱟᱜ ᱢᱮᱫ ᱨᱮ ᱯᱟᱲᱟᱣ ᱮᱱᱟ। ᱢᱤᱫ ᱫᱤᱱ ᱨᱮᱭᱟᱜ ᱠᱟᱛᱷᱟ ᱨᱟᱡᱟ ᱴᱷᱮᱱ ᱞᱟᱥᱤᱛ ᱠᱚ ᱦᱚᱦᱚ ᱟᱫᱮᱭᱟ ᱟᱨ ᱮ ᱢᱮᱛᱟ ᱠᱟᱱᱟ - " ᱵᱟᱝᱜᱟᱞ ᱵᱟ.ᱭᱨᱤ ᱥᱩᱨ ᱨᱮᱜᱮ ᱢᱮᱱᱟᱜ ᱠᱚᱣᱟ, ᱪᱮᱫ ᱞᱮᱠᱟ ᱛᱮ ᱥᱚᱭᱚᱫ ᱯᱷᱤᱨᱚᱡᱽ ᱟᱨ ᱯᱷᱤᱨᱚᱡᱽ ᱪᱟᱞᱟᱠ ᱵᱚᱱ ᱥᱟᱵ ᱠᱤᱱᱟ.। ᱞᱟᱥᱤᱛ ᱮ ᱛᱮᱞᱟ ᱨᱩᱣᱟ.ᱲ ᱠᱮᱫᱼᱟ - ᱥᱚᱨᱜᱚ ᱫᱮᱣ ᱯᱚᱱᱚᱛ ᱨᱮ ᱦᱚᱲ ᱵᱟ.ᱱᱩᱜ ᱠᱚᱣᱟ ᱥᱮ ᱪᱮᱫ ? ᱵᱟᱝᱜᱟᱞ ᱫᱚ ᱠᱚ ᱪᱤᱞᱤ ᱠᱟᱱᱟ ? ᱢᱟᱱᱣᱟ ᱜᱮ ! ᱟᱵᱚ ᱫᱤᱥᱚᱢ ᱨᱮ ᱵᱟ.ᱱᱩᱜ ᱠᱚᱣᱟ ᱥᱮ ᱪᱮᱫ ᱚᱝᱠᱟᱱ ᱦᱚᱲ? ᱥᱚᱨᱜᱚ ᱫᱮᱣ ᱟᱢ ᱵᱷᱚᱨᱥᱟ ᱮᱢᱚᱜ ᱢᱮ । ᱵᱚᱨ ᱯᱷᱩᱠᱚᱱ ᱦᱩᱫᱟ. ᱧᱟᱢ ᱢᱟᱲᱟᱝ ᱨᱮ ᱟᱨ ᱢᱤᱫᱴᱟᱹᱝ ᱵᱤᱰᱟ.ᱣ ᱮᱢ ᱦᱩᱭ ᱞᱮᱱ ᱛᱟᱭᱟ । ᱞᱟᱥᱤᱛ ᱨᱟᱡᱽ ᱴᱷᱮᱱ ᱠᱚ ᱵᱷᱮᱡᱟ ᱠᱮᱫᱮᱭᱟ। ᱥᱚᱨᱜᱚ ᱫᱮᱣ ᱥᱟᱢᱟᱝ ᱨᱮ  ᱤᱠᱷᱲᱩᱢ ᱠᱟᱛᱮ ᱰᱚᱵᱚᱜ ᱟᱭ ᱚᱠᱛᱮ ᱜᱮ ᱢᱤᱫ ᱦᱚᱲ ᱚᱠᱟ ᱠᱷᱚᱱ ᱪᱚᱝ ᱦᱮᱡ ᱠᱟᱛᱮ ᱞᱟᱥᱤᱛ  ᱟᱜ ᱵᱚᱦᱚᱜ ᱨᱮ ᱠᱤᱪᱨᱤᱡ ᱛᱮ ᱯᱚᱴᱚᱢ ᱚᱪᱚᱭᱮᱱᱟ । ᱡᱟᱨᱟ ᱱᱚᱶᱟ ᱞᱟᱦᱟ ᱠᱷᱚᱱ ᱯᱚᱱᱛᱷᱟ ᱠᱟᱛᱮ ᱢᱮᱛᱟᱜ ᱠᱚ ᱛᱟᱦᱮᱱᱟ । ᱞᱟᱥᱤᱛ ᱟᱞᱜᱟ ᱛᱮᱜᱮ ᱨᱟᱝᱜᱟᱣ ᱨᱟᱠᱟᱵ ᱟᱫᱮᱭᱟ ᱟᱨ ᱠᱷᱟᱯ ᱠᱷᱚᱱ ᱦᱮᱱᱫᱟᱝ (ᱛᱟᱨᱣᱟᱲᱤ) ᱩᱰᱩᱠ ᱠᱟᱛᱮ ᱮ ᱠᱷᱩᱫᱟ.ᱣ ᱠᱮᱫᱮᱭᱟ। ᱢᱮᱱᱠᱷᱟᱱ ᱨᱟᱡᱟ ᱟᱜ ᱢᱟᱱᱟ ᱠᱟᱛᱷᱟ ᱛᱮ ᱩᱱᱤ ᱦᱚᱲᱮ ᱵᱟᱧᱪᱟᱣ ᱮᱱᱟ । ᱞᱟᱥᱤᱛ ᱟᱜ ᱵᱤᱱ ᱵᱚᱛᱚᱨ ᱟᱨ ᱱᱤᱡᱟᱜ ᱢᱟᱱᱚᱛ ᱨᱮᱭᱟᱜ ᱵᱤᱰᱟ.ᱣ ᱨᱮ ᱡᱤᱛᱠᱟ.ᱨ ᱮᱱᱟ । ᱨᱟᱡᱟ ᱪᱚᱠᱨᱚᱫᱷᱣᱚᱡᱽ ᱥᱤᱝᱦᱚ ᱴᱷᱮᱱ ᱢᱤᱫᱴᱟᱹᱝ ᱥᱚᱢᱟᱣᱟᱞᱤ ᱦᱮᱝᱫᱟᱝ ᱞᱟᱥᱤᱛ ᱥᱤᱨᱯᱟ. ᱪᱟᱞ ᱠᱟᱛᱮ ᱥᱮᱱᱟ ᱯᱚᱛᱤ ᱟᱨ ᱵᱚᱨ ᱯᱷᱩᱠᱚᱱ ᱦᱩᱫᱟ.ᱭ ᱮᱢᱟ ᱫᱮᱭᱟ । ᱞᱟᱥᱤᱛ ᱟ.ᱰᱤ ᱟᱸᱴ ᱠᱷᱟᱴᱟᱣ ᱠᱟᱛᱮ ᱑᱖᱖᱗ ᱥᱮᱨᱢᱟ ᱨᱮ ᱟᱦᱳᱢ ᱯᱷᱟ.ᱫᱽ ᱠᱚ ᱤᱛᱩᱱ ᱮᱢ ᱠᱟᱛᱮ ᱥᱟᱯᱲᱟᱣ ᱞᱮᱫ ᱠᱚᱣᱟ|
ᱢᱳᱦᱚᱱᱯᱩᱨ (ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ)
ᱢᱳᱦᱚᱱᱯᱩᱨ ᱫᱚ ᱢᱤᱫ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱠᱟᱱᱟ ᱱᱚᱣᱟ ᱫᱚ ᱥᱤᱧᱚᱛᱤᱭᱟᱹ ᱯᱚᱱᱚᱛ ᱯᱚᱪᱷᱤᱢ ᱵᱟᱝᱞᱟ ᱨᱮ ᱯᱟᱪᱷᱮ ᱢᱮᱫᱤᱱᱤᱯᱩᱨ ᱦᱚᱱᱚᱛ ᱨᱮᱱᱟᱜ ᱠᱷᱚᱲᱚᱜᱽᱯᱩᱨ ᱡᱚᱜᱚ ᱠᱷᱚᱸᱰ ᱨᱮ ᱢᱤᱫ ᱥᱟᱥᱚᱱ ᱪᱟᱪᱞᱟᱣ ᱠᱷᱚᱸᱰᱮ ᱵᱮᱱᱟᱣᱟ ᱾
ᱚᱛᱱᱚᱜ
ᱢᱳᱦᱚᱱᱯᱩᱨ 21.83856°N, 87.43145°W ᱨᱮ ᱢᱮᱱᱟᱜᱼᱟ ᱾
ᱱᱚᱣᱟ ᱢᱮᱫᱤᱱᱤᱯᱩᱨ, ᱦᱚᱱᱚᱛ ᱦᱮᱰᱠᱩᱣᱟᱴᱚᱨ ᱠᱷᱚᱱ ᱟᱹᱰᱤ ᱦᱩᱰᱤᱧ ᱰᱟᱦᱟᱨ (ᱨᱮᱸᱡᱩᱨᱟ-ᱠᱤᱳᱛᱠᱷᱟᱞᱤᱥᱟ ᱞᱮᱠᱟᱛᱮ) ᱞᱮᱠᱟᱛᱮ ᱗᱙ ᱠᱤᱞᱚᱢᱤᱴᱚᱨ ᱟᱨ ᱟᱹᱰᱤ ᱡᱤᱞᱤᱧ ᱰᱟᱦᱟᱨ (ᱮᱜᱽᱨᱟ ᱞᱮᱠᱟᱛᱮ) ᱞᱮᱠᱟᱛᱮ ᱙᱐ ᱠᱤᱞᱚᱢᱤᱴᱚᱨ ᱥᱟᱺᱜᱤᱧ ᱨᱮ ᱢᱮᱱᱟᱜᱼᱟ ᱾
ᱢᱳᱦᱚᱱᱯᱩᱨ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱨᱮᱱᱟᱜ ᱚᱥᱟᱨ ᱵᱤᱥᱟᱹᱨ ᱫᱚ ᱑᱓᱗.᱔᱙ ᱠᱤᱞᱚᱢᱤᱴᱚᱨ᱒ ᱢᱮᱱᱟᱜᱼᱟ ᱾ ᱱᱚᱸᱰᱮ ᱢᱤᱫᱴᱟᱹᱝ ᱯᱟᱸᱪᱟᱭᱟᱛ ᱥᱟᱢᱤᱛᱤ, ᱕ ᱜᱚᱴᱟᱝ ᱜᱨᱟᱢ ᱯᱟᱸᱪᱟᱭᱟᱛ, ᱑᱘᱒ ᱜᱚᱴᱟᱝ ᱜᱨᱟᱢ ᱥᱚᱸᱥᱚᱫᱽ (ᱟᱹᱛᱩ ᱵᱟᱹᱭᱥᱤ), ᱑᱐᱓ ᱜᱚᱴᱟᱝ ᱢᱚᱣᱡᱟ, ᱑᱐᱐ ᱜᱚᱴᱟᱝ ᱟᱹᱛᱩ ᱢᱮᱱᱟᱜᱼᱟ ᱾ ᱢᱳᱦᱚᱱᱯᱩᱨ ᱯᱩᱞᱤᱥ ᱥᱴᱮᱥᱚᱱ ᱫᱚ ᱱᱚᱣᱟ ᱵᱚᱱᱚᱛ ᱨᱮ ᱠᱟᱹᱢᱤᱭᱟ ᱾ ᱱᱚᱣᱟ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱨᱮᱱᱟᱜ ᱦᱮᱰᱠᱩᱣᱟᱴᱚᱨ ᱫᱚ ᱢᱳᱦᱚᱱᱯᱩᱨ ᱨᱮ ᱢᱮᱱᱟᱜᱼᱟ ᱾
ᱢᱳᱦᱚᱱᱯᱩᱨ ᱵᱚᱱᱚᱛ/ᱯᱟᱸᱪᱟᱭᱟᱛ ᱥᱟᱢᱤᱛᱤ ᱨᱮᱱᱟᱜ ᱜᱨᱟᱢ ᱯᱟᱸᱪᱟᱭᱟᱛ ᱠᱚ ᱢᱮᱱᱟᱜᱼᱟ: ᱢᱳᱦᱚᱱᱯᱩᱨ (ᱡᱤᱯᱤ ᱮᱞ-᱓), ᱱᱤᱞᱫᱟ (ᱡᱤᱯᱤ ᱮᱞ-᱔), ᱥᱚᱣᱛᱤᱭᱟ (ᱡᱤᱯᱤ ᱮᱞ-᱑), ᱥᱤᱭᱟᱹᱞᱥᱟᱹᱭ (ᱡᱤᱯᱤ ᱮᱞ-᱒) ᱟᱨ ᱛᱚᱱᱩᱭᱟ (ᱡᱤᱯᱤ ᱮᱞ-᱕) ᱾
ᱦᱚᱲ ᱮᱞ
ᱥᱤᱧᱚᱛ ᱨᱮᱱᱟᱜ ᱒᱐᱑᱑ ᱥᱟᱞ ᱨᱮᱱᱟᱜ ᱦᱚᱲ ᱞᱮᱠᱷᱟ ᱡᱚᱠᱷᱟ ᱞᱮᱠᱟᱛᱮ, ᱢᱳᱦᱚᱱᱯᱩᱨ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱨᱤᱱ ᱜᱩᱴ ᱦᱚᱲ ᱮᱞ ᱫᱚ ᱑᱑᱑,᱙᱐᱑ ᱦᱚᱲ ᱠᱚ ᱛᱟᱦᱮᱸ ᱠᱟᱱᱟ, ᱱᱩᱠᱩ ᱫᱚ ᱡᱚᱛᱚ ᱟᱹᱛᱩ ᱨᱮᱠᱚ ᱛᱟᱦᱮᱸ ᱠᱟᱱᱟ ᱾ ᱱᱚᱸᱰᱮ ᱕᱗,᱕᱕᱘ (᱕᱑%) ᱠᱚᱲᱟ ᱟᱨ ᱕᱔,᱓᱔᱓ (᱔᱙%) ᱛᱤᱨᱞᱟᱹ ᱠᱚ ᱛᱟᱦᱮᱸ ᱠᱟᱱᱟ ᱾ ᱐-᱖ ᱵᱚᱪᱷᱚᱨ ᱠᱷᱚᱱ ᱠᱚᱢ ᱩᱢᱚᱨ ᱠᱚᱫᱚ ᱑᱒,᱖᱔᱔ ᱦᱚᱲ ᱠᱚ ᱛᱟᱦᱮᱸ ᱠᱟᱱᱟ ᱾ ᱜᱮᱨ ᱟᱹᱫᱤᱵᱟᱹᱥᱤ ᱑᱑,᱕᱒᱕ (᱑᱐.᱓᱐%) ᱟᱨ ᱟᱹᱫᱤᱵᱟᱹᱥᱤ ᱫᱚ ᱖,᱐᱒᱖ (᱕.᱓᱙%) ᱦᱚᱲ ᱢᱮᱱᱟᱜ ᱠᱚᱣᱟ ᱾
ᱢᱳᱦᱚᱱᱯᱩᱨ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱨᱮ ᱢᱟᱨᱟᱝ ᱟᱹᱛᱩ ᱠᱚ (᱔,᱐᱐᱐+ ᱦᱚᱲ ᱮᱞ ᱟᱜ) ᱢᱮᱱᱟᱜᱼᱟ (᱒᱐᱑᱑ ᱥᱟᱞ ᱨᱮᱱᱟᱜ ᱦᱚᱲ ᱞᱮᱠᱷᱟ ᱡᱚᱠᱷᱟ ᱞᱮᱠᱟᱛᱮ): ᱢᱳᱦᱚᱱᱯᱩᱨ (᱖,᱐᱔᱙), ᱥᱚᱣᱛᱤᱭᱟ (᱔,᱐᱙᱗) ᱟᱨ ᱛᱚᱱᱩᱭᱟ (᱕,᱓᱕᱒) ᱾
ᱢᱳᱦᱚᱱᱯᱩᱨ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱨᱮ ᱮᱴᱟᱜ ᱟᱹᱛᱩ ᱠᱚ ᱢᱮᱱᱟᱜᱼᱟ (᱒᱐᱑᱑ ᱥᱟᱞ ᱨᱮᱱᱟᱜ ᱦᱚᱲ ᱞᱮᱠᱷᱟ ᱡᱚᱠᱷᱟ ᱞᱮᱠᱟᱛᱮ): ᱱᱤᱞᱫᱟ (᱒,᱗᱘᱖) ᱟᱨ ᱥᱤᱭᱟᱹᱞᱥᱟᱹᱭ (᱒,᱓᱐᱒) ᱾
ᱥᱤᱠᱷᱱᱟᱹᱛ
᱒᱐᱑᱑ ᱥᱟᱞ ᱨᱮᱱᱟᱜ ᱦᱚᱲ ᱞᱮᱠᱷᱟ ᱡᱚᱠᱷᱟ ᱞᱮᱠᱟᱛᱮ, ᱢᱳᱦᱚᱱᱯᱩᱨ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱨᱮ ᱥᱤᱠᱷᱱᱟᱹᱛ ᱦᱚᱲᱟᱜ ᱜᱩᱴ ᱮᱞ ᱫᱚ ᱗᱙,᱙᱑᱓ ᱜᱚᱴᱟᱝ (᱘᱐.᱕᱑%) ᱥᱤᱠᱷᱱᱟᱹᱛ ᱦᱚᱲ ᱠᱚ ᱛᱟᱦᱮᱸ ᱠᱟᱱᱟ, ᱚᱸᱰᱮ ᱠᱷᱚᱱ ᱔᱔,᱗᱕᱓ (᱘᱗.᱖᱕%) ᱠᱚᱲᱟ ᱟᱨ ᱓᱕,᱑᱖᱐ (᱗᱒.᱙᱕%) ᱛᱤᱨᱞᱟᱹ ᱠᱚ ᱛᱟᱦᱮᱸ ᱠᱟᱱᱟ ᱾ ᱡᱟᱱᱟᱝ ᱵᱷᱮᱜᱟᱨ (ᱛᱤᱨᱞᱟᱹ ᱟᱨ ᱠᱚᱲᱟ ᱥᱤᱠᱷᱱᱟᱹᱛ ᱫᱚᱨ ᱛᱟᱞᱟ ᱨᱮ ᱵᱷᱮᱜᱟᱨ) ᱫᱚ ᱑᱔.᱘᱐% ᱛᱟᱦᱮᱸ ᱠᱟᱱᱟ ᱾
ᱯᱟᱹᱨᱥᱤ ᱟᱨ ᱫᱷᱚᱨᱚᱢ
᱒᱐᱑᱑ ᱨᱮᱱᱟᱜ ᱦᱚᱲ ᱞᱮᱠᱷᱟ ᱡᱚᱠᱷᱟ ᱚᱠᱛᱚ, ᱘᱒.᱙᱗% ᱫᱚ ᱵᱟᱝᱞᱟ, ᱕.᱗᱕% ᱫᱚ ᱩᱰᱤᱭᱟᱹ, ᱔.᱐᱕% ᱫᱚ ᱥᱟᱱᱛᱟᱲᱤ, ᱓.᱗᱘% ᱫᱚ ᱦᱤᱱᱫᱤ ᱟᱨ ᱓.᱓᱖% ᱫᱚ ᱩᱨᱫᱩ ᱟᱡᱟᱜ ᱢᱟᱲᱟᱝ ᱯᱟᱹᱨᱥᱤ ᱞᱮᱠᱟᱛᱮ ᱨᱚᱲᱼᱮᱫ ᱛᱟᱦᱮᱸᱫ ᱾
ᱥᱮᱪᱮᱫ
᱒᱐᱑᱓-᱑᱔ ᱥᱟᱞ ᱨᱮ, ᱢᱳᱱᱳᱦᱚᱨᱯᱩᱨ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱨᱮ ᱘᱓ ᱜᱚᱴᱟᱝ ᱯᱨᱟᱭᱢᱟᱨᱤ ᱤᱥᱠᱩᱞ ᱨᱮ ᱖ ᱘᱙᱐ ᱜᱚᱴᱟᱝ ᱯᱟᱹᱴᱷᱩᱣᱟᱹ, ᱑᱐ ᱜᱚᱴᱟᱝ ᱛᱟᱱᱟᱞᱟ ᱟᱥᱲᱟ ᱨᱮ ᱖᱙᱐ ᱜᱚᱴᱟᱝ ᱯᱟᱹᱴᱷᱩᱣᱟᱹ, ᱘ ᱜᱚᱴᱟᱝ ᱩᱱᱩᱥᱩᱞ ᱟᱥᱲᱟ ᱨᱮ ᱔,᱗᱓᱕ ᱜᱚᱴᱟᱝ ᱯᱟᱹᱴᱷᱩᱣᱟᱹ, ᱖ ᱩᱱᱩᱥᱩᱞ ᱥᱮᱠᱮᱱᱰᱟᱨᱤ ᱤᱥᱠᱩᱞ ᱨᱮ ᱗,᱑᱒᱙ ᱜᱚᱴᱟᱝ ᱯᱟᱹᱴᱷᱩᱣᱟᱹ ᱠᱚ ᱛᱟᱦᱮᱸ ᱠᱟᱱᱟ ᱾
ᱜᱚᱵᱷᱚᱨᱢᱮᱱᱴ ᱡᱮᱱᱟᱨᱮᱞ ᱰᱤᱜᱽᱨᱤ ᱠᱚᱞᱮᱡᱽ, ᱢᱳᱦᱚᱱᱯᱩᱨ ᱫᱚ ᱱᱚᱣᱟ ᱵᱚᱱᱚᱛ ᱨᱮᱱᱟᱜ ᱢᱤᱫᱴᱟᱹᱝ ᱠᱚᱞᱮᱡᱽ ᱠᱟᱱᱟ ᱾
ᱦᱚᱲᱢᱚ ᱥᱟᱶᱟᱨ
᱒᱐᱑᱔ ᱥᱟᱞ ᱨᱮ, ᱢᱳᱦᱚᱱᱯᱩᱨ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱨᱮ ᱢᱤᱫᱴᱟᱹᱝ ᱫᱮᱦᱟᱛ ᱟᱥᱯᱟᱛᱟᱞ ᱟᱨ ᱵᱟᱨᱭᱟ ᱯᱨᱟᱭᱢᱟᱨᱤ ᱦᱮᱞᱛᱷ ᱛᱟᱞᱢᱟ ᱛᱟᱦᱮᱸ ᱠᱟᱱᱟ ᱡᱟᱦᱟᱸ ᱨᱮ ᱜᱩᱴ ᱔᱖ ᱵᱮᱰ ᱟᱨ ᱯᱩᱱᱭᱟᱹ ᱰᱚᱠᱴᱚᱨ ᱠᱚ ᱛᱟᱦᱮᱸ ᱠᱟᱱᱟ ᱾ ᱱᱚᱸᱰᱮ ᱓᱖ ᱜᱷᱟᱨᱚᱸᱡᱽ ᱠᱚᱞᱭᱟᱬ ᱡᱚᱜᱚ ᱛᱟᱞᱢᱟ ᱟᱨ ᱢᱤᱫᱴᱟᱹᱝ ᱜᱷᱟᱨᱚᱸᱡᱽ ᱠᱚᱞᱭᱟᱬ ᱛᱟᱞᱢᱟ ᱛᱟᱦᱮᱸ ᱠᱟᱱᱟ ᱾
ᱢᱳᱦᱚᱱᱯᱩᱨ ᱨᱮ ᱓᱐ ᱵᱮᱰ ᱟᱜ ᱵᱟᱜᱽᱫᱟ (ᱢᱳᱦᱚᱱᱯᱩᱨ) ᱫᱮᱦᱟᱛ ᱟᱥᱯᱟᱛᱟᱞ, ᱢᱳᱦᱚᱱᱯᱩᱨ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱨᱮ ᱢᱩᱬ ᱥᱚᱨᱠᱟᱨᱤ ᱢᱮᱰᱤᱠᱟᱞ ᱥᱩᱵᱤᱫᱷᱟ ᱢᱮᱱᱟᱜᱼᱟ ᱾ ᱱᱚᱸᱰᱮ ᱯᱨᱟᱭᱢᱟᱨᱤ ᱦᱮᱞᱛᱷ ᱛᱟᱞᱢᱟ ᱢᱮᱱᱟᱜᱼᱟ: ᱥᱚᱣᱛᱤᱭᱟ (᱖ ᱵᱮᱰ ᱟᱜ) ᱟᱨ ᱜᱷᱟᱴᱥᱚᱸᱫᱷᱭᱟ (ᱯᱤᱳ ᱵᱮᱜᱩᱱᱤᱭᱟ) (᱑᱐ ᱵᱮᱰ ᱟᱜ) ᱾
ᱵᱟᱦᱨᱮ ᱡᱚᱱᱚᱲ
ᱛᱷᱚᱠ:ᱯᱟᱪᱮ ᱢᱮᱫᱤᱱᱤᱯᱩᱨ ᱦᱚᱱᱚᱛ ᱨᱮᱱᱟᱜ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱠᱚ
ᱯᱟᱠᱤᱥᱛᱟᱱ ᱡᱟᱹᱛᱤᱭᱟᱹᱨᱤ ᱠᱨᱤᱠᱮᱴ ᱫᱚᱞ
ᱯᱟᱠᱤᱥᱛᱟᱱ ᱡᱟᱹᱛᱤᱭᱟᱹᱨᱤ ᱠᱨᱤᱠᱮᱴ ᱫᱚᱞ (ᱩᱨᱫᱩ: پاکستان کرکٹ ٹیم) ᱫᱚ ᱯᱟᱠᱤᱥᱛᱟᱱ ᱫᱤᱥᱟᱹᱢ ᱨᱮᱱ ᱡᱟᱹᱛᱤᱭᱟᱹᱨᱤ ᱠᱨᱤᱠᱮᱴ ᱫᱚᱞ ᱠᱟᱱᱟᱠᱩ᱾
ᱠᱨᱤᱠᱮᱴᱟᱨᱠᱚ
This is a list of all the players with the forms of cricket in which they play.
ᱠᱳᱪᱠᱚ
Correct as of 20 May 2019
ᱡᱚᱦᱟᱱᱮᱥ ᱜᱚᱴᱮᱱᱵᱟᱨᱜᱽ
ᱡᱤᱭᱚᱱ
thumb|ᱠᱟᱴ ᱨᱮᱱᱟᱜ ᱪᱷᱟᱯᱟ ᱢᱤᱥᱤᱱ ᱜᱚᱴᱮᱱᱵᱟᱨᱜᱽ ᱫᱚ ᱡᱚᱨᱢᱟᱱ ᱨᱮᱱᱟᱜ ᱢᱮᱸᱧᱡᱽ ᱧᱣᱛᱩᱢᱟᱱ ᱱᱟᱜᱟᱨ ᱨᱮ ᱡᱟᱱᱟᱢ ᱞᱮᱱ ᱛᱟᱦᱮᱸᱫ ᱾ ᱟᱡᱟᱜ ᱡᱟᱱᱟᱢ ᱢᱟᱺᱦᱤᱛ ᱫᱚ ᱩᱱᱟᱹᱜ ᱯᱩᱥᱴᱟᱣ ᱵᱟᱝ ᱵᱟᱰᱟᱭ ᱟᱠᱟᱱᱟ, ᱮᱱᱛᱮ ᱨᱮᱦᱚᱸ ᱑᱓᱙᱔ ᱠᱷᱚᱱ ᱑᱔᱐᱔ ᱥᱟᱞᱮ ᱛᱟᱞᱟᱨᱮ ᱢᱮᱱᱛᱮ ᱵᱟᱰᱟᱭᱚᱜ-ᱟ ᱾ ᱢᱮᱱᱠᱷᱟᱱ ᱑᱘᱙᱐ ᱥᱟᱞᱮ ᱨᱮ ᱢᱮᱧᱡ ᱫᱚ ᱒᱔ ᱡᱩᱱ ᱑᱔᱐᱐ ᱢᱮᱱᱛᱮᱭ ᱩᱪᱷᱟᱹᱱ ᱞᱮᱫ ᱛᱟᱦᱮᱸᱫ᱾ ᱚᱱᱟ ᱛᱟᱭᱚᱢ ᱚᱱᱟ ᱜᱮ ᱠᱚ ᱥᱟᱵ ᱫᱚᱦᱚ ᱞᱮᱜ-ᱟ ᱾ ᱡᱚᱱ ᱞᱚᱭᱚᱱᱦᱟᱨᱰ ᱧᱩᱛᱩᱢᱟᱱ ᱢᱤᱫ ᱱᱟᱜᱟᱢᱤᱭᱟᱹ ᱢᱮᱱ ᱞᱮᱜᱟᱭ ᱪᱤ, ᱜᱚᱴᱮᱱᱵᱟᱨᱜᱟᱜ ᱡᱤᱭᱚᱱ ᱠᱟᱛᱷᱟ ᱫᱚ ᱟᱭᱢᱟ ᱜᱮ ᱦᱟᱹᱯᱤᱫ ᱛᱟᱦᱮᱸᱭᱮᱱᱟ ᱵᱟᱭ ᱵᱟᱰᱟᱭ ᱞᱮᱱᱟ ᱾ ᱜᱚᱴᱮᱱᱵᱟᱨᱜᱽ ᱫᱚ ᱦᱟᱨᱟ ᱤᱫᱤᱭᱮᱱ ᱛᱮ ᱨᱩᱭᱞᱩ ᱫᱚ ᱠᱟᱢᱟᱨ ᱠᱟᱹᱢᱤ ᱪᱮᱫ ᱞᱮᱱ ᱛᱟᱦᱮᱸᱫ ᱾ ᱢᱤᱫ ᱱᱟᱜᱟᱢᱤᱭᱟᱹ ᱦᱮᱱᱨᱤᱪ ᱣᱟᱞᱟᱣ ᱟᱨ ᱵᱟᱨ ᱯᱚᱫᱽ ᱠᱟᱛᱷᱟᱭ ᱡᱩᱲᱟᱹᱣ ᱞᱮᱫ ᱛᱟᱦᱮᱸᱫ ᱪᱤ, ᱟᱡᱟᱜ ᱧᱩᱛᱩᱢ ᱫᱚ ᱟᱠᱚᱨᱤᱱ ᱦᱟᱯᱲᱟᱢ ᱢᱮᱱᱫᱚ ᱟᱠᱚ ᱚᱲᱟᱜ ᱟᱨ ᱟᱡ ᱢᱟᱢᱚ ᱚᱲᱟᱜ ᱨᱮᱱᱟᱜ ᱦᱟᱯᱲᱟᱢ ᱧᱩᱛᱩᱢ ᱡᱩ ᱞᱟᱫᱮᱱ, ᱡᱩ ᱜᱚᱴᱮᱱᱵᱟᱨᱜᱽ ᱢᱮᱥᱟ ᱠᱟᱛᱮ ᱜᱮᱡ ᱟᱠᱟᱱᱟ ᱾ ᱑᱔᱑᱑ ᱥᱟᱞᱮᱨᱮ ᱢᱮᱧᱡᱽ ᱱᱟᱜᱟᱨ ᱫᱚ ᱵᱟᱹᱜᱤ ᱠᱟᱛᱮ ᱮᱞᱴᱵᱷᱤᱞᱮ ᱛᱮ ᱠᱚ ᱥᱮᱱ ᱮᱱᱟ ᱾ ᱥᱮᱱ ᱨᱮᱱᱟᱜ ᱠᱟᱨᱚᱱ ᱫᱚ ᱢᱮᱧᱡ ᱟᱨ ᱯᱚᱴᱨᱤᱥᱤᱭᱟᱱ ᱠᱚ ᱢᱩᱸᱫ ᱨᱮ ᱚᱯᱚᱴ ᱤᱫᱤᱠᱟᱛᱮ ᱚᱱᱟ ᱱᱟᱜᱟᱨ ᱫᱚ ᱵᱟᱹᱜᱤ ᱦᱩᱭᱟᱫ ᱠᱚᱣᱟ ᱾ ᱮᱞᱵᱷᱤᱞᱮ ᱨᱮ ᱫᱚ ᱟᱡ ᱟᱭᱚ ᱨᱤᱱ ᱯᱮᱲᱟ ᱠᱚ ᱛᱟᱦᱮᱸ ᱠᱟᱱᱟ, ᱚᱱᱟ ᱛᱮ ᱚᱸᱰᱮ ᱩᱪᱟᱹᱲᱚᱜ ᱨᱟᱭᱟᱜ ᱠᱚ ᱴᱷᱟᱹᱣᱠᱟᱹ ᱞᱮᱜ-ᱟ ᱾ ᱛᱚᱵᱮ ᱦᱮᱱᱨᱤᱪᱟᱜ ᱞᱟᱹᱭ ᱞᱮᱠᱟᱛᱮ ᱫᱚ "ᱨᱟᱡᱽᱟᱹᱨᱤ ᱠᱟᱨᱚᱱ ᱞᱟᱹᱜᱤᱫ ᱥᱴᱟᱨᱵᱟᱨᱜᱽ ᱛᱮ ᱠᱚ ᱩᱪᱟᱹᱲ ᱞᱮᱱᱟ" ᱡᱟᱦᱟᱸ ᱨᱮ ᱫᱚ ᱟᱠᱚ ᱜᱷᱟᱨᱚᱡᱽ ᱨᱮᱱᱟᱜ ᱥᱟᱹᱜᱟᱹᱭ ᱛᱟᱦᱮᱸ ᱠᱟᱱᱟ ᱾ ᱟᱹᱱᱩᱢᱟᱱ ᱫᱷᱟᱨᱟ ᱜᱮ ᱠᱚ ᱞᱟᱹᱭᱟ ᱪᱤ, ᱜᱚᱴᱮᱱᱵᱟᱨᱜᱽ ᱫᱚ ᱮᱨᱯᱷᱩᱴ ᱡᱟᱜᱮᱛ ᱵᱤᱨᱫᱟᱹᱜᱟᱲ ᱨᱮ ᱚᱞᱚᱜ ᱠᱟᱱ ᱛᱟᱦᱮᱸᱫ-ᱮ ᱡᱟᱹᱱᱤᱡ ᱾ ᱑᱔᱑᱔ ᱠᱷᱚᱱ ᱑᱔᱓᱔ ᱥᱟᱞᱮ ᱛᱟᱞᱟᱨᱮ ᱨᱮᱱᱟᱜ ᱠᱟᱛᱷᱟ ᱠᱚ ᱫᱚ ᱟᱹᱰᱤ ᱫᱚ ᱵᱟᱭ ᱵᱟᱰᱟᱭ ᱞᱮᱱᱟ ᱾ ᱛᱚᱵᱮ ᱢᱟᱨᱪ ᱑᱔᱓᱔ ᱥᱟᱞᱮ ᱨᱮ ᱫᱚ ᱥᱴᱨᱟᱥᱵᱟᱨᱜᱽ ᱨᱮ ᱛᱟᱦᱮᱸᱱ ᱠᱟᱱ ᱛᱟᱦᱮᱸᱫ ᱢᱮᱱᱛᱮ ᱵᱟᱰᱟᱭ ᱞᱮᱱᱟ, ᱚᱸᱰᱮ ᱫᱚ ᱟᱡ ᱮᱷᱜᱟᱛ ᱯᱟᱦᱴᱟ ᱨᱤᱱ ᱯᱮᱲᱟ ᱠᱚ ᱛᱟᱦᱮᱸ ᱞᱮᱱ ᱛᱟᱦᱮᱸᱫ ᱾ ᱟᱡ ᱟᱯᱟᱛ ᱫᱚ ᱑᱔᱑᱙ ᱥᱟᱞᱮ ᱨᱮ ᱵᱚᱝᱜᱟ ᱛᱟᱞᱟ ᱞᱮᱱᱟ ᱾ ᱜᱚᱴᱮᱱᱵᱟᱨᱜᱽ ᱫᱚ ᱑᱔᱖᱘ ᱥᱟᱞᱮᱨᱮ ᱵᱚᱝᱜᱟ ᱛᱟᱞᱟ ᱞᱮᱱ ᱛᱟᱦᱮᱸᱫ ᱾
ᱜᱩᱣᱟᱢ
ᱜᱩᱣᱟᱢ ᱪᱟᱢᱳᱨᱳ ᱺ Guåhån ᱯᱨᱚᱥᱟᱱᱛ ᱢᱟᱦᱟᱫᱚᱨᱭᱟ ᱨᱮᱱᱟᱜ ᱯᱟᱪᱮ ᱥᱮᱫ ᱨᱮ ᱢᱮᱱᱟᱜ ᱢᱤᱫ ᱫᱤᱯ ᱠᱟᱱᱟ᱾ ᱱᱚᱣᱟ ᱫᱚ ᱟᱢᱮᱨᱤᱠᱟ ᱨᱮᱱᱟᱜ ᱢᱤᱫ ᱥᱟᱥᱚᱱᱤᱭᱟᱹ ᱴᱚᱴᱷᱟ ᱠᱟᱱᱟ᱾ ᱜᱩᱣᱟᱢ ᱨᱮᱱᱟᱜ ᱨᱟᱡᱽᱜᱟᱲ ᱱᱟᱜᱟᱨ ᱦᱟᱜᱟᱛᱱᱟ ᱱᱚᱣᱟ ᱫᱚ ᱞᱟᱦᱟ ᱟᱜᱟᱱᱭᱟ ᱠᱚ ᱢᱮᱛᱟᱜ ᱠᱟᱱ ᱛᱟᱦᱮᱱᱟ᱾ ᱱᱚᱰᱮᱱᱟᱜ ᱢᱟᱨᱟᱝ ᱦᱚᱲᱮᱞ ᱱᱟᱜᱟᱨ ᱫᱚ ᱫᱮᱫᱮᱫᱳ᱾ ᱜᱩᱣᱟᱢ ᱨᱮᱱ ᱦᱚᱲ ᱫᱚ ᱜᱩᱣᱟᱢᱟᱱᱤᱭᱟᱱ ᱠᱚ ᱢᱮᱛᱟᱠᱚᱣᱟ ᱟᱨ ᱱᱚᱠᱚ ᱫᱚ ᱡᱟᱱᱟᱢ ᱠᱷᱚᱱ ᱜᱮ ᱟᱢᱮᱨᱤᱠᱟ ᱨᱮᱱ ᱫᱤᱥᱣᱟᱹ (citizen) ᱠᱟᱱᱟ ᱠᱚ᱾
᱒᱐᱑᱖ ᱥᱮᱨᱢᱟ ᱨᱮ ᱑᱖᱒,᱗᱔᱒ ᱜᱚᱴᱟᱝ ᱦᱚᱲ ᱜᱩᱣᱟᱢ ᱨᱮ ᱠᱚ ᱛᱟᱦᱮᱱ ᱠᱟᱱ ᱛᱟᱦᱮᱱ᱾ ᱜᱩᱣᱟᱢ ᱫᱤᱯ ᱒᱑᱐ sq ᱢᱟᱭᱤᱞ (᱕᱔᱐ ᱠᱤᱢᱤ²) ᱛᱮ ᱯᱟᱥᱱᱟᱣ ᱢᱮᱱᱟᱜᱼᱟ ᱟᱨ ᱱᱚᱰᱮ ᱢᱤᱫ sq ᱢᱟᱭᱤᱞ ᱨᱮ ᱗᱗᱕ ᱜᱟᱱ ᱦᱚᱲ ᱠᱚ ᱛᱟᱦᱮᱱ ᱠᱟᱱᱟ᱾ ᱯᱳᱣᱨᱚᱥᱚᱵᱷᱟ (municipaliti) ᱮᱞᱟᱠᱟ ᱢᱩᱫ ᱨᱮ ᱢᱚᱝᱢᱚᱝᱼᱴᱳᱴᱳᱼᱢᱟᱭᱛᱮ ᱥᱟᱱᱟᱢ ᱠᱷᱚᱱ ᱡᱟᱹᱥᱛᱤ ᱦᱚᱲᱮᱞ ᱜᱷᱚᱱᱚᱛᱛᱚ ᱯᱳᱣᱨᱚᱥᱚᱵᱷᱟ ᱠᱟᱱᱟ᱾ ᱱᱚᱰᱮ ᱢᱤᱫ sq ᱢᱟᱭᱤᱞ ᱨᱮ ᱓,᱖᱙᱑ ᱜᱚᱴᱟᱝ ᱠᱟᱛᱮᱡ ᱦᱚᱲ ᱢᱮᱱᱟᱜ ᱠᱚᱣᱟ ᱟᱨ ᱤᱱᱟᱨᱟᱡᱟᱱ ᱟᱨ ᱩᱢᱟᱴᱟᱠ ᱨᱮ ᱫᱚ ᱠᱚᱢ ᱦᱚᱲ ᱜᱷᱚᱱᱚᱛᱛᱚ ᱦᱚᱲᱮᱞ ᱢᱮᱱᱟᱜ, ᱱᱚᱰᱮ ᱢᱤᱫ sq ᱢᱟᱭᱤᱞ ᱠᱷᱟᱹᱞᱤ ᱑᱑᱙ ᱜᱚᱴᱟᱝ ᱠᱟᱛᱮᱡᱽ ᱦᱚᱲ ᱢᱮᱱᱟᱜ ᱠᱚᱣᱟ᱾ ᱜᱩᱣᱟᱢ ᱨᱮᱱᱟᱜ ᱥᱟᱱᱟᱢ ᱠᱷᱚᱱ ᱩᱥᱩᱞ ᱵᱩᱨᱩ ᱫᱚ ᱢᱟᱭᱩᱱᱴ ᱞᱟᱢᱞᱟᱢ (᱑,᱓᱓᱒ ᱯᱷᱩᱴ (᱔᱐᱕ ᱢᱤᱴᱟᱨ)᱾ ᱑᱙᱖᱐ ᱥᱮᱨᱢᱟ ᱠᱷᱚᱱ ᱠᱟᱹᱣᱰᱤᱟᱹᱨᱤ ᱨᱮ ᱵᱟᱨᱭᱟ ᱥᱤᱞᱯᱚ ᱟᱹᱰᱤ ᱟᱭᱢᱟ ᱞᱟᱡᱟᱣ ᱠᱟᱱᱟ ᱢᱤᱫ ᱴᱩᱨᱤᱡᱚᱢ ᱟᱨ ᱢᱤᱫ ᱥᱮᱞᱮᱫ ᱯᱚᱱᱚᱛ ᱨᱮᱱ ᱥᱮᱱᱟ᱾
ᱚᱛᱱᱚᱜ
ᱜᱩᱣᱟᱢ ᱫᱤᱯ ᱑᱓.᱒° ᱠᱷᱚᱱ ᱑᱓.᱗° ᱮᱛᱚᱢ ᱟᱨ ᱑᱔᱔.᱖° ᱠᱷᱚᱱ ᱑᱔᱕.᱐° ᱛᱟᱞᱟ ᱨᱮ ᱢᱮᱱᱟᱜᱼᱟ᱾ ᱓᱐ ᱢᱟᱭᱤᱞ (᱕᱐ ᱠᱤᱞᱳᱢᱤᱴᱟᱨ) ᱡᱤᱞᱤᱝ ᱟᱨ ᱔-᱑᱒ ᱢᱟᱭᱤᱞ (᱖-᱑᱙ ᱠᱤᱞᱳᱢᱤᱴᱟᱨ) ᱞᱤᱡᱤᱝ ᱢᱮᱱᱟᱜ ᱱᱚᱣᱟ ᱫᱤᱯ ᱒᱑᱒ sq ᱢᱟᱭᱤᱞ (᱕᱔᱙ sq ᱠᱤᱞᱳᱢᱤᱴᱟᱨ) ᱛᱮ ᱯᱟᱥᱱᱟᱣ ᱢᱮᱱᱟᱜᱼᱟ᱾ ᱱᱚᱣᱟ ᱫᱚ ᱟᱢᱮᱨᱤᱠᱟ ᱨᱮᱱᱟᱜ ᱓᱒ ᱟᱱᱟᱜ ᱢᱟᱨᱟᱝ ᱫᱤᱯ ᱠᱟᱱᱟ᱾
ᱰᱮᱢᱚᱜᱽᱨᱟᱯᱷᱤ
᱒᱐᱑᱐ ᱥᱮᱨᱢᱟ ᱦᱚᱲᱞᱮᱠᱷᱟ ᱞᱮᱠᱟᱛᱮ ᱱᱚᱰᱮᱱ ᱢᱟᱨᱟᱝ ᱡᱟᱹᱛᱤ ᱫᱚ ᱠᱳᱢᱳᱨᱚᱥ, ᱱᱩᱱᱠᱩ ᱫᱚ ᱞᱮᱠᱷᱟᱜᱩᱴ ᱦᱚᱲᱮᱞ ᱨᱮᱱ ᱓᱗.᱓%᱾ ᱟᱨ ᱮᱴᱟᱜ ᱡᱟᱹᱛᱤ ᱠᱚ ᱯᱷᱤᱞᱤᱯᱤᱱᱳ (᱒᱖%) ᱟᱨ(ᱪᱩᱠᱩᱥᱮᱥ (᱗%) ᱮᱢᱟᱱ᱾ ᱟᱨ ᱮᱴᱟᱜ ᱫᱚ ᱯᱨᱚᱥᱟᱱᱛ ᱢᱟᱦᱟᱫᱚᱨᱭᱟᱭ ᱟᱨ ᱮᱥᱤᱭᱟ ᱜᱷᱟᱨᱚᱧᱡᱽ ᱨᱮᱱ᱾
ᱯᱟᱹᱨᱥᱤ
ᱫᱤᱯ ᱨᱮᱱᱟᱜ ᱚᱯᱷᱤᱥᱤᱭᱟᱞ ᱯᱟᱹᱨᱥᱤ ᱦᱩᱭᱩᱜ ᱠᱟᱱᱟ ᱤᱝᱞᱤᱥ ᱟᱨ ᱪᱟᱢᱳᱨᱳ᱾ ᱯᱷᱤᱞᱤᱯᱤᱱᱳ ᱯᱟᱹᱨᱥᱤ ᱦᱚᱸ ᱱᱚᱣᱟ ᱫᱤᱯ ᱨᱮ ᱟᱹᱰᱤ ᱜᱮ ᱞᱟᱨᱪᱟᱨᱚᱜ ᱜᱮᱭᱟ᱾ ᱮᱴᱟᱜ ᱯᱨᱚᱥᱟᱱᱛ ᱫᱤᱯ ᱨᱮᱱᱟᱜ ᱯᱟᱹᱨᱥᱤ ᱟᱨ ᱮᱥᱤᱭᱟᱭ ᱯᱟᱹᱨᱥᱤ ᱦᱚᱸ ᱜᱩᱣᱟᱢ ᱨᱮ ᱵᱮᱵᱦᱟᱨᱚᱜ ᱜᱮᱭᱟ᱾
ᱫᱷᱚᱨᱚᱢ
ᱱᱚᱰᱮᱱᱟ ᱢᱩᱬᱩᱛ ᱫᱷᱚᱨᱚᱢ ᱫᱚ ᱠᱮᱛᱷᱟᱞᱤᱠ ᱪᱟᱨᱪ᱾ ᱯᱤᱮ ᱨᱤᱥᱟᱨᱪ ᱥᱮᱱᱴᱟᱜ ᱞᱮᱠᱟᱛᱮ, ᱒᱐᱑᱐ ᱥᱮᱨᱢᱟ ᱨᱮ ᱱᱚᱰᱮᱱᱟᱜ ᱫᱷᱚᱨᱚᱢ ᱠᱚ ᱫᱚ ᱺ
ᱥᱮᱠᱷ ᱡᱟᱢᱟᱞ
ᱥᱮᱠᱷ ᱡᱟᱢᱟᱞ ( ᱒᱘ ᱮᱯᱨᱤᱞ, ᱑᱙᱕᱔ ᱼ ᱑᱕ ᱟᱜᱚᱥᱴ, ᱑᱙᱗᱕ ) ᱥᱮᱠᱷ ᱢᱩᱡᱤᱵᱩᱨ ᱨᱚᱦᱚᱢᱟᱱᱼᱨᱮᱱ ᱫᱚᱥᱟᱨ ᱠᱚᱲᱟᱭ ᱛᱟᱦᱮᱠᱟᱱᱟ᱾ ᱵᱟᱝᱜᱞᱟᱫᱮᱥ ᱢᱩᱠᱛᱤᱡᱩᱫᱫᱷᱚ ᱡᱚᱜᱷᱟᱭ ᱟᱦ ᱟᱭᱟᱜ ᱜᱷᱟᱨᱚᱪ ᱥᱟᱣᱚ ᱜᱨᱦᱚᱵᱚᱱᱫᱤ ᱛᱟᱦᱮ ᱠᱟᱱᱟᱭ᱾ ᱢᱮᱱᱠᱷᱟᱱ ᱟᱡᱫᱚ ᱚᱲᱟ ᱠᱷᱚᱱᱟ ᱩᱰᱩᱝ ᱠᱟᱛᱮ ᱢᱩᱠᱛᱤᱡᱩᱫᱫᱷᱚᱨᱮᱭ ᱥᱮᱞᱮᱫ ᱞᱮᱱᱟ᱾ ᱟᱡ ᱵᱟᱝᱜᱞᱟᱫᱮᱥ ᱥᱮᱱᱟᱵᱟᱦᱤᱱᱤᱼᱨᱮᱱ ᱠᱚᱢᱤᱥᱚᱱ ᱚᱯᱷᱤᱥᱟᱨᱮ ᱛᱮᱦᱨᱞᱮᱱᱟ᱾
ᱡᱟᱱᱟᱢ ᱚ ᱥᱤᱠᱠᱷᱟ
ᱥᱮᱠᱷ ᱡᱟᱢᱟᱞ ᱜᱚᱯᱟᱞᱜᱚᱱᱡ ᱡᱤᱞᱟᱹ ᱴᱩᱝᱜᱤᱯᱟᱲᱟ ᱟᱛᱚᱨᱮ ᱑᱙᱕᱔ ᱥᱟᱞ ᱒᱘ ᱮᱯᱨᱤᱞᱨᱮ ᱡᱟᱱᱟᱢᱞᱮᱱᱟᱭ᱾ ᱟᱡ ᱰᱟᱠᱷᱟ ᱨᱮᱥᱤᱰᱮᱱᱥᱤᱭᱟᱞ ᱢᱚᱰᱮᱞ ᱠᱚᱞᱮᱡ ᱠᱷᱚᱱᱟ ᱢᱮᱴᱨᱤᱠ ᱚ ᱰᱷᱟᱠᱟ ᱠᱚᱞᱮᱡ ᱠᱷᱚᱱᱟ ᱤᱱᱴᱟᱨᱢᱤᱰᱤᱭᱮᱴ ᱯᱟᱥ ᱟᱼᱜᱟᱫᱟ᱾ ᱟᱡ ᱜᱤᱴᱟᱨ ᱪᱮᱫ ᱞᱟᱜᱤᱫ ᱢᱤᱛᱴᱮᱝ ᱯᱨᱚᱛᱤᱥᱴᱷᱟᱱᱨᱮ ᱥᱮᱞᱮᱫ ᱞᱮᱱᱟ ᱟᱨ ᱚᱱᱟ ᱥᱟᱚ ᱟᱡ ᱵᱷᱟᱜᱮ ᱠᱨᱤᱠᱮᱴᱟᱨᱮ ᱛᱟᱦᱮᱠᱟᱱᱟ᱾
ᱢᱩᱠᱛᱤᱡᱩᱫᱫᱷᱚ ᱚ ᱥᱮᱱᱟᱵᱟᱦᱤᱱᱤ ᱥᱮᱞᱟᱫ
ᱥᱮᱠᱷ ᱡᱟᱢᱟᱞ ᱟᱭᱟ ᱚᱲᱟᱨᱮᱱ ᱦᱚᱲ ᱥᱟᱣᱛᱮ ᱵᱚᱱᱫᱤᱭ ᱛᱟᱦᱮᱞᱮᱱᱟ᱾ ᱚᱱᱰᱮ ᱠᱷᱚᱱᱟ ᱩᱠᱩᱠᱟᱛᱮ ᱵᱟᱝᱜᱞᱟᱫᱮᱥ ᱡᱩᱫᱫᱷᱚᱨᱮᱭ ᱥᱮᱞᱮᱫ ᱞᱮᱱᱟ᱾ ᱥᱮᱠᱷ ᱡᱟᱢᱟᱞ ᱵᱟᱝᱜᱞᱟᱫᱮᱥ ᱥᱮᱱᱟᱵᱟᱦᱤᱱᱤᱨᱮᱱ ᱞᱚᱝᱠᱚᱨᱪ ᱯᱟᱹᱦᱤᱞ ᱵᱮᱪᱨᱮᱱ ᱠᱚᱢᱤᱥᱚᱱᱰᱚ ᱚᱯᱷᱤᱥᱟᱨᱮ ᱛᱟᱦᱮᱠᱟᱱᱟ᱾
ᱵᱚᱝᱜᱟ ᱛᱟᱞᱟ
᱑᱙᱗᱕ ᱥᱟᱞ ᱑᱕ ᱟᱜᱚᱥᱴᱨᱮ ᱯᱟᱠᱤᱥᱛᱟᱹᱱᱤ ᱯᱚᱱᱛᱷᱤ ᱥᱮᱱᱟᱵᱟᱦᱤᱱᱤᱣᱟ ᱛᱤ ᱨᱮᱭ ᱥᱮᱠᱷ ᱡᱟᱢᱟᱞ ᱥᱟᱣ ᱟᱭᱟ ᱜᱷᱟᱨᱚᱪᱨᱮᱱ ᱦᱚᱲ ᱜᱚᱭ ᱦᱚᱭᱞᱮᱱᱟ᱾ ᱚᱛᱷᱚᱪᱚ ᱟᱡ ᱱᱚᱭᱟ ᱥᱮᱱᱟᱵᱟᱦᱤᱱᱤᱨᱮᱱ ᱠᱮᱯᱴᱮᱱ ᱯᱚᱫᱨᱮ ᱛᱮᱦᱮᱞᱮᱱᱟ᱾
ᱥᱟᱫᱚᱢ
ᱥᱟᱫᱚᱢ ᱫᱚ Equidae ᱜᱷᱟᱸᱨᱚᱡᱽ ᱨᱮᱱ ᱯᱩᱱ ᱠᱟᱴᱟ ᱛᱚᱣᱟ ᱧᱩᱧᱩᱭ ᱡᱤᱵᱽ ᱠᱟᱱᱟᱠᱳ᱾ ᱱᱩᱠᱩᱣᱟᱜ ᱡᱟᱱᱟᱢ ᱔᱐᱐᱐ ᱥᱮᱨᱢᱟ ᱞᱟᱦᱟᱨᱮ ᱦᱩᱭ ᱟᱠᱟᱱᱟ᱾ᱥᱟᱫᱚᱢ ᱫᱚ ᱟᱹᱥᱩᱞ ᱡᱤᱵᱽ ᱦᱤᱥᱟᱹᱵᱽ ᱛᱮᱠᱳ ᱞᱮᱠᱷᱟ ᱦᱤᱡᱩᱜ ᱠᱟᱱᱟ᱾ ᱟᱫᱚ ᱱᱮᱛᱟᱨ ᱦᱚᱸ ᱛᱱᱤᱱ ᱡᱟᱜᱟ ᱥᱮ ᱞᱟᱹᱴᱩ ᱵᱤᱨ ᱜᱟᱡᱟᱲ ᱠᱚᱨᱮ ᱵᱤᱨ ᱥᱟᱫᱚᱢ ᱢᱮᱱᱟᱜ ᱠᱳ ᱜᱮᱭᱟ᱾ ᱥᱟᱫᱚᱢ ᱫᱚ ᱟᱹᱰᱤ ᱩᱥᱟᱹᱨᱟ ᱠᱳ ᱫᱟᱹᱲ ᱫᱟᱲᱮᱭᱟᱜ-ᱟ᱾ ᱚᱱᱟ ᱛᱮ ᱢᱟᱹᱱᱢᱤ ᱴᱷᱮᱱ ᱥᱟᱫᱚᱢ ᱫᱚ ᱟᱹᱰᱤ ᱞᱟᱹᱜᱛᱤᱭᱟᱱ ᱡᱤᱵᱽ ᱠᱟᱱᱟᱠᱳ᱾ ᱢᱤᱫ ᱡᱚᱠᱷᱚᱡ ᱥᱟᱫᱚᱢ ᱨᱮ ᱫᱮᱡ ᱠᱟᱛᱮᱜᱮ ᱥᱟᱺᱜᱤᱧ ᱰᱟᱦᱟᱨᱠᱳ ᱥᱮᱱᱚᱜ ᱠᱟᱱ ᱛᱟᱦᱮᱱᱟ᱾
ᱥᱩᱢᱨᱤᱛ ᱥᱟᱦᱤ
ᱥᱩᱢᱨᱤᱛ ᱥᱟᱦᱤ ᱫᱚ ᱥᱤᱧᱚᱛᱤᱭᱟ. ᱜᱟᱢᱟᱢ ᱚᱱᱚᱞᱤᱭᱟ.,ᱥᱠᱨᱤᱱ ᱚᱱᱚᱞᱤᱭᱟ. ᱟᱨ ᱥᱟᱶᱛᱮ ᱢᱳᱴᱤᱵᱷᱮᱥᱚᱱᱟᱞ ᱯᱷᱤᱠᱚᱨ(motivational speaker) ᱠᱟᱱᱟᱭ ᱾ ᱱᱩᱭ ᱫᱚ ᱮᱭᱟᱭ ᱜᱚᱴᱟᱝ ᱡᱩᱣᱟ.ᱱ ᱠᱚ ᱤᱫᱤᱛᱮ ᱴᱮᱞᱤᱵᱷᱤᱡᱚᱱ ᱥᱳ ᱠᱟ.ᱦᱱᱤ ᱚᱞ ᱠᱟᱫᱟᱭᱟ ᱾ ᱟᱡᱟᱜ ᱚᱱᱚᱞ ᱥᱤᱨᱤᱡᱽ ᱥᱟᱫᱟ ᱦᱚᱠ - ᱢᱟᱭ ᱞᱟᱭᱤᱯᱷ, ᱢᱟᱭ ᱪᱚᱭᱮᱥ ᱪᱟᱱᱮᱞ ᱵᱷᱤ. ᱤᱱᱰᱤᱭᱟ ᱨᱮ ᱯᱟᱨᱥᱟᱞᱮᱱ ᱠᱷᱟ.ᱛᱤᱨ ᱱᱩᱭ ᱫᱚ ᱒᱐᱑᱔ ᱨᱮ ᱡᱤ ᱜᱳᱞᱰ ᱟᱣᱟᱨᱰ ᱟᱨ ᱒᱐᱑᱔,᱒᱐᱑᱕ ᱠᱚᱨᱮ ᱤᱱᱰᱤᱭᱟᱱ ᱴᱮᱞᱤ ᱟᱣᱟᱨᱰ ᱯᱟᱦᱴᱟ ᱠᱷᱟᱱ ᱡᱩᱣᱟ.ᱱ ᱥᱳ(ᱯᱷᱤᱠᱥᱚᱱ) ᱠᱟᱴᱟᱜᱳᱨᱤ ᱠᱷᱟᱱ ᱟᱣᱟᱨᱰ ᱧᱟᱢ ᱞᱮᱫ-ᱟ ᱾ ᱚᱱᱟ ᱵᱟᱫᱽ ᱠᱟᱛᱮ ᱱᱩᱭᱟᱜ ᱟᱨ ᱦᱚᱸ ᱚᱱᱚᱞ ᱠᱚ ᱫᱚ ᱟᱭᱢᱟ ᱜᱟᱱ ᱴᱤᱵᱷᱤ ᱥᱤᱨᱤᱡᱽ ᱨᱮ ᱯᱟᱨᱥᱟᱞ ᱦᱤᱡᱩᱜ ᱠᱟᱱᱟ ᱾ ᱡᱮᱢᱚᱱ, ᱢᱤᱞᱞᱤᱭᱚᱱ ᱰᱚᱞᱟᱨ ᱜᱟᱨᱞ - ᱯᱷᱨᱚᱢ ᱵᱚᱱᱟᱨᱚᱥ ᱴᱳ ᱯᱭᱟᱨᱤᱥ ᱫᱚ ᱪᱟᱱᱮᱞ ᱵᱷᱤ. ᱤᱱᱰᱤᱭᱟ, ᱵᱚᱭᱮᱡᱽ ᱫᱚ ᱴᱣᱤᱥᱴ ᱣᱟᱞᱟ ᱞᱚᱵᱷ, ᱥᱤᱠᱨᱮᱴ ᱰᱟᱭᱮᱨᱤᱡᱽ ᱫᱚ ᱪᱟᱱᱮᱞ ᱵᱷᱤ. ᱤᱱᱰᱤᱭᱟ, ᱵᱤᱜᱽ ᱮᱯᱷ ᱫᱚ ᱮᱢ.ᱴᱤᱵᱷᱤ ᱨᱮ, ᱯᱭᱟᱨ ᱛᱩᱱᱮ ᱠᱭᱟ ᱠᱤᱭᱟ ᱫᱚ ᱡᱤᱝ ᱨᱮ, ᱟᱨ ᱮᱠ ᱵᱤᱨ ᱠᱤ ᱟᱨᱫᱟᱥ...ᱱᱤᱨᱟ ᱫᱚ ᱥᱴᱟᱨ ᱯᱞᱚᱥ ᱨᱮ ᱯᱟᱨᱥᱚᱞ ᱠᱟᱱᱟ ᱾ ᱟᱡᱟᱜ ᱥᱠᱨᱤᱱ ᱯᱞᱮᱭ ᱚᱱᱚᱞ ᱛᱩ ᱥᱩᱨᱚᱡᱽ ᱢᱮ ᱥᱟᱸᱡᱽ ᱯᱤᱭᱟ ᱠᱤ ᱫᱚ ᱥᱴᱟᱨ ᱯᱞᱚᱥ ᱨᱮ ᱯᱟᱨᱥᱟᱞ ᱠᱟᱱᱟ ᱾ ᱱᱩᱭ ᱫᱚ ᱟᱨ ᱦᱚᱸ ᱵᱽᱞᱟᱠ ᱠᱚᱯᱷᱤ ᱧᱩᱛᱩᱢᱟᱱ ᱣᱮᱵᱽ ᱥᱤᱨᱤᱡᱽ ᱨᱤᱱᱤᱡᱽ ᱥᱠᱨᱤᱱ ᱯᱞᱮᱭ ᱚᱱᱚᱞᱤᱭᱟ. ᱠᱟᱱᱟᱭ ᱾ ᱚᱞᱴ ᱵᱟᱞᱟᱡᱤ ᱨᱮᱭᱟᱜ ᱣᱟᱵᱽ ᱥᱤᱨᱤᱡᱽ ᱢᱮᱰᱤᱠᱟᱞᱞᱤ ᱭᱩᱨᱥ ᱨᱤᱱᱤᱡᱽ ᱦᱚᱸ ᱥᱠᱨᱤᱱ ᱯᱞᱮᱭ ᱚᱱᱚᱞᱤᱭᱟ. ᱠᱟᱱᱟᱭ ᱾
ᱱᱩᱭ ᱫᱚ ᱯᱮ ᱜᱚᱴᱟᱝ ᱜᱟᱴᱟᱢ ᱨᱤᱱᱤᱡ ᱚᱱᱚᱞᱤᱭᱟ. ᱠᱟᱱᱟᱭ ᱾ ᱚᱱᱚ ᱠᱚ ᱫᱚ, ᱡᱚᱥᱴ ᱯᱷᱨᱮᱸᱰᱥ, ᱮ ᱞᱚᱴ ᱞᱤᱭᱤᱠ ᱞᱚᱵᱷ ...ᱮ ᱞᱤᱴᱤᱞ ᱞᱟᱭᱤᱠ ᱪᱚᱠᱞᱮᱴ  ᱟᱨ ᱱᱮᱵᱷᱚᱨ ᱠᱤᱥ ᱭᱩᱨ ᱵᱮᱥᱴ ᱯᱷᱨᱮᱸᱰ ᱮᱢᱟᱱ ᱠᱚ ᱾ ᱱᱚᱶᱟ ᱠᱚ ᱛᱟᱞᱟ ᱨᱮ ᱱᱮᱵᱷᱚᱨ ᱠᱤᱥ ᱭᱩᱨ ᱵᱮᱥᱴ ᱯᱷᱨᱮᱸᱰ ᱫᱚ ᱣᱮᱵᱽ ᱥᱤᱨᱤᱡᱽ ᱠᱚ ᱵᱮᱱᱟᱣ ᱟᱠᱟᱫᱟ ᱟᱨ ᱡᱤ᱕(Zee5) ᱨᱮ ᱯᱟᱨᱥᱚᱞ ᱠᱟᱱᱟ ᱾ ᱱᱩᱭ ᱫᱚ ᱑᱗ ᱥᱟᱞ ᱩᱢᱮᱨ ᱨᱮ ᱟᱡᱟᱜ ᱯᱩᱭᱞᱩ ᱜᱟᱢᱟᱢ ᱡᱚᱥᱴ ᱯᱷᱨᱮᱸᱰᱥ ᱚᱞ ᱞᱮᱫ-ᱟᱭ ᱾ ᱒᱐᱑᱕ ᱥᱟ.ᱦᱤᱛ ᱨᱮ ᱦᱤᱱᱫᱩᱥᱛᱟᱱ ᱴᱟᱭᱤᱢᱥ ᱯᱟᱦᱴᱟ ᱠᱷᱟᱱᱟᱜ ᱱᱩᱭ ᱫᱚ ᱥᱤᱧᱚᱛ ᱨᱤᱱ ᱓᱐ ᱩᱢᱮᱨ ᱠᱷᱚᱱ ᱠᱷᱟᱴᱚ ᱤᱱᱯᱷᱩᱭᱮᱱᱥᱤᱭᱟᱞ ᱦᱚᱲ ᱠᱚ ᱛᱟᱞᱟᱨᱮ ᱠᱚ ᱵᱟᱪᱷᱚᱱ ᱨᱟᱠᱟᱵ ᱞᱮᱫᱮᱭᱟ ᱟᱨ 'ᱨᱟᱭᱴᱤᱝ ᱨᱚᱠᱥᱴᱟᱨ ᱚᱯᱷ ᱫᱤ ᱭᱚᱝ'(writing rockstar of the young) ᱢᱮᱱᱛᱮ ᱠᱚ ᱧᱩᱛᱩᱢ ᱞᱮᱫᱮᱭᱟ ᱾ ᱟᱡᱟᱜ ᱞᱟᱭᱤᱯᱷ ᱨᱮ ᱢᱳᱴᱳ ᱫᱚ ᱦᱩᱭᱩᱜ ᱠᱟᱱᱟ ᱡᱮ "ᱱᱟᱯᱟᱭᱟᱜ ᱜᱮ ᱠᱟ.ᱢᱤᱢᱮ, ᱟᱨ ᱵᱟ.ᱲᱛᱤᱭᱟᱜ ᱫᱚ ᱪᱚᱴ ᱪᱟᱸᱫᱚ-ᱟᱜ ᱠᱟ.ᱢᱤ "(Do your best, God will do the rest)
ᱥᱩᱢᱨᱤᱛ ᱫᱚ ᱴᱮᱰᱮᱠᱥ(TedX) ᱜᱟᱞᱚᱪᱤᱭᱟ. ᱠᱟᱱᱟᱭ ᱾ ᱥᱤᱧᱚᱛ ᱨᱮᱭᱟᱜ ᱟᱭᱢᱟ ᱵᱤᱨᱫᱟ.ᱜᱟᱲ,ᱞᱟᱯᱷᱟᱝ ᱟᱨ ᱡᱮᱜᱮᱛ ᱵᱤᱨᱫᱟ.ᱜᱟᱲ ᱠᱚᱨᱮ ᱱᱩᱭ ᱫᱚ ᱜᱟᱞᱚᱪ ᱟᱠᱟᱫᱟᱭ ᱾ ᱚᱱᱟ ᱠᱚ ᱛᱟᱞᱟᱨᱮ ᱵᱷᱩᱵᱽᱱᱮᱥᱚᱨ ᱟᱭ.ᱟᱭ.ᱴᱤ., ᱫᱤᱞᱞᱤ ᱟᱭ.ᱟᱭ.ᱴᱤ‌., ᱱᱚᱨᱥᱤ ᱢᱳᱱᱡᱤ, ᱮᱢᱟᱱ ᱠᱚ ᱾
ᱱᱤᱡᱮᱨ ᱡᱤᱭᱚᱱ
ᱥᱩᱢᱨᱤᱛ ᱑᱒ ᱯᱷᱮᱵᱽᱨᱩᱭᱟᱨᱤ ᱑᱙᱙᱓ ᱨᱮ ᱢᱤᱫ ᱵᱤᱞᱰᱟᱨ(builders) ᱜᱷᱟᱨᱚᱸᱡᱽ ᱪᱚᱱᱰᱤᱜᱚᱰ ᱨᱮ ᱡᱟᱱᱟᱢ ᱞᱮᱱᱟᱭ ᱾ ᱱᱩᱭ ᱜᱮᱞ ᱪᱟᱱᱟᱪ ᱦᱟ.ᱵᱤᱡ ᱥᱮᱸᱴ ᱡᱚᱱᱥ ᱦᱟᱭ ᱥᱠᱩᱞ,ᱪᱚᱱᱰᱤᱜᱚᱰ ᱨᱮ ᱯᱟᱲᱦᱟᱣ ᱞᱮᱱᱟᱭ ᱾ ᱚᱱᱟ ᱛᱟᱭᱚᱢ ᱥᱮᱞᱟᱠᱭᱩᱭᱤ ᱤᱱᱴᱚᱨᱱᱮᱥᱱᱟᱞ ᱥᱠᱩᱞ, ᱰᱮᱦᱨᱟᱰᱩᱱ ᱨᱮ ᱚᱞ ᱞᱮᱫ-ᱟ ᱟᱨ ᱢᱩᱪᱟ.ᱫ ᱨᱮ ᱵᱷᱚᱵᱚᱱ ᱵᱤᱫᱽᱭᱟᱲᱚᱭᱚ, ᱯᱚᱧᱪᱠᱩᱞᱟ ᱠᱷᱚᱱ ᱯᱟᱲᱦᱟᱣ ᱞᱮᱱᱟᱭ ᱾ ᱥᱤᱢᱵᱤᱭᱳᱥᱤᱥ ᱡᱮ-ᱡᱟ.ᱛᱤᱭᱟ.ᱨᱤ ᱡᱮᱜᱮᱛ ᱵᱤᱨᱫᱟ.ᱜᱟᱲ,ᱯᱩᱱᱮ ᱠᱷᱟᱱᱟᱜ ᱞᱤᱵᱮᱨᱟᱞ ᱟᱨᱴᱥ ᱨᱮ ᱜᱽᱨᱟᱡᱩᱭᱮᱥᱚᱱ ᱰᱤᱜᱽᱨᱤ ᱦᱟᱛᱟᱣ ᱞᱮᱫᱟᱭ ᱾ ᱱᱩᱭ ᱫᱟ ᱱᱤᱛᱚᱝ ᱵᱟᱱᱟᱨ ᱪᱚᱱᱰᱤᱜᱚᱰ ᱟᱨ ᱢᱩᱢᱵᱟᱭ ᱨᱮ ᱜᱮ ᱵᱟᱥᱟᱜ ᱠᱟᱱᱟᱭ ᱾
ᱯᱷᱟᱠᱷᱨᱩᱫᱤᱱ ᱚᱞᱤ ᱚᱦᱢᱚᱫᱽ
ᱯᱷᱟᱠᱷᱨᱩᱫᱤᱱ ᱚᱞᱤ ᱚᱦᱢᱚᱫᱽ (᱓ ᱢᱮ ᱑᱙᱐᱕ - ᱑᱑ ᱯᱷᱮᱵᱽᱨᱩᱣᱟᱨᱤ ᱑᱙᱗᱗) ᱫᱚ ᱥᱤᱧᱚᱛ ᱨᱤᱱᱤᱡ ᱢᱚᱬᱮ ᱟᱹᱱᱤᱡ ᱫᱤᱥᱚᱢ ᱜᱚᱢᱠᱮᱭ ᱛᱟᱦᱮᱸ ᱠᱟᱱᱟ ᱾ ᱑᱙᱒᱕ ᱨᱮ ᱱᱮᱦᱨᱩ ᱥᱟᱶ ᱤᱝᱞᱚᱸᱰ ᱨᱮᱭ ᱧᱟᱯᱟᱢ ᱮᱱ ᱛᱟᱭᱚᱢ ᱟᱡ ᱫᱚ ᱥᱤᱧᱚᱛᱤᱭᱟᱹ ᱡᱟᱹᱛᱤᱭᱟᱹᱨᱤ ᱠᱚᱸᱜᱽᱨᱮᱥ ᱨᱮᱭ ᱥᱮᱞᱮᱫ ᱮᱱᱟ ᱾ ᱩᱱᱤ ᱫᱚ ᱯᱷᱩᱨᱜᱟᱹᱞ ᱦᱩᱞᱥᱟᱹᱭ ᱨᱮ ᱟᱹᱰᱤ ᱪᱩᱦᱩᱞ ᱢᱚᱱᱮ ᱛᱮᱭ ᱥᱮᱞᱮᱫ ᱮᱱᱟ ᱾ ᱟᱡ ᱫᱚ ᱒᱔ ᱚᱜᱚᱥᱴ ᱑᱙᱗᱔ ᱠᱷᱚᱱ ᱮᱛᱚᱦᱚᱵ ᱠᱟᱛᱮ ᱑᱑ ᱯᱷᱮᱵᱽᱨᱩᱣᱟᱨᱤ ᱑᱙᱗᱗ ᱦᱟᱹᱵᱤᱡ ᱫᱤᱥᱚᱢ ᱜᱚᱢᱠᱮ ᱞᱮᱠᱟᱭ ᱛᱟᱦᱮᱸ ᱮᱱᱟ ᱾
ᱮᱛᱚᱦᱚᱵ ᱡᱤᱭᱚᱱ
ᱯᱷᱟᱠᱷᱨᱩᱫᱤᱱ ᱚᱞᱤ ᱚᱦᱢᱚᱫᱽ ᱟᱡ ᱦᱟᱲᱟᱢ ᱵᱟᱵᱟ ᱠᱷᱟᱞᱤᱞᱩᱫᱽᱫᱤᱱ ᱚᱞᱤ ᱚᱦᱢᱚᱫᱽ ᱟᱥᱟᱢ ᱨᱮᱱᱟᱜ ᱠᱚᱪᱟᱨᱤᱜᱷᱟᱴ (ᱜᱳᱞᱟᱜᱷᱟᱴ ᱥᱩᱨ) ᱠᱷᱚᱱ ᱮ ᱛᱟᱦᱮᱸ ᱠᱟᱱᱟ ᱾ ᱚᱦᱢᱚᱫᱽ ᱟᱜ ᱡᱟᱱᱟᱢ ᱫᱚ ᱓ ᱢᱮ ᱑᱙᱐᱕ ᱨᱮ ᱫᱤᱞᱞᱤ ᱨᱮ ᱦᱩᱭ ᱞᱮᱱ ᱛᱟᱦᱮᱸᱫ ᱾ ᱟᱡ ᱵᱟᱵᱟ ᱫᱚ ᱠᱚᱞᱱᱩᱨ ᱚᱞᱤᱭ ᱛᱟᱦᱮᱸ ᱠᱟᱱᱟ ᱾ ᱡᱟᱦᱟᱸᱭ ᱫᱚ ᱢᱤᱫ ᱚᱝᱥᱟᱨ ᱡᱟᱹᱛᱤᱭ ᱛᱟᱦᱮᱸ ᱠᱟᱱᱟ ᱾ ᱟᱨ ᱟᱡ ᱟᱭᱳ ᱫᱚ ᱫᱤᱞᱞᱤ ᱨᱤᱱᱤᱡ ᱞᱚᱦᱟᱨᱤ ᱨᱤᱱᱤᱡ ᱱᱚᱵᱟᱵᱽ ᱤᱡ ᱦᱚᱯᱚᱱ ᱮᱨᱟᱭ ᱛᱟᱦᱮᱸ ᱠᱟᱱᱟ ᱾
ᱚᱦᱢᱚᱫᱽ ᱫᱚ ᱜᱳᱸᱰᱟ ᱦᱚᱱᱚᱛ ᱤᱫᱤ ᱠᱟᱛᱮ ᱥᱚᱨᱠᱟᱨᱤ ᱩᱱᱩᱥᱩᱞ ᱵᱤᱨᱫᱟᱹᱜᱟᱲ ᱨᱮᱭ ᱥᱮᱪᱮᱫ ᱞᱮᱱ ᱛᱟᱦᱮᱸᱫ ᱾ ᱞᱟᱯᱷᱟᱝ ᱥᱮᱪᱮᱫ ᱞᱟᱹᱜᱤᱫ ᱫᱚ ᱩᱱᱤ ᱑᱙᱒᱓ ᱨᱮ ᱤᱝᱞᱚᱸᱰ ᱮ ᱪᱟᱞᱟᱣᱮᱱᱟ ᱾ ᱡᱟᱦᱟᱸᱨᱮ ᱩᱱᱤ ᱫᱚ ᱥᱮᱸᱴ ᱠᱮᱛᱷᱨᱤᱱ ᱵᱤᱨᱫᱟᱹᱜᱟᱲ, ᱠᱮᱸᱵᱽᱨᱤᱡᱽ ᱨᱮᱭ ᱯᱟᱲᱦᱟᱣ ᱮᱱᱟ ᱾ ᱑᱙᱒᱘ ᱨᱮ ᱩᱱᱤ ᱫᱚ ᱞᱟᱦᱳᱨ ᱦᱟᱭ ᱠᱳᱴ ᱨᱮ ᱠᱟᱱᱩᱱ ᱦᱮᱣᱟᱭ ᱮᱛᱚᱦᱚᱵ ᱠᱮᱫ-ᱟ ᱾
ᱯᱷᱩᱨᱜᱟᱹᱞ ᱦᱩᱞᱥᱟᱹᱭ ᱚᱠᱛᱚᱨᱮ
ᱯᱷᱟᱠᱷᱨᱩᱫᱤᱱ ᱚᱞᱤ ᱚᱦᱢᱚᱫᱽ ᱫᱚ ᱑᱙᱓᱑ ᱨᱮ ᱥᱤᱧᱚᱛᱤᱭᱟᱹ ᱡᱟᱹᱛᱤᱭᱟᱹᱨᱤ ᱠᱚᱸᱜᱽᱨᱮᱥ ᱥᱟᱶᱮ ᱡᱩᱲᱟᱹᱭ ᱮᱱᱟ ᱾ ᱡᱚᱵᱟᱦᱚᱨᱞᱟᱞ ᱱᱮᱦᱨᱩ ᱟᱜ ᱩᱫᱩᱜ ᱛᱮ ᱟᱡ ᱫᱚ ᱢᱩᱥᱞᱟᱹ ᱨᱤᱡᱚᱨᱵᱽ ᱟᱠᱟᱱ ᱴᱷᱟᱶ ᱠᱷᱚᱱ ᱵᱟᱪᱷᱱᱟᱣ ᱮ ᱞᱟᱹᱰᱷᱟᱹᱭ ᱮᱱᱟ ᱟᱨ ᱮ ᱡᱤᱛᱠᱟᱹᱨ ᱮᱱᱟ ᱾ ᱑᱙᱓᱘ ᱨᱮ ᱵᱟᱨᱫᱳᱞᱤᱭᱟᱜ ᱛᱟᱹᱨᱤᱨᱮ ᱩᱱᱤ ᱫᱚ ᱯᱷᱟᱭᱱᱟᱱᱥ ᱢᱚᱱᱛᱨᱤ ᱦᱚᱸᱠᱚ ᱵᱮᱱᱟᱣ ᱠᱮᱫᱮᱭᱟ ᱾ ᱑᱙᱔᱐ ᱨᱮ ᱥᱚᱛᱭᱟᱜᱽᱨᱚᱦᱚ ᱦᱩᱞᱥᱟᱹᱭ ᱟᱨ ᱑᱙᱔᱒ ᱨᱮ ᱥᱤᱧᱚᱛ ᱵᱟᱹᱜᱤᱱ ᱦᱩᱞᱥᱟᱹᱭ ᱨᱮ ᱜᱚᱲᱚ ᱮᱢ ᱠᱷᱟᱹᱛᱤᱨ ᱡᱤᱦᱚᱞ ᱦᱚᱸᱭ ᱪᱟᱞᱟᱣ ᱞᱮᱱᱟ ᱾ ᱩᱱᱤ ᱫᱚ ᱯᱮ ᱥᱮᱨᱢᱟ ᱠᱷᱚᱱ ᱵᱟᱹᱲᱛᱤ ᱚᱠᱛᱚ ᱡᱤᱦᱚᱞ ᱨᱮᱭ ᱠᱷᱮᱢᱟᱣ ᱟᱠᱟᱫ-ᱟ ᱾
ᱨᱟᱡᱽᱟᱹᱨᱤ ᱡᱤᱭᱚᱱ
᱑᱙᱕᱒ ᱨᱮ ᱟᱥᱟᱢ ᱠᱷᱚᱱ ᱨᱟᱡᱽᱡᱚᱥᱚᱵᱷᱟ ᱞᱟᱹᱜᱤᱫ ᱮ ᱵᱟᱪᱷᱚᱱ ᱮᱱᱟ ᱾ ᱤᱱᱟᱹ ᱛᱟᱭᱚᱢ ᱑᱙᱕᱗ ᱠᱷᱚᱱ ᱑᱙᱖᱗ ᱦᱟᱹᱵᱤᱡ ᱟᱥᱟᱢ ᱨᱮ ᱵᱤᱫᱷᱟᱭᱚᱠ ᱮ ᱛᱟᱦᱮᱸ ᱮᱱᱟ ᱾ ᱑᱙᱗᱑ ᱠᱷᱚᱱ ᱫᱚᱥᱟᱨ ᱫᱷᱟᱣ ᱛᱟᱞᱢᱟᱱ ᱨᱟᱡᱽᱟᱹᱨᱤ ᱨᱮᱭ ᱦᱮᱡ ᱮᱱᱟ ᱟᱨ ᱟᱹᱰᱤᱜᱟᱱ ᱢᱚᱱᱛᱨᱤᱥᱟᱲᱟᱭ ᱥᱟᱸᱵᱽᱲᱟᱣ ᱠᱮᱫ-ᱟ ᱾ ᱫᱤᱥᱚᱢ ᱜᱚᱢᱠᱮ ᱛᱷᱟᱱᱚᱛ ᱞᱟᱹᱜᱤᱫ ᱧᱩᱢ ᱦᱟᱞᱟᱝᱚᱜ ᱞᱟᱦᱟᱨᱮ ᱟᱡ ᱫᱚ ᱡᱚᱢᱟᱜ ᱟᱨ ᱠᱤᱨᱥᱤ ᱢᱚᱱᱛᱨᱤ ᱞᱮᱠᱟᱛᱮ ᱠᱟᱹᱢᱤᱨᱮᱭ ᱛᱟᱦᱮᱸ ᱠᱟᱱᱟ ᱾ ᱑᱙᱗᱔ ᱨᱮ ᱢᱟᱨᱟᱝ ᱢᱚᱱᱛᱨᱤ ᱤᱱᱫᱤᱨᱟ ᱜᱟᱱᱫᱷᱤ ᱫᱚ ᱚᱦᱢᱚᱫᱽ ᱛᱮᱫ ᱫᱤᱥᱚᱢ ᱜᱚᱢᱠᱮ ᱛᱷᱟᱱᱚᱛ ᱞᱟᱹᱜᱤᱫ ᱮ ᱵᱟᱪᱷᱚᱱ ᱠᱮᱫᱮᱭᱟ ᱟᱨ ᱩᱱᱤ ᱫᱚ ᱥᱤᱧᱚᱛ ᱨᱤᱱᱤᱡ ᱫᱚᱥᱟᱨ ᱢᱩᱥᱞᱟᱹ ᱫᱤᱥᱚᱢ ᱜᱚᱢᱠᱮᱭ ᱵᱮᱱᱟᱣ ᱮᱱᱟ ᱾ ᱤᱱᱫᱤᱨᱟ ᱜᱟᱱᱫᱷᱤᱭᱟᱜ ᱢᱮᱱ ᱞᱮᱠᱟᱛᱮ ᱩᱱᱤ ᱫᱚ ᱑᱙᱗᱕ ᱨᱮ ᱟᱡᱟᱜ ᱦᱚᱠᱤᱛᱟᱱ ᱟᱹᱭᱫᱟᱹᱨ ᱮ ᱵᱮᱵᱷᱟᱨ ᱠᱮᱫ-ᱟ ᱟᱨ ᱵᱷᱤᱛᱨᱟᱱ ᱢᱩᱦᱤᱢᱱᱟᱝ ᱮ ᱞᱟᱹᱭ ᱴᱷᱟᱹᱣᱠᱟᱹ ᱠᱮᱫ-ᱟ ᱾
ᱜᱩᱨ
᱑᱑ ᱯᱷᱮᱵᱽᱨᱩᱣᱟᱨᱤ ᱑᱙᱗᱗ (ᱵᱚᱭᱚᱥ ᱺ ᱗᱒) ᱨᱮ ᱨᱤᱫᱟᱹᱭᱨᱤᱦᱤᱴ ᱴᱷᱟᱠᱮᱫ ᱠᱷᱟᱹᱛᱤᱨ ᱚᱦᱢᱚᱫᱽ ᱟᱜ ᱠᱟᱹᱢᱤᱠᱛᱚ ᱨᱮᱜᱮ ᱜᱩᱨ ᱫᱚ ᱦᱩᱭ ᱮᱱᱟ ᱾
ᱵᱟᱦᱨᱮ ᱡᱚᱱᱚᱲ
ᱛᱷᱚᱠ:ᱥᱤᱧᱚᱛ ᱨᱤᱱ ᱫᱤᱥᱚᱢ ᱜᱚᱢᱠᱮ
ᱚᱨᱤᱛᱨᱟ ᱜᱷᱚᱥ
ᱠᱟᱹᱢᱤ
ᱚᱨᱤᱛᱨᱟ ᱫᱚ ᱑᱖ ᱥᱟᱞ ᱩᱢᱚᱨ ᱨᱮ ᱮᱱᱮᱡ ᱥᱮᱨᱮᱧ ᱮ ᱫᱮᱠᱷᱟᱣ ᱠᱮᱫᱟ ᱟᱡᱟᱜ ᱠᱟᱹᱢᱤ ᱮᱦᱚᱵ ᱠᱮᱫᱟ ᱾ ᱫᱤᱞᱞᱤ ᱨᱮ ᱩᱱᱤᱭᱟᱜ ᱵᱟᱸᱜᱟᱞᱤ ᱵᱚᱝᱥᱚ ᱤᱡ, ᱠᱨᱤᱴᱤᱣᱤᱴᱤ (Creativity) ᱞᱟᱹᱜᱤᱫ ᱩᱱᱤᱭᱟᱜ ᱯᱟᱥᱥᱤᱭᱚᱱ (passion) ᱥᱟᱞᱟᱜ ᱛᱮ, ᱱᱟᱯᱟᱭ ᱠᱟᱞᱟᱠᱟᱨ ᱨᱮ
᱒᱐᱐᱑ ᱨᱮ, ᱱᱚᱣᱟ ᱫᱟ ᱰᱟᱝᱥᱣᱟᱠᱨᱠ ᱼ ᱯᱟᱨᱯᱷᱚᱨᱢᱤᱝ ᱟᱨᱴᱥ ᱮᱠᱮᱰᱮᱢᱤ ᱨᱮ ᱥᱮᱞᱮᱫ ᱮᱱᱟ ᱠᱟᱛᱷᱟᱠ ᱨᱮ ᱟᱢᱟ ᱢᱟᱬᱟᱝ ᱥᱮᱪᱮᱫᱚᱜ ᱨᱮᱱᱟᱜ ᱯᱩᱨᱟᱹᱣ ᱞᱟᱹᱜᱤᱫ, ᱡᱟᱦᱟᱸ ᱩᱱᱤᱫᱚ, ᱡᱮᱡᱽ, ᱵᱟᱞᱞᱮᱴ, ᱱᱟᱣᱟ ᱟᱨ ᱢᱤᱫ ᱚᱠᱛᱚ ᱮᱱᱮᱡ ᱨᱮᱱᱟᱜ ᱥᱮᱪᱮᱫ ᱮᱱᱟ ᱾ ᱒᱐᱐᱒ ᱫᱷᱟᱨᱤᱡ, ᱱᱩᱭ ᱢᱤᱫ ᱯᱩᱨᱟᱹ ᱚᱠᱛᱚ ᱥᱮᱪᱮᱫᱚᱜ ᱟᱨ ᱮᱠᱟᱰᱮᱢᱤ ᱥᱟᱶᱛᱮ ᱠᱚᱨᱤᱭᱚᱜᱨᱟᱯᱷᱟᱨ ᱛᱟᱦᱮᱸ ᱠᱟᱱᱟ, ᱚᱠᱚᱭ ᱫᱚ ᱒᱐᱐᱗ ᱨᱮ ᱡᱮᱜᱮᱫ ᱡᱟᱠᱟᱛ ᱨᱮᱱᱟᱜ ᱯᱷᱮᱢᱚᱥ ᱮᱱᱮᱡ ᱢᱟᱪᱮᱛᱟᱱᱤ ᱠᱷᱚᱱ ᱥᱮᱪᱮᱫᱚᱜ ᱤᱫᱤ ᱠᱮᱫᱟ ᱟᱨ ᱱᱚᱸᱰᱮ ᱫᱟᱨᱤᱡ ᱫᱚ ᱒᱐᱐᱗ ᱨᱮ ᱱᱤᱫᱟᱨᱞᱮᱸᱰ ᱨᱮᱱᱟᱜ ᱴᱤᱞᱵᱟᱨᱜᱽ ᱨᱮ ᱟᱭᱚᱡᱤᱛ ᱯᱷᱚᱸᱴᱤᱡᱽ ᱮᱠᱟᱰᱮᱢᱤ ᱨᱮᱱᱟᱜ ᱡᱮᱡᱟᱹᱛᱤᱭᱟᱹᱨᱤ ᱮᱱᱮᱡ ᱯᱟᱨᱟᱵ ᱨᱮ ᱥᱤᱧᱚᱛ ᱨᱮᱱᱟᱜ ᱰᱮᱥᱠᱨᱤᱯᱥᱚᱱ (Representation) ᱠᱮᱫᱟ ᱾
ᱱᱩᱭ ᱫᱚ ᱟᱹᱰᱤ ᱜᱟᱱ ᱛᱷᱤᱭᱮᱴᱟᱨ ᱯᱨᱚᱰᱩᱠᱥᱚᱱ ᱨᱮ ᱫᱮᱠᱷᱟᱣ ᱟᱠᱟᱫᱟ, ᱡᱟᱦᱟᱸ ᱨᱮ ᱟᱣᱟᱨᱰ ᱥᱤᱨᱯᱷᱟᱹ ᱜᱟᱭᱟᱱ ᱨᱮᱱᱟᱜ ᱢᱤᱫ ᱠᱚᱱᱵᱷᱮᱨᱡᱟᱱ ᱥᱮᱞᱮᱫ ᱢᱮᱱᱟᱭᱟ ᱺ ᱞᱤᱞᱮᱴ ᱫᱩᱵᱮ ᱤᱫᱤ ᱛᱮ ᱫᱤᱥᱟᱹ ᱩᱰᱩᱜᱤᱦ ᱳᱥᱮᱡᱽ ᱠᱟᱣᱩᱸᱴᱤ ᱾ ᱒᱐᱑᱗ ᱨᱮ, ᱩᱱᱩᱫᱚ ᱢᱚᱴᱞᱤ ᱯᱨᱚᱰᱩᱠᱥᱚᱱ ᱨᱮ ᱠᱚᱨᱤᱭᱚᱜᱨᱟᱯᱷ ᱠᱮᱫᱟ ᱟᱨ ᱫᱮᱠᱷᱟᱣ ᱠᱮᱫᱟ ᱟᱰᱤᱭᱟᱢ ᱟᱜ ᱢᱤᱫ ᱥᱮᱫ ᱞᱮᱠᱟᱛᱮ ᱯᱷᱮᱢᱚᱥ ᱫᱟ ᱛᱷᱨᱤᱯᱱᱤ ᱳᱯᱮᱨᱟ ᱨᱮᱱᱟᱜ ᱠᱚᱱᱵᱷᱮᱨᱡᱟᱱ ᱼ ᱟᱫᱤᱛᱤᱭᱟ ᱵᱤᱨᱞᱟ ᱜᱩᱴ ᱤᱫᱤ ᱛᱮ ᱢᱤᱫ ᱛᱷᱤᱭᱮᱴᱟᱨ ᱤᱱᱤᱥᱤᱭᱮᱴᱤᱵᱷ (initiative) ᱾ ᱛᱟᱦᱮᱸ ᱦᱟᱱᱛᱟᱨᱚ, ᱱᱚᱣᱟ 'ᱥᱴᱮᱸᱰ ᱭᱩᱯᱤ (STAND UP)ᱺ' ᱠᱚᱢᱮᱰᱤ ᱨᱮᱱᱟᱜ ᱥᱟᱛᱟᱢ ᱨᱮ ᱢᱤᱫ ᱞᱟᱹᱠᱛᱤᱭᱟᱱ ᱜᱟᱭᱟᱱ' ᱨᱮᱱᱟᱜ ᱮᱠᱥᱥᱤᱴᱤᱝ (exciting) ᱠᱷᱚᱸᱰ ᱢᱮᱱᱟᱜᱼᱟ ᱼ ᱢᱤᱫ ᱟᱠᱷᱣᱟᱨ ᱛᱷᱤᱭᱮᱴᱟᱨ ᱯᱨᱚᱰᱟᱠᱥᱚᱱ ᱾
ᱩᱱᱤᱫᱚ ᱫᱤᱥᱚᱢ ᱡᱟᱜᱟᱛ ᱨᱮ ᱫᱮᱠᱷᱟᱣ ᱠᱮᱫᱟ ᱮᱱᱮᱡ ᱟᱨ ᱨᱟᱹᱥᱠᱟᱹ ᱨᱮᱱᱟᱜ ᱠᱚᱱᱨᱵᱷᱮᱨᱱᱤᱝ (convening) ᱛᱤᱸᱜᱩᱭ ᱞᱟᱹᱜᱤᱫ ᱛᱮ 'ᱯᱳᱡᱽ ᱮᱱᱰ ᱤᱯᱷᱮᱠᱴ' ᱩᱱᱤ ᱢᱤᱫ ᱵᱮᱵᱟᱨ ᱨᱮ ᱮᱦᱚᱵ ᱠᱮᱫᱟ ᱾
ᱡᱮᱜᱮᱛᱟᱹᱨᱤ ᱟᱲᱟᱝ ᱪᱤᱠᱤ
ᱡᱮᱜᱮᱛᱟᱹᱨᱤ ᱟᱲᱟᱝ ᱪᱤᱠᱤ (ᱠᱷᱟᱴᱚ ᱛᱮ : ᱡ.ᱟ.ᱪ, ᱤᱝᱞᱤᱥ: International Phonetic Alphabet, IPA) ᱫᱚ ᱱᱚᱝᱠᱟᱱ ᱢᱤᱫ ᱪᱤᱠᱤ ᱠᱟᱱᱟ ᱡᱟᱦᱟᱸ ᱛᱮ ᱡᱮᱜᱮᱫ ᱨᱮᱭᱟᱜ ᱥᱟᱱᱟᱢ ᱯᱟᱹᱨᱥᱤ ᱨᱮᱭᱟᱜ ᱟᱲᱟᱝ ᱚᱞ ᱨᱟᱠᱟᱵ ᱜᱟᱱᱚᱜᱼᱟ ᱾ ᱱᱚᱣᱟ ᱫᱚ ᱢᱩᱬᱩᱛ ᱞᱟᱛᱤᱱ ᱦᱚᱨᱚᱯ ᱠᱷᱚᱱ ᱵᱮᱱᱟᱣ ᱦᱩᱭ ᱟᱠᱟᱱᱟ ᱾ ᱱᱚᱣᱟ ᱫᱚ ᱑᱙ ᱟᱱ ᱯᱤᱲᱦᱤ ᱨᱮᱭᱟᱜ ᱢᱩᱪᱟᱹᱫ ᱥᱮᱫ, ᱡᱮᱜᱮᱛᱟᱹᱨᱤ ᱟᱲᱟᱝ ᱜᱟᱶᱛᱟ ᱦᱚᱛᱮᱛᱮ ᱡᱮᱜᱮᱫ ᱨᱮᱭᱟᱜ ᱥᱟᱱᱟᱢ ᱞᱮᱠᱟᱱ ᱟᱲᱟᱝ ᱢᱟᱱᱚᱠ ᱨᱩᱯ ᱞᱮᱠᱟᱛᱮ ᱚᱞ ᱥᱚᱫᱚᱨ ᱞᱟᱹᱜᱤᱫ ᱠᱚ ᱵᱮᱱᱟᱣ ᱞᱮᱫᱟ ᱾ ᱱᱚᱣᱟ ᱟᱲᱟᱝ ᱪᱤᱠᱤ ᱫᱚ ᱵᱤᱫᱮᱥᱤ ᱯᱟᱹᱨᱥᱤ ᱨᱮᱱ ᱢᱟᱪᱮᱫ ᱟᱨ ᱯᱟᱹᱴᱷᱩᱭᱟᱹ, ᱯᱟᱹᱨᱥᱤ ᱥᱟᱬᱮᱥᱤᱭᱟᱹ, ᱟᱲᱟᱝᱼᱯᱟᱹᱨᱥᱤ ᱥᱟᱬᱮᱥᱤᱭᱟᱹ, ᱛᱚᱨᱡᱚᱢᱟᱭᱤᱡ, ᱥᱮᱨᱮᱧᱤᱭᱟᱹ ᱮᱢᱟᱱ ᱦᱚᱲ ᱠᱚᱠᱚ ᱵᱮᱵᱷᱟᱨᱟ ᱾
ᱳᱱᱟᱢ
ᱳᱱᱟᱢ (ᱢᱟᱞᱟᱭᱟᱞᱟᱢ: ഓണം; ᱤᱝᱞᱤᱥ: Ōṇaṁ) ᱫᱚ ᱢᱤᱫ ᱥᱮᱨᱢᱟᱠᱤᱭᱟᱹ ᱦᱤᱱᱫᱩ ᱯᱚᱨᱚᱵ ᱠᱟᱱᱟ ᱡᱟᱦᱟᱸ ᱫᱚ ᱠᱚᱧᱮ ᱥᱤᱧᱚᱛ ᱨᱮᱱᱟᱜ ᱠᱮᱨᱟᱞᱟ ᱯᱚᱱᱚᱛ ᱨᱮᱠᱚ ᱢᱟᱱᱟᱣᱟ ᱾   ᱱᱚᱶᱟ ᱫᱚ ᱢᱤᱫ ᱪᱟᱥ ᱯᱚᱨᱚᱵ ᱠᱟᱱᱟ ᱾ ᱠᱮᱨᱟᱞᱟ ᱨᱮᱱᱟᱜ ᱢᱟᱞᱟᱭᱟᱞᱟᱢ ᱠᱮᱞᱮᱱᱰᱟᱨ ᱯᱚᱧᱪᱟᱜᱚᱢ ᱞᱮᱠᱟᱛᱮ ᱪᱤᱝᱜᱟᱢ ᱪᱟᱸᱫᱚ ᱨᱮᱱᱟᱜ ᱒᱒ᱟᱱ ᱤᱯᱤᱞ ᱛᱷᱤᱨᱩᱵᱳᱱᱟᱢ ᱨᱮᱱᱟᱜ ᱛᱟᱭᱚᱢ ᱦᱤᱞᱳᱜ ᱳᱱᱟᱢ ᱠᱚ ᱢᱟᱱᱟᱣᱟ ᱾ ᱟᱸᱡᱚᱢ ᱠᱟᱛᱷᱟ ᱞᱮᱠᱟᱛᱮ, ᱨᱟᱡᱟ ᱢᱚᱦᱟᱵᱚᱞᱤ ᱟᱜ ᱫᱤᱥᱟᱹ ᱛᱮ ᱱᱚᱶᱟ ᱯᱚᱨᱚᱵ ᱫᱚᱠᱚ ᱢᱟᱱᱟᱣᱟ ᱟᱨ ᱯᱟᱹᱛᱭᱟᱹᱣᱟ ᱢᱮᱱᱟᱜᱼᱟ ᱡᱮ ᱩᱱᱤᱭᱟᱜ ᱟᱛᱛᱟ ᱳᱱᱟᱢ ᱡᱚᱠᱷᱮᱡᱽ ᱠᱮᱨᱟᱞᱟ ᱫᱟᱬᱟᱱ ᱮ ᱦᱤᱡᱩᱜᱼᱟ ᱾ ᱾
ᱳᱱᱟᱢ ᱫᱚ ᱠᱮᱨᱟᱞᱟ ᱟᱨ ᱠᱮᱨᱟᱞᱟ ᱵᱟᱨᱦᱮ ᱨᱮᱱ ᱢᱟᱞᱟᱭᱟᱞᱤ ᱦᱚᱲ ᱠᱚᱣᱟᱜ ᱢᱩᱲᱩᱫ ᱯᱚᱨᱚᱵᱽ ᱠᱟᱱᱟ ᱾ ᱱᱚᱶᱟ ᱫᱚ ᱢᱤᱫ ᱪᱟᱥ ᱯᱚᱨᱚᱵᱽ ᱠᱟᱱᱟ, ᱡᱟᱦᱟᱸ ᱫᱚ ᱵᱷᱤᱥᱩ ᱟᱨ ᱛᱷᱤᱨᱩᱵᱷᱟᱛᱤᱨᱟ ᱥᱟᱶᱛᱮ ᱦᱤᱱᱫᱩ ᱠᱚᱣᱟᱜ ᱢᱩᱲᱩᱫ ᱯᱮᱭᱟ ᱯᱚᱨᱚᱵᱽ ᱢᱩᱫᱽ ᱨᱮ ᱢᱤᱫ ᱴᱟᱝ ᱠᱟᱱᱟ ᱾
'ᱩᱛᱷᱨᱟᱰᱳᱢ' ᱢᱮᱱ ᱫᱚ ᱳᱱᱟᱢ ᱨᱮᱱᱟᱜ ᱞᱟᱦᱟᱸ ᱫᱤᱱ ᱠᱷᱚᱱ ᱜᱮ ᱥᱟᱱᱟᱢ ᱨᱮ ᱯᱤᱱ ᱫᱤᱱ ᱠᱮᱨᱟᱞᱟ ᱨᱮᱱᱟᱜ ᱥᱚᱨᱠᱟᱨᱤ ᱡᱤᱨᱟᱹᱣ ᱢᱟᱦᱟᱸ (holidays) ᱠᱟᱱᱟ ᱾ ᱠᱮᱨᱟᱞᱟ ᱨᱮᱱᱟᱜ ᱨᱟᱡᱽᱜᱟᱲ ᱛᱤᱨᱩᱣᱚᱱᱚᱱᱛᱯᱩᱨᱚᱢ ᱨᱮᱱᱟᱜ ᱓᱐ ᱜᱚᱴᱟᱱ ᱡᱟᱭᱜᱟ ᱨᱮ ᱟᱹᱰᱤ ᱢᱟᱨᱟᱝ ᱛᱮ ᱱᱚᱶᱟ ᱯᱚᱨᱚᱵᱽ ᱠᱚ ᱢᱟᱱᱟᱣᱟ ᱾
ᱵᱟᱝᱞᱟᱫᱮᱥ ᱨᱮᱭᱟᱜ ᱦᱚᱱᱚᱛᱠᱚ
ᱦᱚᱱᱚᱛ ᱵᱟᱝᱞᱟᱫᱮᱥ ᱯᱚᱨᱥᱟᱥᱚᱱ ᱨᱮᱭᱟᱜ ᱟᱹᱰᱤ ᱢᱤᱴᱴᱟᱱ ᱩᱨᱩᱢ ᱞᱮᱠᱟᱱ ᱡᱤᱱᱤᱥ ᱠᱟᱱᱟ᱾ ᱟᱨ ᱠᱚᱭᱮᱠ ᱜᱚᱴᱟᱝ ᱩᱯᱚᱡᱮᱞᱟ ᱥᱟᱶ ᱠᱟᱛᱮᱜ ᱢᱤᱴᱴᱟᱱᱜ ᱦᱚᱱᱚᱛ ᱡᱩᱭᱩᱜ-ᱟ᱾
᱑᱙᱔᱗ ᱥᱮᱨᱢᱟ ᱯᱟᱠᱤᱥᱛᱷᱟᱱ ᱠᱚ ᱵᱮᱱᱟᱣ ᱚᱴᱚᱞᱮᱜ ᱯᱩᱨᱵᱚ ᱯᱟᱠᱤᱥᱛᱷᱟᱱ ᱟᱨ ᱱᱤᱛᱚᱱᱟᱝ ᱵᱟᱝᱞᱟᱫᱮᱥ ᱨᱮ ᱦᱚᱱᱚᱛ ᱛᱟᱦᱮ ᱠᱟᱱᱟ ᱑᱘ ᱜᱚᱴᱟᱝ᱾ ᱑᱙᱖᱙ ᱥᱮᱨᱢᱟ ᱢᱚᱭᱢᱚᱱᱥᱤᱝᱦ ᱦᱚᱱᱚᱛ ᱨᱮᱭᱟᱜ ᱴᱟᱝᱜᱟᱭᱤᱞ ᱢᱚᱦᱚᱠᱩᱢᱟ ᱫᱚ ᱢᱤᱫᱴᱟᱝ ᱦᱚᱱᱚᱛ ᱠᱚ ᱵᱮᱱᱟᱣ ᱞᱮᱫᱤᱭᱟ᱾ ᱟᱨ ᱥᱟᱹᱫᱷᱤᱱ ᱵᱟᱝᱞᱟᱫᱮᱥ ᱨᱮ ᱯᱟᱹᱦᱤᱞ ᱨᱮᱜᱮ ᱯᱚᱴᱩᱣᱭᱟᱠᱷᱟᱞᱤ ᱢᱚᱦᱚᱠᱩᱢᱟ ᱫᱚ ᱢᱤᱫᱴᱟᱝ ᱦᱚᱱᱚᱛ ᱠᱚ ᱵᱮᱱᱟᱣ ᱞᱟᱦᱟ ᱠᱮᱫᱤᱭᱟ᱾
ᱯᱚᱨᱥᱟᱥᱚᱠ
ᱦᱚᱛᱚ ᱦᱚᱱᱚᱛ ᱨᱮᱜᱮ ᱟᱭᱢᱟ ᱥᱚᱨᱠᱟᱨᱤ ᱠᱟᱹᱢᱤ ᱦᱚᱲᱠᱚ ᱛᱟᱦᱮᱱᱟ᱾ ᱤᱠᱷᱟᱹᱱ ᱦᱚᱱᱚᱛ ᱯᱚᱨᱥᱟᱥᱚᱠ/ᱰᱤᱯᱩᱴᱤ ᱠᱚᱢᱤᱥᱚᱱᱟᱨ ᱜᱮ ᱦᱚᱱᱚᱛ ᱨᱮᱱ ᱯᱚᱨᱫᱷᱟᱱ ᱥᱚᱨᱠᱟᱨᱤ ᱠᱟᱹᱢᱤ ᱦᱚᱲᱜᱮᱭ ᱵᱩᱡᱽᱷᱟᱹᱜ-ᱟ᱾ ᱩᱱᱤ ᱫᱚ ᱦᱚᱱᱚᱨᱮᱱ ᱯᱚᱨᱫᱷᱟᱱ ᱢᱟᱸᱦᱤ ᱟᱨ ᱢᱚᱱᱛᱨᱤ ᱯᱚᱨᱤᱥᱚᱫᱽ ᱨᱮ ᱫᱟᱭᱵᱚᱫᱫᱷᱚ ᱜᱮᱭᱟᱭ᱾ ᱯᱚᱨᱥᱟᱥᱚᱱ ᱞᱮᱠᱟᱛᱮ ᱯᱚᱨᱥᱟᱥᱚᱠ/ᱵᱤᱯᱩᱴᱤ ᱠᱚᱢᱤᱥᱚᱱᱟᱨ ᱫᱚ ᱟᱨᱦᱚᱸ ᱞᱟᱹᱴᱩ ᱠᱷᱚᱸᱰ ᱨᱮᱱ ᱠᱚᱢᱤᱥᱚᱱᱟᱨ ᱴᱷᱮᱱ ᱫᱟᱭᱵᱚᱫᱫᱷᱚ ᱢᱮᱱᱟᱭᱟ᱾
ᱦᱚᱱᱚᱛ ᱯᱚᱨᱤᱥᱚᱫᱽ
ᱢᱤᱫᱴᱟᱝ ᱪᱮᱭᱟᱨᱨ ᱢᱮᱱ ᱜᱮᱞᱢᱚᱲᱮ ᱜᱚᱴᱟᱝ ᱥᱟᱶᱛᱮᱱ ᱦᱚᱲ ᱟᱨ ᱥᱚᱝᱨᱚᱠᱷᱤᱛ ᱟᱥᱚᱱ ᱠᱷᱚᱱ ᱢᱚᱲᱮ ᱜᱚᱴᱟᱝ ᱠᱩᱲᱤ ᱦᱚᱲ ᱠᱚ ᱥᱟᱶ ᱱᱤᱭᱟᱹᱛᱮ ᱢᱤᱴᱴᱟᱝ ᱦᱚᱱᱚᱛ ᱯᱚᱨᱤᱥᱚᱫᱽ ᱦᱩᱭᱩᱜ-ᱟ᱾ ᱟᱨ ᱩᱱᱠᱩ ᱫᱚ ᱦᱚᱱᱚᱛ ᱨᱮᱱ ᱦᱚᱲᱠᱚᱷᱴᱮᱱ ᱠᱷᱚᱦᱽ ᱵᱷᱚᱴ ᱧᱟᱢ ᱛᱟᱭᱚᱢ ᱜᱮᱠᱚ ᱱᱤᱨᱵᱟᱪᱤᱛᱚᱜ-ᱟ᱾ ᱤᱠᱷᱟᱹᱱ ᱮᱯᱤ ᱠᱚᱫᱚ ᱵᱷᱚᱴ ᱵᱟᱠᱩ ᱮᱢ ᱫᱟᱲᱮᱜ-ᱟ᱾
ᱰᱷᱟᱠᱟ ᱠᱷᱚᱸᱰ
ᱰᱷᱟᱠᱟ ᱠᱷᱚᱸᱵ ᱨᱮ ᱑᱓ ᱜᱚᱴᱟᱝ ᱦᱚᱱᱚᱛ ᱢᱮᱱᱟᱜ-ᱟ᱾ ᱚᱱᱟ ᱠᱚᱫᱚ ᱦᱩᱭᱩᱜ ᱠᱟᱱᱟ ᱺ
ᱠᱩᱢᱤᱞᱞᱟ ᱠᱷᱚᱸᱰ (ᱦᱩᱭᱩᱜ ᱞᱟᱹᱜᱤᱫᱽ)
ᱠᱩᱢᱤᱞᱞᱟ ᱠᱷᱚᱸᱰ ᱨᱮ ᱖ ᱜᱚᱴᱟᱝ ᱦᱚᱱᱚᱛ ᱨᱮᱭᱟᱜ-ᱟ᱾ ᱚᱱᱟ ᱠᱚᱫᱚ ᱦᱩᱭᱩᱜ ᱠᱟᱱᱟ ᱺ
ᱠᱷᱩᱞᱱᱟ ᱠᱷᱚᱸᱰ
ᱠᱷᱩᱞᱱᱟ ᱠᱷᱚᱸᱰ ᱨᱮ ᱑᱐ ᱜᱚᱴᱟᱝ ᱦᱚᱱᱚᱛ ᱢᱮᱱᱟᱜ-ᱟ᱾ ᱚᱱᱟ ᱠᱚᱫᱚ ᱦᱩᱭᱩᱜ ᱠᱟᱱᱟ ᱺ
ᱪᱚᱴᱴᱚᱜᱨᱟᱢ ᱠᱷᱚᱸᱰ
ᱪᱚᱴᱴᱚᱜᱨᱟᱢ ᱠᱷᱚᱸᱰ ᱨᱮ ᱕ ᱜᱚᱴᱟᱝ ᱦᱚᱱᱚᱛ ᱨᱮᱭᱟᱜ-ᱟ᱾ ᱟᱨ ᱚᱱᱟ ᱠᱚᱫᱚ ᱦᱩᱭᱩᱜ ᱠᱟᱱᱟᱺ
ᱵᱚᱨᱤᱥᱟᱞ ᱠᱷᱚᱸᱰ
ᱵᱚᱨᱤᱥᱟᱞ ᱠᱷᱚᱸᱰ ᱨᱮ ᱖ ᱜᱚᱴᱟᱝ ᱦᱚᱱᱚᱛ ᱢᱮᱱᱟᱜ-ᱟ᱾ ᱟᱨ ᱚᱱᱟ ᱠᱚᱫᱚ ᱦᱩᱭᱩᱜ ᱠᱟᱱᱟ ᱺ
ᱨᱚᱝᱯᱩᱨ ᱠᱷᱚᱸᱰ
ᱨᱚᱝᱯᱩᱨ ᱠᱷᱚᱸᱰ ᱨᱮ ᱘ ᱜᱚᱴᱟᱝ ᱦᱚᱱᱚᱛ ᱢᱮᱱᱟᱜ-ᱟ᱾ ᱟᱨ ᱠᱚᱫᱚ ᱦᱩᱭᱩᱜ ᱠᱟᱱᱟ ᱺ
ᱨᱟᱡᱽᱥᱟᱦᱤ ᱦᱚᱱᱚᱛ
ᱨᱟᱡᱽᱥᱟᱦᱤ ᱠᱷᱚᱸᱰ ᱨᱮ ᱘ ᱜᱚᱴᱟᱝ ᱦᱚᱱᱚᱛ ᱢᱮᱱᱟᱜ-ᱟ᱾ ᱟᱨ ᱚᱱᱟ ᱠᱚᱫᱚ ᱦᱩᱭᱩᱜ ᱠᱟᱱᱟ ᱺ
ᱥᱤᱞᱮᱴ ᱠᱷᱚᱸᱰ'
ᱥᱤᱞᱮᱴ ᱦᱚᱱᱚᱛ ᱨᱮ ᱔ ᱜᱚᱴᱟᱝ ᱦᱚᱱᱚᱛ ᱢᱮᱱᱟᱜ-ᱟ᱾ ᱟᱨ ᱚᱱᱟ ᱠᱚᱫᱚ ᱦᱩᱭᱩᱜ ᱠᱟᱱᱟ ᱺ
ᱢᱚᱭᱢᱚᱱᱥᱤᱝᱦᱚ ᱠᱷᱚᱸᱰ
ᱢᱚᱭᱢᱚᱱᱥᱤᱝᱦᱚ ᱨᱮ ᱔ ᱜᱚᱴᱟᱝ ᱦᱚᱱᱚᱛ ᱨᱮᱭᱟᱜ-ᱟ᱾ ᱟᱨ ᱚᱱᱟ ᱠᱚᱫᱚ ᱦᱩᱭᱩᱜ ᱠᱟᱱᱟ ᱺ
ᱮᱠᱟᱰᱮᱢᱤᱠ ᱰᱤᱜᱽᱨᱤ
ᱢᱤᱫᱴᱟᱹᱝ ᱮᱠᱟᱰᱮᱢᱤᱠ ᱰᱤᱜᱽᱨᱤ ᱥ ᱚ ᱪᱤᱨ ᱯᱟᱹᱴᱷᱩᱣᱟᱹ.
ᱵᱟᱜᱽᱫᱟᱫᱽ
thumb|ᱵᱟᱜᱽᱫᱟᱫᱽ
ᱵᱟᱜᱽᱫᱟᱫᱽ ᱫᱚ ᱤᱨᱟᱠ ᱫᱤᱥᱟᱹᱢ ᱨᱮᱱᱟᱜ ᱨᱟᱡᱽᱫᱷᱟᱹᱱᱤ ᱥᱮ ᱨᱟᱡᱽᱜᱟᱲ ᱠᱟᱱᱟ᱾ ᱒᱐᱑᱖ ᱥᱮᱨᱢᱟ ᱨᱮ ᱵᱟᱜᱽᱫᱟᱫᱽ ᱨᱮᱱ ᱢᱟᱱᱣᱟ ᱠᱩ ᱛᱟᱦᱮ ᱠᱟᱱᱟ ᱘,᱗᱖᱕,᱐᱐ ᱞᱮᱠᱟ᱾ ᱱᱤᱭᱟᱹᱜᱤ ᱤᱨᱟᱠ ᱨᱮᱱᱟᱜ ᱡᱚᱛᱚ ᱠᱷᱚᱱ ᱢᱟᱨᱟᱝ ᱱᱚᱜᱚᱨ ᱠᱟᱱᱟ᱾ ᱟᱨᱚᱵᱽ ᱫᱤᱥᱟᱹᱢᱠᱩ ᱢᱩᱫᱽ ᱨᱮ ᱫᱚ ᱢᱤᱥᱚᱨ ᱨᱮᱱᱟᱜ ᱠᱟᱭᱨᱚ ᱟᱨ ᱯᱟᱹᱪᱷᱤᱢ ᱮᱥᱤᱭᱟ ᱨᱮᱱᱟᱜ ᱤᱨᱟᱱ ᱨᱮᱱᱟᱜ ᱛᱮᱦᱮᱨᱟᱱ ᱠᱷᱚᱱ ᱫᱚᱥᱟᱨ ᱢᱟᱨᱟᱝ ᱟᱨ ᱥᱚᱦᱚᱨ ᱠᱟᱱᱟ᱾ ᱛᱟᱭᱜᱨᱤᱥ ᱜᱟᱰᱟ ᱟᱲᱮ ᱨᱮ ᱢᱮᱱᱟᱜᱼᱟ᱾ ᱱᱤᱭᱟᱹ ᱵᱚᱜᱚᱨ ᱫᱚ ᱘ ᱥᱟᱭ ᱥᱮᱨᱢᱟ ᱥᱮᱡ ᱵᱤᱨᱤᱫ ᱟᱠᱟᱱᱟ ᱟᱨ ᱟᱵᱵᱟᱥᱤᱫᱽ ᱠᱟᱞᱤᱯᱷᱟᱛᱮ ᱨᱮᱱᱟᱜ ᱨᱟᱡᱽᱜᱟᱲ ᱦᱚᱭᱮᱱᱟ᱾ ᱵᱤᱨᱤᱫ ᱨᱟᱠᱟᱯ ᱟᱹᱰᱤ ᱛᱷᱚᱲᱟ ᱫᱤᱱ ᱛᱮ ᱜᱤ ᱵᱟᱜᱽᱫᱟᱫᱽ ᱫᱚ ᱢᱩᱥᱞᱟᱹ ᱫᱤᱥᱟᱹᱢ ᱠᱩ ᱛᱟᱞᱟᱨᱮ ᱞᱟᱠᱪᱟᱨ, ᱵᱮᱯᱟᱨ ᱟᱨ ᱦᱟᱛᱟᱝ ᱥᱮᱡ ᱞᱮᱠᱟᱛᱮ ᱞᱟᱦᱟᱭᱮᱱᱟ᱾ ᱱᱚᱱᱰᱮ ᱥᱮᱪᱮᱫ ᱨᱮᱱᱟᱜ ᱜᱟᱲ ᱦᱟᱣᱩᱥ ᱚᱵᱽ ᱩᱭᱤᱥᱰᱚᱢ᱾ ᱵᱟᱜᱽᱫᱟᱫᱽ ᱫᱚ ᱛᱟᱞᱟ ᱩᱢᱮᱞ ᱨᱮᱱᱟᱜ ᱢᱟᱨᱟᱝ ᱥᱚᱦᱚᱨ ᱠᱟᱱᱟ ᱟᱵᱵᱟᱥᱤᱫᱽ ᱡᱩᱜᱽ ᱨᱮᱱᱟᱜ᱾ ᱱᱤᱭᱟᱹ ᱱᱚᱜᱚᱨ ᱫᱚ ᱰᱷᱤᱨ ᱵᱷᱟᱜᱽ ᱱᱟᱥᱟᱣ ᱟᱠᱟᱱᱟ ᱢᱩᱜᱷᱚᱞ ᱥᱟᱥᱚᱱ ᱟᱢᱚᱞ ᱨᱮ ᱑᱒᱕᱘ ᱥᱮᱨᱢᱟ ᱥᱮᱡ ᱟᱭᱢᱟ ᱞᱮᱠᱟᱱ ᱨᱩᱣᱟᱹᱛᱮ᱾ ᱑᱙᱓᱘ ᱥᱮᱨᱢᱟ ᱨᱮ ᱵᱨᱤᱴᱤᱥ ᱠᱷᱚᱱ ᱤᱨᱟᱠ ᱯᱷᱩᱨᱜᱟᱹᱞ ᱛᱟᱭᱚᱢ ᱠᱷᱚᱱᱜᱤ ᱵᱟᱜᱽᱫᱟᱫᱽ ᱫᱚ ᱥᱮᱫᱟᱭ ᱧᱤᱛᱩᱢᱮ ᱨᱚᱯᱷᱟ ᱨᱩᱣᱟᱹᱲᱮ ᱮᱦᱚᱵᱽ ᱮᱱᱟ ᱟᱨᱚᱵᱽ ᱨᱮᱱᱟᱜ ᱞᱟᱠᱪᱟᱨ ᱛᱟᱞᱟᱛᱮ᱾ ᱱᱟᱦᱟᱜ ᱫᱚ ᱵᱟᱜᱽᱫᱟᱫᱽ ᱨᱮᱱᱟᱜ ᱟᱭᱢᱟ ᱫᱟᱞᱟᱱ ᱠᱩᱜᱤ ᱫᱷᱟᱥᱟᱣ ᱪᱟᱵᱟᱭᱮᱱᱟ ᱰᱷᱤᱨ ᱠᱟᱭᱫᱚ ᱒᱐᱐᱓ ᱥᱮᱨᱢᱟ ᱨᱮᱱᱟᱜ ᱤᱨᱟᱠ ᱟᱠᱨᱚᱢᱚᱱ ᱟᱨ ᱚᱱᱟ ᱛᱟᱭᱚᱢ ᱤᱨᱟᱠ ᱞᱟᱹᱲᱦᱟᱭᱛᱮ ᱚᱠᱟᱫᱚ ᱒᱐᱑᱑ ᱰᱮᱥᱮᱢᱵᱚᱨ ᱫᱷᱟᱹᱵᱤᱡ ᱪᱟᱞᱟᱣ ᱟᱠᱟᱱᱟ᱾ ᱱᱟᱦᱟᱜ ᱫᱚ ᱱᱤᱭᱟᱹ ᱥᱚᱦᱚᱨ ᱫᱚ ᱜᱷᱚᱱᱚ ᱜᱷᱚᱱᱚ ᱦᱩᱞ ᱫᱚᱢᱚᱱ ᱨᱮᱱᱟᱜ ᱟᱠᱨᱚᱢᱚᱱ ᱦᱩᱭ ᱟᱠᱟᱱᱟ᱾ ᱱᱚᱠᱟᱛᱮ ᱥᱮᱫᱟᱭ ᱞᱟᱠᱪᱟᱨ ᱟᱨ ᱱᱟᱜᱟᱢ ᱨᱮᱱᱟᱜ ᱪᱤᱠᱷᱱᱟᱹᱠᱩ ᱫᱷᱟᱥᱟᱣ ᱪᱟᱵᱟᱭᱮᱱᱟ᱾ ᱒᱐᱑᱒ ᱠᱷᱚᱱ ᱛᱮᱦᱮᱱ ᱵᱟᱝ ᱠᱩᱥᱤᱜ ᱥᱚᱦᱚᱨ ᱠᱩ ᱢᱩᱫᱽ ᱨᱮ ᱫᱷᱟᱹᱨᱛᱤ ᱨᱮᱭᱟᱜ ᱢᱤᱫᱴᱮᱱ ᱥᱚᱦᱚᱨ ᱞᱮᱠᱷᱟᱭᱮᱱᱟ᱾
ᱱᱟᱜᱟᱢ
ᱵᱤᱨᱤᱫ ᱨᱟᱠᱟᱵᱽ
ᱵᱮᱲᱦᱟᱭ ᱵᱷᱤᱛ
ᱥᱚᱱᱟ ᱫᱩᱣᱟᱹᱨ ᱫᱟᱞᱟᱱ
ᱟᱵᱵᱟᱥᱤᱫᱽ ᱟᱨ ᱵᱮᱲᱦᱟᱭᱛᱮᱱᱟᱜ ᱥᱚᱦᱚᱨ ᱠᱩ
ᱢᱟᱱᱣᱟ ᱮᱞ
᱒᱐᱑᱕ ᱥᱮᱨᱢᱟ ᱥᱮᱡ ᱵᱟᱜᱽᱫᱟᱫᱽ ᱨᱮᱱ ᱢᱟᱱᱣᱟᱠᱩ ᱛᱟᱦᱮ ᱠᱟᱱᱟ ᱗.᱒᱒ ᱢᱤᱞᱤᱭᱚᱱ᱾ ᱱᱤᱭᱟᱹ ᱥᱚᱦᱚᱨ ᱨᱮ ᱫᱚ ᱱᱟᱜᱟᱢ ᱥᱮᱡ ᱞᱮᱠᱟᱛᱮ ᱥᱩᱱᱱᱤ ᱜᱤᱠᱩ ᱰᱷᱤᱨᱟ᱾ ᱢᱮᱱᱠᱷᱟᱱ ᱒᱑ ᱥᱟᱭ ᱥᱮᱡ ᱫᱚ ᱘᱒% ᱢᱟᱱᱣᱟ ᱜᱤ ᱥᱤᱭᱟ ᱠᱩ ᱛᱟᱦᱮ ᱠᱟᱱᱟ᱾ ᱒᱑ ᱥᱟᱭ ᱥᱮᱨᱢᱟ ᱨᱮᱱᱟᱜ ᱮᱦᱚᱵ ᱥᱮᱡ ᱨᱮᱜᱤ ᱑.᱕ ᱢᱤᱞᱤᱭᱚᱱ ᱢᱟᱱᱣᱟ ᱵᱟᱜᱽᱫᱟᱫᱽ ᱠᱩ ᱥᱮᱱ ᱮᱱᱟ, ᱩᱱᱠᱩ ᱫᱚ ᱰᱷᱤᱨᱵᱷᱟᱜ ᱜᱤᱥᱤᱛᱮᱥ ᱟᱨ ᱛᱷᱚᱲᱟ ᱫᱚ ᱥᱩᱱᱱᱤ᱾
᱒᱐᱐᱓ ᱥᱮᱨᱢᱟ ᱨᱮᱱᱟᱜ ᱮᱦᱚᱵ ᱥᱮᱡ ᱒᱐% ᱢᱟᱱᱣᱟ ᱜᱤ ᱢᱮᱥᱟᱞ ᱵᱟᱯᱞᱟᱜ ᱠᱩ ᱠᱟᱱᱟᱠᱩ᱾
ᱧᱮᱞ ᱡᱚᱝ ᱡᱟᱜᱟᱠᱩ
ᱢᱩᱴᱟᱱᱟᱵᱵᱤ ᱥᱚᱲᱚᱠ
ᱵᱟᱜᱽᱫᱟ ᱡᱩ
ᱜᱨᱟᱱᱰ ᱯᱷᱮᱥᱴᱤᱵᱷᱟᱞ ᱤᱥᱠᱩᱭᱟᱨ
ᱟᱞ-ᱥᱟᱦᱮᱫᱽ ᱢᱚᱱᱩᱢᱮᱱᱴ
ᱠᱷᱟᱫᱤᱢᱮᱱ ᱨᱮᱱᱟᱜ ᱢᱚᱥᱡᱤᱫᱽ
ᱟᱵᱩ ᱦᱟᱱᱤᱯᱷᱟ ᱢᱚᱥᱡᱤᱫᱽ
ᱯᱷᱤᱨᱫᱳᱥ ᱤᱥᱠᱩᱭᱟᱨ
ᱯᱷᱮᱰᱮᱛ
ᱛᱷᱚᱠ:ᱥᱚᱦᱚᱨ ᱛᱷᱚᱠ:ᱮᱥᱤᱭᱟ ᱨᱮᱱᱟᱜ ᱥᱚᱦᱚᱨ ᱛᱷᱚᱠ:ᱮᱥᱤᱭᱳ ᱪᱟᱸᱫᱚ ᱥᱟᱯᱟᱲᱟᱣ ᱒᱐᱑᱘
ᱵᱷᱟᱱᱩᱯᱨᱤᱭᱟ
ᱵᱷᱟᱱᱩᱯᱨᱤᱭᱟ (ᱡᱟᱱᱟᱢ ᱺ ᱢᱚᱝᱜᱚᱞᱚᱢ) ᱫᱚ ᱢᱤᱫ ᱥᱤᱧᱚᱛᱤᱭᱟᱹ ᱯᱷᱤᱞᱤᱢ ᱠᱷᱮᱞᱚᱸᱰᱟᱹᱱᱤ, ᱠᱩᱪᱤᱯᱩᱰᱤ ᱱᱟᱪᱚᱱᱤᱭᱟᱹ ᱟᱨ ᱥᱮᱨᱮᱧ ᱨᱩᱥᱤᱠᱟ ᱠᱟᱱᱟᱭ ᱾ ᱡᱟᱦᱟᱸᱭ ᱫᱚ ᱢᱩᱬᱩᱛ ᱨᱩᱯ ᱞᱮᱠᱟᱛᱮ ᱛᱮᱞᱩᱜᱩ ᱥᱤᱱᱮᱢᱟ ᱟᱨ ᱛᱟᱢᱤᱞ ᱥᱤᱱᱢᱟ ᱨᱮ ᱟᱡᱟᱜ ᱠᱟᱹᱢᱤ ᱞᱟᱹᱜᱤᱫ ᱮ ᱵᱟᱰᱟᱭᱚᱜᱼᱟ ᱾ ᱩᱱᱤ ᱫᱚ ᱛᱤᱱᱟᱹᱜ ᱜᱟᱱ ᱢᱚᱞᱭᱟᱞᱟᱢ ᱟᱨ ᱠᱟᱱᱱᱟᱰᱟ ᱯᱷᱤᱞᱤᱢ ᱠᱚ, ᱵᱚᱞᱤᱣᱩᱰ ᱟᱨ ᱧᱮᱱᱮᱞᱚᱢ ᱨᱮᱦᱚᱸ ᱟᱡᱟᱜ ᱠᱟᱹᱢᱤ ᱞᱟᱹᱜᱤᱫ ᱮ ᱵᱟᱰᱟᱭᱚᱜᱼᱟ ᱾ ᱟᱡᱟᱜ ᱠᱷᱮᱞᱚᱸᱰ ᱨᱮᱱᱟᱜ ᱮᱛᱚᱦᱚᱵ ᱫᱚ ᱛᱟᱢᱤᱞ ᱯᱷᱤᱞᱤᱢ ᱢᱤᱞᱥ ᱯᱮᱥᱚᱝᱜᱚᱞ (᱑᱙᱘᱓) ᱠᱷᱚᱱ ᱦᱩᱭ ᱞᱮᱱ ᱛᱟᱦᱮᱸᱱ ᱾ ᱱᱤᱭᱟᱹ ᱛᱟᱭᱚᱢ ᱩᱱᱤ ᱫᱚ ᱛᱮᱞᱩᱜᱩ ᱦᱤᱴ ᱤᱯᱤᱞᱟᱝ ᱨᱮᱭ ᱧᱮᱞ ᱧᱟᱢ ᱮᱱᱟ, ᱡᱟᱦᱟᱸᱭ ᱫᱚ ᱛᱮᱞᱩᱜᱩ ᱨᱮ ᱩᱱᱟᱹᱜ ᱥᱮᱨᱢᱟ ᱡᱚᱛᱚ ᱠᱷᱚᱱ ᱢᱟᱨᱟᱱᱜ ᱯᱦᱤᱰᱚᱨ ᱯᱷᱤᱞᱤᱢ ᱨᱮᱱᱟᱜ ᱡᱟᱹᱛᱤᱭᱟᱹᱨᱤ ᱯᱷᱤᱞᱤᱢ ᱥᱤᱨᱯᱷᱟᱹᱭ ᱡᱤᱛᱠᱟᱹᱨ ᱞᱮᱱᱟ ᱾ ᱱᱤᱭᱟᱹ ᱛᱟᱭᱚᱢ ᱩᱱᱤ ᱫᱚ ᱑᱙᱘᱕ ᱨᱮ ᱢᱤᱥᱴᱨᱤ ᱯᱷᱤᱞᱤᱢ ᱨᱮ ᱢᱤᱫ ᱪᱮᱬᱮ ᱥᱟᱬᱮᱥᱤᱭᱟᱹ ᱞᱮᱠᱟᱛᱮ ᱯᱟᱴ ᱮ ᱛᱚᱨᱟᱝ ᱞᱮᱫᱼᱟ ᱾ ᱑᱙᱘᱖ ᱨᱮ ᱩᱱᱤ ᱫᱚ ᱫᱚᱥᱛᱤ ᱫᱩᱥᱢᱚᱱᱤ ᱯᱷᱤᱞᱤᱢ ᱥᱟᱶᱛᱮ ᱦᱤᱱᱫᱤ ᱯᱷᱤᱞᱤᱢ ᱮ ᱮᱛᱚᱦᱚᱵ ᱞᱮᱫᱼᱟ ᱾
᱑᱙᱘᱘ ᱨᱮ, ᱩᱱᱤ ᱫᱚ ᱥᱣᱚᱨᱱᱚᱠᱚᱢᱚᱞᱚᱢ ᱨᱮᱭ ᱧᱮᱞ ᱮᱱᱟ, ᱡᱟᱦᱟᱸ ᱫᱚ ᱑᱙᱘᱘ ᱥᱟᱞᱮ ᱨᱮ ᱥᱤᱧᱚᱛᱤᱭᱟᱹ ᱡᱮᱡᱟᱹᱛᱤᱭᱟᱹᱨᱤ ᱯᱷᱤᱞᱤᱢ ᱯᱟᱨᱟᱵᱽ, ᱟᱨ ᱮᱱ ᱚᱨᱵᱚᱨ ᱯᱷᱤᱞᱤᱢ ᱯᱟᱨᱟᱵᱽ ᱨᱮ ᱥᱤᱧᱚᱛᱤᱭᱟ ᱪᱤᱛᱨᱚᱢᱟᱞᱟ ᱨᱮᱦᱚᱸ ᱩᱫᱩᱜ ᱥᱚᱫᱚᱨ ᱮᱱᱟ ᱾ ᱵᱷᱟᱱᱩᱯᱨᱤᱭᱟᱹ ᱫᱚ ᱡᱚᱛᱚ ᱠᱷᱚᱱ ᱥᱚᱨᱮᱥ ᱠᱷᱮᱞᱚᱸᱰᱟᱹᱱᱤ ᱞᱟᱹᱜᱤᱫ ᱱᱚᱱᱫᱤ ᱥᱤᱨᱯᱷᱟᱹ, ᱟᱨ ᱡᱚᱛᱚ ᱠᱷᱚᱱ ᱥᱚᱨᱮᱥ ᱠᱷᱮᱞᱚᱸᱰᱟᱹᱱᱤ ᱞᱟᱹᱜᱤᱫ ᱯᱷᱤᱞᱢᱯᱷᱮᱭᱟᱨ ᱥᱤᱨᱯᱷᱟᱹ - ᱛᱮᱞᱩᱜᱩ ᱯᱷᱤᱞᱤᱢ ᱨᱮ ᱟᱡᱟᱜ ᱩᱫᱩᱜ ᱥᱚᱫᱚᱨ ᱞᱟᱹᱜᱤᱫ ᱮ ᱢᱟᱹᱱ ᱦᱟᱞᱟᱝ ᱟᱠᱟᱱᱟ ᱾ ᱑᱙᱘᱙ ᱟᱨ ᱑᱙᱙᱑ ᱨᱮ ᱛᱟᱢᱤᱞ ᱦᱤᱴᱥ ᱚᱨᱟᱨᱳ ᱟᱨ ᱚᱡᱽᱦᱟᱜᱚᱱ ᱨᱮ ᱟᱡᱟᱜ ᱩᱫᱩᱜ ᱥᱚᱫᱚᱨ ᱞᱟᱹᱜᱤᱫ ᱟᱡ ᱫᱚ ᱛᱟᱢᱤᱞᱱᱟᱰᱤ ᱯᱚᱱᱚᱛ ᱯᱷᱤᱞᱤᱢ ᱥᱤᱨᱯᱷᱟᱹ ᱠᱚ ᱮᱢ ᱟᱠᱟᱣ ᱫᱮᱭᱟ ᱾
ᱯᱮᱜᱮᱯᱮ ᱥᱮᱨᱢᱟ ᱨᱮᱱᱟᱜ ᱡᱤᱞᱤᱧ ᱠᱟᱹᱢᱤᱦᱚᱨᱟ ᱨᱮ, ᱵᱷᱟᱱᱩᱯᱨᱤᱭᱟ ᱫᱚ ᱟᱹᱰᱤ ᱞᱮᱠᱟᱱ ᱴᱚᱴᱷᱟ ᱨᱮᱢᱤᱫ ᱥᱟᱭ ᱢᱚᱜᱮ ᱠᱷᱚᱱ ᱦᱚᱸ ᱵᱟᱹᱲᱛᱤ ᱯᱷᱤᱪᱚᱨ ᱯᱷᱤᱞᱤᱢ ᱨᱮᱭ ᱯᱟᱴ ᱟᱠᱟᱫ-ᱟ ᱾ ᱟᱨ ᱯᱮᱭᱟ ᱯᱚᱱᱚᱛ ᱱᱚᱱᱫᱤ ᱥᱤᱨᱯᱷᱟᱹ, ᱯᱮᱭᱟ ᱫᱚ ᱛᱟᱢᱤᱞᱱᱟᱰᱩ ᱯᱚᱱᱚᱛ ᱯᱷᱤᱞᱤᱢ ᱥᱤᱨᱯᱷᱟᱹ, ᱵᱟᱨᱭᱟ ᱫᱚ ᱥᱤᱱᱮᱢᱟ ᱮᱠᱥᱯᱨᱮᱥ ᱥᱤᱨᱯᱷᱟᱹ, ᱵᱟᱨ ᱫᱷᱟᱣ ᱯᱷᱤᱞᱤᱢ ᱯᱷᱮᱭᱟᱨ ᱥᱤᱨᱯᱷᱟᱹ ᱫᱩᱠᱷᱤᱱ ᱠᱷᱚᱱ ᱮ ᱟᱢᱮᱴ ᱟᱠᱟᱫ-ᱟ ᱾ ᱟᱨ ᱫᱩᱠᱷᱤᱱ ᱥᱤᱧᱚᱛ ᱥᱤᱨᱯᱷᱟᱹ ᱨᱮᱱᱟᱜ JFW ᱢᱟᱦᱟᱸ - ᱫᱩᱠᱷᱤᱱ ᱥᱤᱧᱚᱛᱤᱭᱟᱹ ᱥᱤᱱᱢᱟ ᱨᱮ ᱟᱡᱟᱜ ᱮᱱᱮᱢ ᱞᱟᱹᱜᱤᱫ, ᱧᱮᱱᱮᱞᱚᱢ ᱟᱨ ᱮᱴᱟᱜ ᱞᱮᱠᱟᱱ ᱞᱮᱠᱟᱱ ᱥᱚᱱᱢᱟᱱ ᱨᱮ ᱡᱤᱵᱚᱱ ᱵᱷᱳᱨ ᱨᱮᱱᱟᱜ ᱠᱩᱨᱩᱢᱩᱴᱩ ᱞᱟᱹᱜᱤᱫ ᱢᱤᱛᱷᱩᱱ ᱴᱤᱵᱤ ᱥᱤᱨᱯᱷᱟᱹ ᱾
ᱜᱳᱯᱤᱵᱚᱞᱞᱚᱵᱷᱯᱩᱨ
ᱜᱳᱯᱤᱵᱚᱞᱞᱚᱵᱷᱯᱩᱨ ᱫᱚ ᱥᱤᱧᱚᱛ ᱨᱮᱱᱟᱜ ᱯᱚᱪᱷᱤᱢ ᱵᱟᱝᱞᱟ ᱨᱮᱱᱟᱜ ᱡᱷᱟᱲᱜᱨᱟᱢ ᱦᱚᱱᱚᱛ ᱨᱮᱱᱟᱜ ᱡᱷᱟᱲᱜᱨᱟᱢ ᱡᱚᱜᱚ ᱠᱷᱚᱸᱰ ᱨᱮᱱᱟᱜ ᱜᱳᱯᱤᱵᱚᱞᱞᱚᱵᱷᱯᱩᱨ ᱑ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱨᱮ ᱢᱤᱫ ᱟᱹᱛᱩ ᱟᱨ ᱟᱹᱛᱩ ᱯᱟᱸᱪᱟᱭᱟᱛ ᱠᱟᱱᱟ ᱾
ᱱᱟᱜᱟᱢ
ᱢᱟᱬᱟᱝ ᱫᱚ ᱱᱚᱣᱟ ᱴᱚᱴᱷᱟ ᱫᱚ ᱢᱚᱭᱩᱨᱵᱷᱚᱸᱡᱽ ᱨᱤᱭᱟᱥᱚᱛ ᱨᱮᱱᱟᱜ ᱴᱷᱟᱶ ᱛᱟᱦᱮᱸ ᱠᱟᱱᱟ ᱾ ᱱᱚᱣᱟ ᱴᱷᱟᱶ ᱫᱚ ᱢᱟᱬᱟᱝ ᱠᱟᱥᱤᱯᱩᱨ ᱧᱩᱛᱩᱢ ᱛᱮ ᱵᱟᱰᱟᱭᱚᱜ ᱠᱟᱱᱟ ᱛᱟᱦᱮᱸᱫ ᱾
ᱴᱷᱟᱶ
ᱜᱳᱯᱤᱵᱚᱞᱞᱚᱵᱷᱯᱩᱨ 22.2°N, 86.89°W ᱨᱮ ᱢᱮᱱᱟᱜᱼᱟ ᱾ ᱱᱚᱣᱟ ᱨᱮᱱᱟᱜ ᱩᱥᱩᱞ ᱫᱚ ᱓᱔ ᱢᱤᱴᱚᱨ (᱑᱑᱔ ᱯᱷᱤᱴ) ᱢᱮᱱᱟᱜᱼᱟ ᱾
ᱱᱚᱣᱟ ᱥᱚᱦᱚᱨ ᱫᱚ ᱡᱷᱟᱨᱠᱷᱚᱸᱰ ᱟᱨ ᱳᱰᱤᱥᱟ ᱨᱮᱱᱟᱜ ᱥᱤᱢᱟᱹ ᱥᱩᱨ ᱨᱮ ᱥᱚᱵᱚᱨᱱᱟᱠᱷᱟ ᱜᱟᱰᱟ ᱫᱷᱟᱨᱮ ᱢᱮᱱᱟᱜᱼᱟ ᱾
ᱯᱩᱞᱤᱥ ᱥᱴᱮᱥᱚᱱ
ᱜᱳᱯᱤᱵᱚᱞᱞᱚᱵᱷᱯᱩᱨ ᱯᱩᱞᱤᱥ ᱥᱴᱮᱥᱚᱱ ᱨᱮᱱᱟᱜ ᱜᱳᱯᱤᱵᱚᱞᱞᱚᱵᱷᱯᱩᱨ ᱑ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱨᱮ ᱟᱹᱭᱫᱟᱹᱨᱤ ᱴᱚᱴᱷᱟ ᱠᱟᱱᱟ ᱾
ᱥᱟᱹᱠᱷᱭᱟᱹᱛ
ᱛᱷᱚᱠ:ᱡᱷᱟᱲᱜᱨᱟᱢ ᱦᱚᱱᱚᱛ ᱨᱮᱱᱟᱜ ᱟᱹᱛᱩ ᱠᱚ
ᱮᱠᱟᱰᱮᱢᱤᱠ ᱰᱤᱯᱟᱨᱴᱢᱮᱱᱴ
ᱢᱤᱫᱴᱟᱹᱝ ᱮᱠᱟᱰᱮᱢᱤᱠ ᱰᱤᱯᱟᱨᱴᱢᱮᱱᱴ ᱥ ᱚ ᱢᱮᱫ ᱟᱜ ᱚ ᱡᱮᱜᱮᱫ ᱵᱤᱨᱫᱟᱹᱜᱟᱲ.
ᱛᱟᱞᱢᱟ ᱟᱯᱷᱨᱤᱠᱟᱱ ᱨᱮᱱᱟᱜ ᱟᱹᱯᱱᱟᱹᱛ
ᱛᱟᱞᱢᱟ ᱟᱯᱷᱨᱤᱠᱟᱱ ᱨᱮᱱᱟᱜ ᱟᱹᱯᱱᱟᱹᱛ (ᱥᱟᱝᱜᱳ: Ködörösêse tî Bêafrîka; ᱯᱷᱨᱮᱸᱪ: République centrafricaine) ᱫᱚ ᱟᱯᱷᱨᱤᱠᱟ ᱢᱟᱦᱟᱫᱮᱥ ᱨᱮᱭᱟᱜ ᱢᱤᱫ ᱚᱛᱼᱦᱟᱥᱟ ᱮᱥᱮᱫ ᱫᱤᱥᱚᱢ ᱠᱟᱱᱟ᱾ ᱱᱚᱣᱟ ᱫᱤᱥᱚᱢ ᱨᱮᱭᱟᱜ ᱠᱚᱸᱭᱮ ᱥᱮᱫ ᱪᱟᱸᱫᱽ, ᱥᱟᱢᱟᱝᱼᱠᱚᱸᱭᱮ ᱥᱮᱫ ᱥᱩᱫᱟᱱ, ᱮᱛᱚᱢᱼᱥᱟᱢᱟᱝ ᱥᱮᱫ ᱮᱛᱚᱢ ᱥᱩᱫᱟᱱ, ᱮᱛᱚᱢ ᱥᱮᱫ ᱰᱤ.ᱟᱨ. ᱠᱚᱝᱜᱳ, ᱮᱛᱚᱢᱼᱯᱟᱪᱮ ᱥᱮᱫ ᱠᱚᱝᱜᱳ ᱨᱮᱱᱟᱜ ᱟᱹᱯᱱᱟᱹᱛ ᱟᱨ ᱯᱟᱪᱮ ᱥᱮᱫ ᱠᱮᱢᱮᱨᱩᱱ ᱫᱤᱥᱚᱢ ᱢᱮᱱᱟᱜᱼᱟ᱾ ᱫᱤᱥᱚᱢ ᱨᱮᱭᱟᱜ ᱨᱟᱡᱽᱜᱟᱲ ᱟᱨ ᱥᱟᱱᱟᱢ ᱠᱷᱚᱱ ᱢᱟᱨᱟᱝ ᱥᱚᱦᱚᱨ ᱫᱚ ᱦᱩᱭᱩᱜ ᱠᱟᱱᱟ ᱵᱟᱝᱜᱩᱭ᱾
ᱛᱟᱨᱮᱱ
ᱢᱟᱹᱱᱢᱤᱭᱟᱜ ᱛᱟᱨᱮᱱ ᱯᱮᱭᱟ ᱡᱟᱝ ᱛᱮ ᱵᱟᱱᱟᱣ ᱟᱠᱟᱱᱟ ᱚᱱᱟ ᱠᱚ ᱫᱚ ᱠᱞᱟᱵᱷᱤᱠᱚᱞ (collarbone), ᱥᱠᱮᱯᱩᱞᱟ (shoulder blade), ᱟᱨ ᱦᱚᱢᱮᱨᱚᱥ  (upper arm bone) ᱡᱮᱞᱮᱠ ᱡᱮ ᱮᱥᱳᱥᱤᱭᱮᱴ ᱢᱚᱥᱚᱞᱥ, ᱞᱤᱜᱟᱢᱮᱱᱴ ᱟᱨ ᱴᱮᱱᱰᱚᱱᱥ᱾ ᱟᱨᱴᱤᱠᱩᱞᱮᱥᱟᱱ ᱛᱟᱨᱮᱱ ᱨᱮᱱᱟᱜ ᱡᱟᱝ ᱛᱟᱞᱟ ᱛᱟᱨᱮᱱ ᱡᱚᱯᱚᱲᱟᱣ ᱢᱮᱱᱟᱜ-ᱟ᱾ ᱛᱟᱨᱮᱱ ᱡᱚᱯᱚᱲᱟᱣ ᱦᱚᱸ ᱜᱽᱞᱮᱱ ᱦᱚᱢᱚᱨᱚᱞ ᱢᱮᱱᱛᱮ ᱦᱚᱸ ᱵᱟᱰᱟᱭᱚᱜ ᱠᱟᱱ, ᱛᱟᱨᱮᱱ ᱨᱮᱱᱟᱜ ᱢᱮᱡᱟᱨ ᱡᱳᱭᱱᱴ, ᱢᱮᱱᱠᱟᱷᱟᱱ ᱵᱟᱹᱲᱛᱤ ᱵᱽᱨᱳᱰᱞᱤ ᱨᱩᱯ ᱛᱮ ᱮᱠᱨᱳᱢᱤᱭᱳᱠᱞᱮᱵᱷᱤᱠᱩᱞᱚᱨ ᱡᱳᱭᱱᱴ ᱦᱚᱸ ᱢᱮᱥᱟ ᱢᱮᱱᱟᱜ-ᱟ᱾ ᱢᱟᱹᱱᱢᱤ ᱦᱚᱲᱢᱚ ᱵᱟᱱᱟᱣ ᱥᱟᱬᱮᱥ ᱨᱮ, ᱛᱟᱨᱮᱱ ᱨᱮᱱᱟᱜ ᱡᱳᱭᱱᱴ ᱨᱮ ᱦᱚᱲᱢᱚ ᱨᱮᱱᱟᱜ ᱚᱱᱟ ᱦᱟᱹᱴᱤᱧ ᱦᱚᱸ ᱢᱮᱥᱟ ᱢᱮᱱᱟᱜ-ᱟ, ᱡᱟᱦᱟᱸ ᱨᱮ ᱦᱭᱩᱢᱚᱨᱚᱥ ᱥᱠᱮᱭᱯᱩᱞᱟ ᱥᱟᱶ ᱡᱚᱯᱚᱲᱟᱣ ᱛᱟᱦᱮᱱ ᱠᱟᱱᱟ, ᱟᱨ ᱵᱚᱦᱚᱜ ᱜᱽᱞᱮᱱᱟᱹᱭᱰ ᱠᱮᱵᱷᱤᱴᱤ ᱨᱮ ᱫᱩᱲᱩᱵ ᱛᱟᱦᱮᱱ ᱠᱟᱱᱟ᱾ ᱛᱟᱨᱮᱱ ᱢᱮᱥᱟ ᱴᱷᱟᱶ ᱨᱮ ᱵᱟᱱᱟᱣ ᱟᱱ ᱜᱩᱥᱴᱤ ᱠᱟᱱᱟ᱾ ᱛᱟᱨᱮᱱ ᱡᱳᱭᱱᱴ ᱫᱚ ᱛᱟᱨᱮᱱ ᱨᱮᱱᱟᱜ ᱟᱥᱚᱞ ᱡᱳᱭᱱᱴ ᱠᱟᱱᱟ᱾ ᱱᱚᱶᱟ ᱫᱚ ᱵᱳᱣᱞ ᱟᱨ ᱥᱳᱠᱮᱴ ᱡᱳᱭᱱᱴ ᱠᱟᱱᱟ ᱡᱟᱦᱟᱸ ᱫᱚ ᱥᱩᱯᱩ ᱨᱳᱴᱮᱴ ᱯᱩᱱ ᱥᱮᱦᱮᱫ ᱟᱹᱪᱩᱨᱚᱜ ᱨᱮ ᱜᱚᱲᱚ ᱮᱢᱟᱫ ᱠᱟᱱᱟ ᱢᱮᱱᱫᱚ ᱛᱟᱨᱮᱱ ᱠᱷᱚᱱ ᱞᱟᱛᱟᱨ ᱧᱚᱜ ᱦᱟᱹᱴᱤᱧ ᱨᱮ ᱡᱟᱦᱟᱸ ᱛᱤ ᱢᱮᱱᱟᱜ ᱥᱟᱶᱛᱮ ᱟᱹᱪᱩᱨᱚᱜ ᱨᱮ ᱜᱚᱲᱚ ᱧᱟᱢ ᱮᱫ-ᱟ᱾
ᱵᱟᱱᱟᱣ
ᱛᱟᱨᱮᱱ ᱫᱚ ᱢᱤᱫ ᱵᱳᱣᱞ ᱟᱨ ᱥᱳᱠᱮᱴ ᱡᱳᱭᱱᱴ ᱵᱟᱱᱟᱣ ᱢᱮᱱᱟᱜ-ᱟ ᱦᱚᱢᱚᱨᱚᱥ ᱟᱨ ᱥᱠᱮᱭᱯᱩᱞᱟ ᱛᱮ ᱵᱟᱱᱟᱣ ᱟᱠᱟᱱᱟ ᱟᱨ ᱚᱱᱟ ᱨᱮᱱᱟᱜ ᱯᱩᱱ ᱥᱮᱦᱮᱫ ᱟᱹᱪᱩᱨᱚᱜ ᱨᱮᱱᱟᱜ - ᱞᱤᱜᱟᱢᱮᱱᱴᱥ, ᱢᱚᱥᱚᱞᱥ, ᱴᱮᱱᱰᱚᱱᱥ - ᱡᱟᱦᱟᱸ ᱫᱚ ᱡᱟᱝ ᱟᱨ ᱮᱴᱟᱜ ᱮᱢᱟᱱ ᱢᱤᱫ ᱡᱚᱯᱚᱲᱟᱣ ᱠᱚᱭ ᱢᱮᱱᱴᱮᱭᱱ ᱮᱫ-ᱟ᱾ ᱱᱚᱶᱟ ᱜᱚᱲᱚ ᱟᱱ ᱥᱟᱶ ᱡᱚᱯᱚᱲᱟᱣ ᱢᱮᱱᱟᱜ-ᱟ  Clavicle, humerus ᱟᱨ Scapula, ᱚᱱᱟ ᱥᱟᱶᱛᱮ ᱢᱮᱱᱟᱜ ᱜᱽᱞᱮᱱᱳᱭᱰ ᱠᱮᱵᱷᱤᱴᱤ ᱜᱚᱲᱚ ᱢᱮᱱᱟᱜ-ᱟ, ᱮᱠᱨᱳᱢᱤᱭᱚᱱ ᱟᱨ ᱠᱳᱨᱟᱠᱚᱭᱰ ᱯᱨᱳᱥᱮᱥ᱾ ᱢᱩᱬᱩᱛ ᱫᱚ ᱛᱟᱨᱮᱱ ᱨᱮᱱᱟᱜ ᱡᱳᱭᱱᱴ ᱛᱟᱨᱮᱱ ᱡᱳᱭᱱᱴ ᱢᱮᱱᱟᱜ-ᱟ (ᱥᱮ ᱜᱽᱞᱮᱱᱳᱭᱰ ᱡᱳᱭᱱᱴ), ᱥᱠᱮᱭᱯᱩᱞᱟᱨ ᱨᱮᱱᱟᱜ ᱦᱚᱢᱚᱨᱚᱥ ᱟᱨ ᱜᱽᱞᱮᱱᱳᱭᱰ ᱯᱨᱳᱥᱮᱥ᱾ ᱮᱠᱨᱳᱢᱤᱭᱳᱠᱞᱟᱵᱷᱤᱠᱩᱞᱟᱨ ᱡᱳᱭᱱᱴ ᱟᱨ ᱥᱴᱮᱨᱱᱳᱠᱞᱟᱵᱷᱤᱠᱩᱞᱟᱨ ᱡᱳᱭᱱᱴ ᱛᱟᱨᱮᱱ ᱨᱮᱱᱟᱜ ᱢᱩᱵᱷᱢᱮᱱᱴ ᱨᱮ ᱠᱟᱹᱢᱤ ᱮᱫᱟᱭ᱾ ᱯᱩᱸᱰ ᱦᱭᱟᱞᱤᱱ ᱠᱟᱨᱴᱤᱞᱮᱡᱽ ᱫᱚ ᱡᱟᱝ ᱨᱮᱱᱟᱜ ᱢᱩᱪᱟᱹᱫ (called articular cartilage) ᱠᱟᱹᱢᱤ ᱞᱮᱠᱟᱛᱮ ᱡᱟᱝ ᱫᱚ ᱜᱽᱞᱟᱭᱰ ᱟᱨ ᱢᱤᱫ ᱫᱚᱥᱟᱨ ᱛᱮ ᱪᱟᱞᱟᱜ ᱠᱟᱱᱟ, ᱟᱨ ᱡᱳᱭᱱᱴ ᱥᱯᱮᱥ ᱫᱚ ᱢᱤᱫ ᱥᱤᱱᱳᱵᱷᱤᱭᱚᱞ ᱢᱮᱢᱵᱽᱨᱟᱱ (membrane) ᱛᱮ ᱯᱩᱱ ᱥᱮᱫ ᱠᱷᱚᱱ ᱟᱹᱪᱩᱨ ᱢᱮᱱᱟᱜ-ᱟ᱾ ᱡᱳᱭᱱᱴ ᱥᱯᱮᱥ ᱵᱮᱲᱦᱟᱭ ᱛᱮ ᱢᱚᱥᱚᱞᱥ- rotator cuff, ᱡᱟᱦᱟᱸ ᱫᱚ ᱥᱚᱡᱷᱮ ᱟᱹᱪᱩᱨ ᱟᱨ ᱛᱟᱨᱮᱱ ᱡᱳᱭᱱᱴ ᱥᱟᱶ ᱡᱚᱯᱚᱲᱟᱣ ᱟᱹᱪᱩᱨ ᱢᱮᱱᱟᱜ-ᱟ - ᱟᱨ ᱮᱴᱟᱜ ᱢᱚᱥᱚᱞᱥ ᱡᱟᱦᱟᱸ ᱫᱚ provide stability and facilitate movement ᱢᱮᱱᱟᱜ-ᱟ᱾
ᱵᱚᱨᱥᱤ ᱧᱩᱛᱩᱢᱟᱱ ᱵᱟᱨᱭᱟ ᱯᱷᱤᱞᱢᱤ ᱥᱮᱭᱠ ᱡᱮᱞᱮᱠᱟ ᱵᱟᱱᱟᱣ ᱟᱠᱟᱱ ᱡᱟᱝ, ᱡᱤᱞ ᱢᱚᱥᱚᱞᱥ ᱟᱨ ᱠᱚᱱᱰᱚᱨᱟ ᱠᱤᱱ ᱛᱟᱞᱟ ᱪᱤᱠᱟᱹᱬ ᱜᱽᱞᱟᱭᱰᱤᱝ ᱨᱮᱱᱟᱜ ᱫᱟᱣ ᱮᱢᱟᱫ ᱠᱟᱱᱟᱭ᱾ ᱚᱱᱟ ᱫᱚ ᱠᱩᱥᱚᱱ ᱟᱨ ᱨᱳᱴᱮᱴᱚᱨ ᱠᱚᱯᱷ ᱫᱚ ᱮᱠᱨᱳᱢᱤᱭᱚᱱ ᱨᱮᱱᱟᱜ ᱵᱳᱱᱤ ᱟᱨᱠ ᱠᱷᱚᱱ ᱵᱟᱧᱪᱟᱣ ᱮᱫ-ᱟ᱾
ᱵᱤᱸᱜᱟᱯᱚᱱ ᱯᱟᱥᱱᱟᱣ
ᱢᱤᱫᱴᱟᱹᱝ ᱵᱤᱸᱜᱟᱯᱚᱱ ᱯᱟᱥᱱᱟᱣ ᱥ ᱚ ᱡᱚᱲᱟᱣ ᱟᱜ ᱧᱮᱛᱮᱞ.
ᱥᱩᱫᱮᱥ ᱢᱟᱦᱛᱚ
ᱥᱩᱫᱮᱥ ᱢᱟᱦᱛᱚ ᱫᱚ ᱢᱤᱫ ᱥᱤᱧᱚᱛᱤᱭᱟᱹ ᱨᱟᱡᱽᱟᱹᱨᱤᱭᱟᱹ ᱠᱟᱱᱟᱭ ᱱᱚᱣᱟ ᱡᱷᱟᱨᱠᱷᱚᱸᱰ ᱨᱤᱱᱤᱡ ᱡᱚᱜᱚ ᱥᱤᱨᱟᱹ ᱢᱚᱱᱛᱨᱤ ᱛᱟᱦᱮᱸ ᱠᱟᱱᱟᱭ ᱾ ᱱᱚᱣᱟ ᱥᱤᱞᱞᱤ ᱠᱷᱚᱱ ᱡᱷᱟᱨᱠᱷᱚᱸᱰ ᱵᱤᱫᱷᱟᱱᱥᱚᱵᱷᱟ ᱨᱤᱱᱤᱡ ᱥᱚᱦᱮᱫ ᱠᱟᱱᱟᱭ ᱾ ᱩᱱᱤᱫᱚ ᱯᱩᱭᱞᱩ ᱵᱤᱫᱷᱟᱱᱥᱚᱵᱷᱟ ᱵᱟᱪᱷᱚᱱ ᱨᱮ ᱒᱐᱐᱐ ᱥᱟᱞ ᱨᱮ ᱒᱕ ᱵᱚᱪᱷᱚᱨ ᱨᱮ ᱡᱤᱛᱠᱟᱹᱨ ᱞᱮᱱᱟ ᱛᱟᱦᱮᱸᱫ ᱾
ᱢᱟᱦᱛᱚ ᱫᱚ ᱞᱮᱛᱟᱨ ᱯᱮ ᱫᱷᱟᱣ ᱡᱷᱟᱨᱠᱷᱚᱸᱰ ᱵᱤᱫᱷᱟᱱᱥᱚᱵᱷᱟ ᱨᱮ ᱥᱤᱞᱞᱤ ᱵᱤᱫᱷᱟᱱᱥᱚᱵᱷᱟ ᱴᱚᱴᱷᱟ ᱨᱮᱱᱟᱜ ᱯᱨᱚᱛᱤᱱᱤᱫᱷᱤᱛᱣ ᱠᱮᱜᱼᱟ, ᱒᱐᱐᱐, ᱒᱐᱐᱕ ᱟᱨ ᱒᱐᱐᱙ ᱨᱮ ᱵᱟᱪᱷᱚᱱ ᱮᱱᱟ ᱾ ᱩᱱᱤᱫᱚ ᱯᱚᱱᱚᱛ ᱨᱮ ᱭᱩᱵᱟ ᱪᱮᱦᱨᱟ ᱢᱟᱱᱟᱣᱟ ᱟᱨ ᱟᱡᱟᱜ ᱜᱚᱲᱚ ᱫᱚ ᱫᱟᱫᱟ (ᱢᱟᱨᱟᱝ ᱵᱚᱭᱦᱟ) ᱞᱮᱠᱟᱛᱮ ᱵᱟᱰᱟᱭᱚᱜᱼᱟ ᱾
ᱥᱩᱫᱮᱥ ᱢᱟᱦᱛᱚ ᱫᱚ ᱡᱷᱟᱨᱠᱷᱚᱸᱰ ᱞᱟᱲᱟᱣᱱᱟ ᱨᱤᱱ ᱥᱟᱦᱤᱫᱽ ᱨᱤᱱ ᱜᱷᱟᱨᱚᱸᱡᱽ ᱥᱟᱞᱟᱜ ᱢᱤᱫ ᱵᱷᱟᱵᱩᱠ (Emotional) ᱫᱚᱦᱚᱭᱟ ᱾ ᱱᱩᱭ ᱵᱤᱨᱥᱟᱹ ᱢᱩᱱᱰᱟ ᱜᱷᱟᱨᱚᱸᱡᱽ ᱨᱤᱱ, ᱥᱟᱱᱛᱟᱲ ᱵᱤᱫᱽᱨᱚᱦ ᱨᱤᱱ ᱥᱤᱫᱚᱼᱠᱟᱹᱱᱦᱩ ᱟᱨ ᱮᱴᱟᱜ ᱨᱤᱱ ᱟᱨᱠᱤᱴᱮᱠᱴᱚᱸ ᱛᱷᱮᱱ ᱧᱟᱯᱟᱢ ᱨᱮᱱᱟᱜ ᱥᱮᱱᱚᱜ ᱟᱠᱟ ᱛᱟᱦᱮᱸᱱᱟ ᱾
ᱡᱷᱟᱨᱠᱷᱚᱸᱰ ᱨᱮᱱᱟᱜ ᱛᱷᱤᱠᱟᱹ ᱟᱨ ᱱᱟᱜᱟᱢ ᱫᱚ ᱯᱨᱚᱴᱮᱠᱴᱮᱰ ᱞᱟᱹᱜᱤᱫ ᱛᱮ, ᱢᱟᱦᱛᱚ ᱫᱚ ᱨᱤᱥᱮᱱᱴᱞᱤ (Recently) ᱨᱮ ᱵᱤᱨᱥᱟᱹ ᱢᱩᱱᱰᱟ ᱟᱜ ᱢᱤᱫ ᱢᱩᱨᱛᱤ ᱵᱮᱱᱟᱣ ᱞᱟᱹᱜᱤᱫ ᱮ ᱢᱮᱱ ᱠᱮᱜᱼᱟ, ᱡᱟᱦᱟᱸ ᱫᱚ ᱩᱞᱜᱩᱞᱟᱱ ᱢᱩᱨᱛᱤ ᱧᱩᱛᱩᱢ ᱛᱮ ᱵᱟᱰᱟᱭᱚᱜᱼᱟ ᱟᱨ ᱡᱷᱟᱨᱠᱷᱚᱸᱰ ᱞᱟᱲᱟᱣᱱᱟ ᱨᱤᱱᱤᱡ ᱟᱭᱩᱨᱤᱭᱟᱹ ᱵᱤᱱᱚᱫᱽ ᱵᱤᱦᱟᱨᱤ ᱢᱟᱦᱛᱚ ᱫᱚ ᱠᱚᱭᱞᱟᱸᱪᱚᱞ ᱨᱤᱱᱤᱡ ᱥᱟᱶᱛᱟ ᱥᱩᱫᱷᱟᱹᱨᱤᱡ ᱢᱤᱫ ᱢᱩᱨᱛᱤ ᱾ ᱡᱟᱦᱟᱸ ᱫᱚ ᱤᱥᱴᱮᱪᱭᱩ ᱚᱯᱷ ᱨᱮᱵᱷᱚᱞᱩᱥᱚᱱ ᱧᱩᱛᱩᱢ ᱛᱮ ᱵᱟᱰᱟᱭᱚᱜᱼᱟ ᱾ ᱥᱩᱫᱮᱥ ᱢᱟᱦᱛᱚ ᱫᱚ ᱢᱤᱫ ᱠᱷᱮᱞᱚᱸᱰᱤᱭᱟᱹ ᱠᱟᱱᱟᱭ ᱟᱨ ᱪᱤᱸᱰᱩ (ᱯᱷᱩᱴᱵᱚᱞ) ᱦᱚᱸ ᱮᱱᱮᱡ ᱟ ᱾ ᱱᱩᱭ ᱫᱚ ᱥᱤᱞᱞᱤ ᱨᱮ ᱵᱤᱨᱥᱟᱹ ᱢᱩᱱᱰᱟ ᱛᱤᱨᱟᱝᱫᱟᱡᱤ ᱮᱠᱮᱫᱮᱢᱤ ᱪᱟᱞᱟᱣᱟ, ᱡᱟᱦᱟᱸ ᱒᱐᱑᱖ ᱥᱟᱞ ᱨᱮ ᱨᱟᱥᱴᱨᱟᱯᱟᱛᱤ ᱟᱣᱟᱨᱰ ᱧᱟᱢ ᱞᱮᱜᱼᱟ ᱟᱨ ᱥᱤᱧᱚᱛ ᱨᱮ ᱞᱟᱹᱜᱤᱫ ᱮᱥᱤᱭᱟᱰ ᱳᱞᱟᱸᱯᱤᱠ ᱨᱮ ᱨᱟᱡᱟᱛ ᱯᱟᱫᱟᱠ ᱡᱤᱛᱠᱟᱹᱨᱤᱡ ᱠᱷᱮᱞᱚᱸᱰᱤᱭᱟᱹ ᱢᱚᱫᱷᱩᱢᱤᱛᱟ ᱠᱩᱢᱟᱨᱤ ᱭᱟᱜ ᱮ ᱵᱮᱱᱟᱣ ᱠᱮᱜᱼᱟ ᱾
ᱚᱵᱷᱚᱭᱟ ᱦᱤᱨᱚᱬᱢᱚᱭᱤ
ᱮᱛᱚᱦᱚᱵ ᱡᱤᱭᱚᱱ ᱟᱨ ᱥᱮᱪᱮᱫ
ᱛᱤᱨᱩᱵᱚᱱᱛᱚᱯᱩᱨᱚᱢ ᱨᱮ ᱢᱤᱫ ᱧᱩᱛᱩᱢᱟᱱ ᱜᱷᱟᱨᱚᱸᱡᱽ ᱨᱮᱭ ᱡᱟᱱᱟᱢ ᱟᱠᱟᱱᱟ, ᱦᱤᱨᱚᱬᱢᱚᱭᱤ ᱫᱚ ᱛᱟᱭᱚᱢ ᱛᱮ ᱨᱩ~ᱚᱨᱚᱝ ᱨᱮ ᱪᱮᱫ ᱦᱚᱸ ᱯᱷᱚᱨᱢᱟᱞ ᱴᱨᱮᱱᱤᱝ ᱫᱚ ᱵᱟᱭ ᱦᱟᱛᱟᱣ ᱟᱠᱟᱫ-ᱟ ᱾ ᱩᱱᱤ ᱫᱚ ᱟᱡ ᱟᱭᱳ ᱞᱚᱛᱷᱤᱠᱟ ᱴᱷᱮᱱ ᱠᱷᱚᱱ ᱨᱩ~ᱚᱨᱚᱝ ᱨᱮᱱᱟᱜ ᱮᱛᱚᱦᱚᱵ ᱠᱟᱛᱷᱟ ᱫᱚᱭ ᱥᱮᱬᱟ ᱟᱠᱟᱫ-ᱟ ᱾ ᱨᱩ~ᱚᱨᱚᱝ ᱨᱮ ᱥᱚᱱᱮᱨᱥᱤᱫᱽ ᱟᱨ ᱯᱨᱚᱯᱷᱮᱥᱚᱨ ᱱᱮᱭᱟᱛᱤᱱᱠᱳᱞᱤᱭᱟ ᱭᱤᱡ ᱟᱪᱮᱛᱤᱭᱟᱹ ᱮᱢ. ᱠᱮ. ᱢᱚᱦᱚᱱ ᱪᱚᱸᱫᱽᱨᱚᱱ ᱟᱨ ᱟᱡ ᱵᱟᱵᱟᱭᱤᱡ ᱵᱚᱭᱦᱟ ᱯᱨᱚᱯᱷᱮᱥᱚᱨ, ᱥᱣᱟᱛᱷᱤ ᱛᱷᱤᱨᱩᱱᱚᱞ ᱠᱚᱞᱮᱡᱽ ᱚᱯᱷ ᱢᱤᱣᱡᱤᱠ ᱨᱮ ᱥᱟᱯᱲᱟᱣ ᱞᱞᱮᱱ ᱢᱤᱣᱡᱤᱠᱚᱞ ᱞᱮᱥᱚᱱ ᱫᱚ ᱟᱸᱡᱚᱢ ᱠᱟᱛᱮ ᱟᱨ ᱦᱚᱸ ᱵᱟᱹᱲᱛᱤ ᱜᱮᱭᱟᱱ ᱮ ᱟᱢᱮᱴ ᱠᱮᱫ-ᱟ ᱾ ᱩᱱᱤ ᱟᱡ ᱵᱟᱵᱟ ᱫᱚ ᱫᱩᱨ ᱫᱚᱨᱥᱚᱱ ᱛᱟᱞᱢᱟ ᱨᱤᱱᱤᱡ ᱠᱟᱹᱢᱤᱦᱚᱨᱟ ᱥᱟᱥᱟᱯᱲᱟᱣᱤᱡ ᱮ ᱛᱟᱦᱮᱸ ᱠᱟᱱᱟ ᱾
ᱦᱤᱨᱚᱬᱢᱚᱭᱤ ᱫᱚ ᱛᱤᱨᱩᱵᱚᱱᱚᱛᱚᱯᱩᱨᱚᱢ ᱨᱮ ᱚᱞ-ᱯᱟᱲᱦᱟᱣ, ᱡᱟᱦᱟᱸ ᱨᱮ ᱩᱱᱤ ᱫᱚ ᱠᱟᱨᱢᱮᱞ ᱟᱥᱲᱟ ᱨᱮᱭ ᱯᱟᱲᱦᱟᱣ ᱞᱮᱱ ᱛᱟᱦᱮᱸᱫ ᱾
ᱠᱮᱨᱤᱭᱚᱨ
ᱦᱤᱨᱚᱬᱢᱚᱭᱤ ᱫᱚ ᱠᱮᱨᱤᱭᱚᱨ ᱫᱚ ᱒᱐᱑᱔ ᱠᱷᱚᱱ ᱢᱚᱞᱟᱭᱟᱞᱚᱢ ᱯᱷᱤᱞᱤᱢ ᱥᱮᱨᱮᱧ ᱞᱟᱹᱜᱤᱫ ᱵᱮᱠᱤᱝ ᱵᱳᱠᱚᱞᱥ ᱮᱢ ᱠᱟᱛᱮᱭ ᱮᱛᱚᱦᱚᱵ ᱞᱮᱫ ᱛᱟᱦᱮᱸᱫ ᱾ ᱩᱱᱤ ᱫᱚ ᱟᱡᱟᱜ ᱱᱟᱴᱩ ᱯᱮᱱᱴᱟ ᱥᱮᱨᱮᱧ ᱦᱚᱛᱮᱛᱮ ᱟᱡᱟᱜ ᱥᱚᱨᱮᱥ ᱠᱟᱹᱢᱤᱭ ᱥᱚᱫᱚᱨ ᱠᱮᱫ-ᱟ ᱾ ᱤᱱᱟᱹ ᱛᱟᱭᱚᱢ ᱫᱤᱞᱤᱯ ᱢᱚᱢᱛᱟ ᱢᱚᱦᱚᱱᱫᱟᱥ ᱯᱟᱴᱤᱭᱟᱹ ᱵᱟᱨᱭᱟ ᱫᱤᱥᱚᱢ ᱠᱤᱱ ᱡᱟᱦᱟᱸ ᱨᱤᱱᱤᱡ ᱢᱤᱣᱡᱤᱠ ᱠᱚᱢᱯᱚᱡᱚᱨ ᱫᱚ ᱜᱳᱯᱤ ᱥᱩᱱᱫᱚᱨ, ᱫᱚ ᱟᱡᱟᱜ ᱟᱲᱟᱝ ᱮ ᱵᱮᱵᱷᱟᱨ ᱠᱮᱫ-ᱟ ᱾ ᱚᱱᱟ ᱥᱮᱨᱢᱟ ᱜᱮ, ᱩᱱᱤ ᱫᱚ ᱛᱮᱞᱩᱜᱩ ᱯᱷᱤᱞᱤᱢ ᱢᱚᱞᱞᱤ ᱢᱚᱞᱞᱤ ᱤᱰᱤ ᱨᱟᱱᱤ ᱨᱳᱡᱩ ᱞᱟᱹᱜᱤᱫ ᱥᱮᱨᱮᱧ ᱪᱷᱳᱴᱤ ᱡᱤᱱᱫᱮᱜᱤ ᱦᱚᱸᱭ ᱥᱮᱨᱮᱧ ᱠᱮᱫ-ᱟ ᱾ ᱒᱐᱑᱖ ᱥᱟᱞᱮ ᱨᱮ, ᱩᱱᱤ ᱫᱚ ᱯᱷᱤᱞᱤᱢ ᱡᱮᱢᱥ ᱮᱱᱰ ᱮᱞᱟᱭᱤᱥ ᱞᱟᱹᱜᱤᱫ ᱠᱟᱨᱛᱤᱠ ᱥᱟᱶ ᱨᱚᱢᱟᱱᱴᱤᱠ ᱨᱳᱰᱮ ᱢᱚᱡᱷᱟᱭᱮ ᱢᱚᱡᱷᱟᱭᱮ ᱞᱟᱹᱜᱤᱫ ᱟᱡᱤᱡ ᱥᱮᱨᱮᱧᱤᱭᱟᱹ ᱥᱨᱮᱭ ᱮᱢᱟ ᱫᱮᱭᱟ ᱟᱨ ᱤᱱᱟᱹ ᱛᱟᱭᱚᱢ ᱥᱚᱛᱭᱚ ᱫᱚ ᱫᱤᱵᱚᱝᱜᱚᱛ ᱫᱤᱯᱚᱱ ᱦᱚᱛᱮᱛᱮ ᱰᱟᱭᱨᱮᱠᱴᱮᱰ ᱠᱮᱫ ᱟᱭ ᱟᱨ ᱢᱟᱬᱟᱝ ᱥᱮᱨᱢᱟ ᱨᱮ ᱠᱳᱭᱤᱠᱳᱰ ᱥᱟᱸᱜᱽ, ᱠᱳᱡᱷᱤᱠᱚᱰ ᱟᱨ ᱟᱨ ᱩᱱᱤᱭᱟᱜ ᱟᱹᱛᱩ ᱨᱩ~ᱚᱨᱚᱝ ᱞᱟᱹᱜᱤᱫ ᱢᱤᱫ ᱥᱮᱨᱮᱧ ᱩᱱᱤ ᱦᱚᱛᱮᱛᱮ ᱦᱩᱭ ᱜᱟᱱ ᱮᱱᱟ ᱾ ᱟᱹᱰᱤ ᱢᱟᱬᱟᱝ ᱠᱷᱚᱱ ᱥᱟᱶ ᱨᱮ ᱜᱚᱲᱚᱭ ᱛᱟᱦᱮᱸ ᱠᱟᱱ ᱢᱚᱞᱭᱟᱞᱚᱢ ᱯᱷᱤᱞᱤᱢ ᱜᱩᱰᱟᱞᱳᱪᱱᱟ ᱞᱟᱹᱜᱤᱫ ᱜᱳᱯᱤ ᱥᱩᱱᱫᱚᱨ ᱫᱚ ᱱᱚᱣᱟ ᱨᱮᱱᱟᱜ ᱨᱤᱞᱤᱡᱽ ᱥᱚᱸᱜᱮ ᱜᱮ ᱦᱤᱴ ᱵᱮᱱᱟᱣ ᱮᱱᱟ ᱟᱨ ᱮᱥᱤᱭᱟᱣᱤᱡᱚᱱ ᱮᱣᱟᱨᱰᱥ ᱤᱱ ᱮᱠᱥᱤᱞᱮᱱᱥ ᱤᱱ ᱥᱤᱝᱜᱤᱝ ᱞᱟᱹᱜᱤᱫ ᱯᱩᱭᱞᱩ ᱥᱤᱨᱯᱷᱟᱹᱭ ᱟᱢᱮᱴ ᱠᱮᱫ-ᱟ ᱾
ᱟᱫᱚᱢᱫᱤᱜᱷᱤ ᱩᱯᱚᱡᱮᱞᱟ
ᱦᱚᱲ ᱮᱞ
᱒᱐᱑᱑ ᱥᱮᱨᱢᱟ ᱨᱮᱭᱟᱜ ᱦᱚᱲ ᱞᱮᱠᱷᱟ ᱨᱮ ᱧᱟᱢ ᱟᱠᱟᱱᱟ ᱱᱚᱶᱟ ᱩᱯᱚᱡᱮᱞᱟ ᱨᱮ ᱑,᱙᱕,᱑᱘᱕ ᱜᱚᱴᱟᱝ ᱦᱚᱲ ᱠᱚ ᱢᱮᱱᱟᱜ ᱠᱚᱣᱟ ᱾ ᱱᱚᱶᱟ ᱩᱯᱚᱡᱮᱞᱟ ᱨᱮ ᱫᱚ ᱙᱕,᱙᱙᱗ ᱜᱚᱴᱟᱝ ᱠᱚᱲᱟ, ᱟᱨ ᱙᱒,᱐᱑᱕ ᱜᱚᱴᱟᱝ ᱠᱩᱲᱤ ᱢᱮᱱᱟᱜ ᱠᱚᱣᱟ ᱾ ᱯᱚᱨᱛᱤ ᱵᱚᱨᱜᱚ ᱠᱤᱞᱚᱢᱤᱴᱟᱹᱨ ᱨᱮ ᱥᱟᱸᱜᱮ ᱛᱮ ᱑,᱑᱐᱘ ᱜᱚᱴᱟᱝ ᱦᱚᱲ ᱠᱟᱛᱮᱜ ᱢᱮᱱᱟᱜ ᱠᱚᱣᱟ ᱾
ᱵᱮᱞᱵᱟᱨᱤ ᱱᱚᱜᱚᱨᱯᱟᱞᱤᱠᱟ
ᱵᱮᱞᱵᱟᱨᱤ (ᱱᱮᱯᱟᱞᱤ: बेलबारी) ᱥᱟᱨᱠᱟᱨᱤ ᱞᱮᱠᱟᱛᱮ ᱵᱮᱞᱵᱟᱨᱤ ᱱᱚᱜᱚᱨᱯᱟᱞᱤᱠᱟ ᱧᱩᱛᱩᱢ ᱛᱮ ᱵᱟᱲᱟᱭᱚᱜᱼᱟ, ᱫᱚ ᱱᱮᱯᱟᱞ ᱫᱤᱥᱚᱢ ᱨᱮᱭᱟᱜ ᱯᱨᱚᱫᱮᱥ ᱮᱞ ᱑ ᱨᱮᱭᱟᱜ ᱢᱳᱨᱚᱝ ᱦᱚᱱᱚᱛ ᱨᱮᱭᱟᱜ ᱢᱤᱫ ᱵᱟᱡᱟᱨ ᱠᱟᱱᱟ᱾ ᱱᱚᱣᱟ ᱫᱚ ᱢᱳᱨᱚᱝ ᱦᱚᱱᱚᱛ ᱨᱮᱭᱟᱜ ᱢᱟᱨᱟᱝ ᱵᱟᱡᱟᱨ ᱠᱚ ᱢᱩᱸᱫᱽ ᱨᱮ ᱢᱤᱫ ᱴᱟᱝ ᱵᱟᱡᱟᱨ ᱠᱟᱱᱟ᱾ ᱱᱚᱣᱟ ᱫᱚ ᱱᱮᱯᱟᱞ ᱨᱮᱭᱟᱜ ᱥᱟᱢᱟᱝ ᱛᱚᱨᱟᱭ ᱴᱚᱴᱷᱟ ᱨᱮ ᱢᱮᱱᱟᱜᱼᱟ᱾ ᱱᱚᱣᱟ ᱫᱚ ᱒᱐᱑᱕ ᱥᱮᱨᱢᱟ ᱨᱮ ᱢᱤᱫ ᱱᱚᱜᱚᱨᱯᱟᱞᱤᱠᱟ ᱨᱮ ᱵᱚᱫᱚᱞ ᱦᱩᱭ ᱞᱮᱱᱟ, ᱚᱱᱟ ᱢᱟᱲᱟᱝ ᱱᱚᱣᱟ ᱫᱚ ᱢᱤᱫ ᱟᱹᱛᱩ ᱟᱛᱳ ᱩᱛᱷᱱᱟᱹᱣ ᱠᱩᱢᱩᱴ ᱛᱟᱦᱮᱸ ᱠᱟᱱᱟ᱾  ᱱᱚᱣᱟ ᱱᱚᱜᱚᱨᱯᱟᱞᱤᱠᱟ ᱨᱮ ᱑᱑ ᱜᱚᱴᱟᱱ ᱣᱟᱨᱰ ᱚᱯᱷᱤᱥᱟᱨ ᱢᱮᱱᱟᱜ ᱠᱚᱣᱟ᱾ ᱵᱮᱞᱵᱟᱨᱤ ᱨᱮ ᱑᱘,᱙᱔᱕ ᱜᱚᱴᱟᱱ ᱜᱷᱟᱨᱚᱸᱡᱽ ᱨᱮ ᱘᱑,᱘᱓᱗ ᱜᱚᱴᱟᱱ ᱦᱚᱲ ᱠᱚ ᱛᱟᱦᱮᱸᱱ ᱠᱟᱱᱟ᱾ ᱱᱚᱣᱟ ᱫᱚ ᱢᱳᱨᱚᱝ ᱦᱚᱱᱚᱛ ᱨᱮᱭᱟᱜ ᱛᱮᱥᱟᱨ ᱢᱟᱨᱟᱝ ᱵᱟᱡᱟᱨ ᱠᱟᱱᱟ᱾
ᱢᱤᱛᱟ ᱵᱚᱥᱤᱥᱴ
ᱢᱤᱛᱟ ᱵᱚᱥᱤᱥᱴ (ᱡᱟᱱᱟᱢ ᱒ ᱱᱚᱣᱮᱢᱵᱚᱨ ᱑᱙᱖᱗) ᱫᱚ ᱢᱤᱫ ᱵᱷᱟᱨᱚᱛᱤᱭᱚ ᱯᱷᱤᱞᱢ,ᱴᱮᱞᱤᱵᱤᱡᱚᱱ,ᱛᱷᱤᱭᱮᱴᱚᱨ ᱟᱠᱴᱨᱮᱥ ᱠᱟᱱᱟᱭ ᱾ ᱱᱩᱭ ᱫᱚ ᱟᱭᱢᱟ ᱞᱮᱠᱟᱱ ᱴᱮᱞᱤᱵᱤᱡᱟᱱ ᱥᱤᱨᱤᱭᱮᱞ ᱠᱟᱨᱮ ᱠᱟ.ᱢᱤ ᱠᱟᱛᱮ ᱦᱚᱲ ᱴᱷᱮᱱ ᱵᱟᱰᱟᱭ ᱧᱟᱢ ᱦᱚᱪᱚ ᱞᱮᱱᱟ ᱾ ᱚᱱᱟ ᱠᱷᱚᱱᱟᱜ ᱜᱮ ᱯᱷᱤᱞᱢ ᱠᱚᱨᱣ ᱠᱟ.ᱢᱤ ᱧᱟᱢ ᱞᱮᱜᱻᱟᱭ ᱾
ᱵᱮᱞᱵᱟᱨᱤ ᱱᱚᱜᱚᱨᱯᱟᱞᱤᱠᱟ
ᱧᱩᱛᱩᱢ
ᱵᱮᱞᱵᱟᱨᱤ ᱧᱩᱛᱩᱢ ᱫᱚ ᱵᱟᱨᱭᱟ ᱱᱮᱯᱟᱞᱤ ᱟᱹᱲᱟᱹ ᱠᱷᱚᱱ ᱦᱮᱡ ᱟᱠᱟᱱᱟ "ᱵᱮᱞ" ᱟᱨ "ᱵᱟᱨᱤ",. ᱢᱮᱱᱫᱚ "बेल" र "बारी"= बेलबारी᱾ ᱥᱟᱱᱛᱟᱲᱤ ᱛᱮ ᱵᱮᱞ ᱫᱚ "ᱥᱤᱧᱡᱟᱹ ᱡᱚ" ᱠᱚ ᱢᱮᱛᱟᱜᱼᱟ᱾ ᱟᱨ ᱵᱟᱨᱤ ᱫᱚ ᱥᱟᱱᱛᱟᱲᱤ ᱛᱮ "ᱨᱚᱦᱚᱲ ᱚᱛ" ᱠᱚ ᱢᱮᱛᱟᱜᱼᱟ᱾ ᱚᱱᱟᱛᱮ ᱥᱮᱫᱟᱭ ᱦᱟᱯᱲᱟᱢ ᱠᱚᱣᱟᱜ ᱠᱟᱛᱷᱟ ᱞᱮᱠᱟᱛᱮ ᱵᱮᱞᱵᱟᱨᱤ ᱨᱮᱭᱟᱜ ᱢᱮᱱᱮᱛ ᱫᱚ "ᱥᱤᱧᱡᱟᱹ ᱫᱤᱥᱚᱢ" (Bel-nai-bel bhayeko thau) ᱠᱟᱱᱟ᱾
ᱵᱟᱨᱦᱮ ᱡᱚᱱᱚᱲ
ᱛᱷᱚᱠ: ᱱᱮᱯᱟᱞ ᱛᱷᱚᱠ: ᱯᱨᱚᱫᱮᱥ ᱮᱞ ᱑ ᱛᱷᱚᱠ: ᱢᱳᱨᱚᱝ ᱡᱤᱞᱟᱹ
ᱢᱤᱛᱟ ᱵᱚᱥᱤᱥᱴ
ᱯᱩᱭᱞᱩ ᱡᱤᱭᱚᱱ
ᱢᱤᱛᱟ ᱵᱚᱥᱤᱥᱴ ᱫᱚ ᱒ ᱱᱚᱣᱮᱢᱵᱚᱨ ᱑᱙᱖᱗ ᱨᱮ ᱯᱩᱱᱮ,ᱢᱚᱦᱟᱨᱟᱥᱴᱨᱚ ᱨᱮ ᱡᱟᱱᱟᱢ ᱞᱮᱱᱟᱭ ᱾ ᱠᱚᱯᱛᱟᱱ ᱨᱟᱡᱮᱥᱣᱚᱨ ᱫᱚᱛᱛᱚ ᱵᱚᱥᱤᱥᱴ ᱫᱚ ᱟᱡ ᱵᱟᱵᱟ ᱠᱟᱱᱟᱭ ᱾ ᱱᱩᱭ ᱫᱚ ᱵᱷᱟᱨᱚᱛᱤᱭᱚ ᱯᱷᱟ.ᱫᱽ ᱨᱮ ᱠᱟ.ᱢᱤ ᱞᱮᱭᱟ ᱾ ᱟᱡ ᱟᱭᱚ ᱢᱤᱱᱟᱠᱷᱤ ᱢᱮᱦᱛᱟ ᱵᱚᱥᱤᱥᱴ ᱫᱚ ᱢᱤᱫ ᱢᱟᱪᱮᱛ ᱠᱟᱱᱟᱭ ᱟᱨ ᱵᱷᱟᱨᱚᱛᱤᱭᱚ ᱠᱞᱟᱥᱤᱠᱟᱞ ᱥᱮᱨᱮᱧ ᱥᱩᱥᱟ.ᱨᱤᱭᱟ. ᱠᱟᱱᱟᱭ ᱾
ᱯᱚᱧᱡᱟᱵᱽ ᱭᱩᱱᱤᱵᱷᱚᱨᱥᱤᱴᱤ, ᱪᱚᱱᱰᱤᱜᱚᱰ ᱠᱷᱚᱱᱟᱜ ᱯᱳᱥᱴ ᱜᱽᱨᱟᱡᱩᱭᱮᱴ ᱟᱨ ᱱᱮᱥᱱᱟᱞ ᱥᱠᱩᱞ ᱚᱯᱷ ᱰᱨᱟᱢ ᱨᱮ ᱑᱙᱘᱗ ᱨᱮ ᱜᱽᱨᱟᱡᱩᱭᱮᱥᱚᱱ ᱞᱮᱭᱟ ᱾ ᱥᱟᱞ ᱑᱙᱙᱐-᱒᱐᱑᱐ ᱛᱟᱞᱟᱨᱮ ᱢᱤᱛᱟ ᱫᱚ ᱱ.ᱤ.ᱯ.ᱴ. (ᱫᱤᱞᱞᱤ), ᱯ.ᱴ.ᱤ.ᱤ. (ᱯᱩᱱᱮ), ᱱ.ᱥ.ᱰ. (ᱫᱤᱞᱞᱤ) ᱟᱨ ᱱ.ᱤ.ᱰ. (ᱚᱦᱚᱢᱚᱫᱟᱵᱟᱫᱽ) ᱮᱢᱟᱱ ᱯᱷᱤᱞᱢ ᱟᱨ ᱛᱷᱤᱭᱮᱴᱚᱨ ᱤᱱᱥᱴᱤᱪᱭᱩᱴ ᱠᱚᱨᱮ ᱯᱷᱮᱠᱚᱞᱴᱤ ᱞᱮᱠᱟᱭ ᱠᱟ.ᱢᱤ ᱞᱮᱭᱟ ᱾ ᱛᱷᱤᱭᱮᱴᱚᱨ ᱠᱟ.ᱢᱤᱥᱟᱲᱟ ᱭ.ᱠ. (ᱞᱚᱱᱰᱚᱱ,ᱵᱤᱨᱢᱤᱝᱜᱷᱚᱢ,ᱞᱮᱭᱤᱥᱮᱥᱴᱟᱨ) ᱟᱨ ᱰᱟᱢᱟᱥᱠᱚᱥ ᱠᱚᱨᱮ ᱠᱚ ᱥᱟᱨᱥᱟᱣ ᱞᱮᱜᱻᱟ ᱾ ᱱᱩᱭ ᱫᱚ ᱯᱷᱮᱥᱚᱱ ᱰᱤᱡᱟᱭᱤᱱ,ᱯᱷᱤᱞᱢ ᱰᱤᱨᱮᱠᱥᱚᱱ,ᱟᱠᱴᱤᱝ ᱟᱨ ᱛᱦᱤᱭᱮᱴᱚᱨ ᱴᱮᱠᱴᱤᱥ ᱵᱟᱵᱟᱫ ᱛᱮ ᱦᱚᱲ ᱠᱚᱭ ᱥᱮᱪᱮᱫ ᱞᱮᱫ ᱠᱚᱣᱟ ᱾
ᱨᱮᱰᱢᱤ
ᱯᱨᱩᱛᱷᱩᱢ ᱨᱮᱰᱢᱤ ᱥᱢᱟᱨᱴ-ᱯᱷᱚᱱ ᱨᱮᱭᱟᱜ ᱵᱮᱯᱟᱨ ᱫᱚ ᱒᱐᱑᱓ ᱨᱮ ᱮᱛᱦᱚᱵ ᱞᱮᱭᱟ ᱠᱚ ᱾ ᱒᱐᱑᱓ ᱨᱮ ᱥᱟᱶᱢᱤ ᱠᱚᱢᱯᱟᱱᱤ ᱟᱡᱟᱜ ᱚᱯᱷᱤᱥᱤ-ᱟᱜ ᱣᱮᱵᱥᱟᱭᱤᱴ ᱨᱮ ᱮᱱᱱᱟᱩᱱᱥ ᱠᱮᱜᱼᱟᱭ ᱟᱡᱟᱜ ᱱᱟᱶᱟ ᱵᱨᱟᱸᱰ ᱵᱤᱥᱚᱭ ᱛᱮ ᱾ ᱦᱚᱲ ᱠᱚ ᱞᱟᱹᱜᱤᱫ ᱛᱮ ᱫᱚ ᱑᱓ ᱡᱩᱞᱭ ᱒᱐᱑᱓ ᱨᱮ ᱵᱩᱠᱤᱝ ᱠᱚ ᱮᱛᱦᱚᱵ ᱞᱮᱫᱟ ᱾ ᱚᱱᱟ ᱟᱠᱷᱨᱤᱧ ᱠᱷᱚᱱ ᱡᱟᱹᱥᱛᱤ ᱞᱟᱵᱷ ᱮᱱ ᱠᱷᱟᱹᱛᱤᱨ, ᱟᱨ ᱦᱚᱲ ᱠᱚ ᱨᱮᱭᱟᱜ ᱵᱮᱥ ᱠᱚᱢᱮᱱᱸᱴᱥ ᱧᱟᱢ ᱠᱮᱫ ᱠᱷᱟᱹᱛᱤᱨ ᱛᱮ ᱥᱟᱶᱢᱤ ᱱᱟᱶᱟ ᱥᱤᱨᱤᱡ ᱮ ᱚᱰᱚᱠ ᱠᱮᱜᱼᱟᱭ, ᱡᱟᱦᱟᱸ ᱨᱮᱰᱢᱤ ᱢᱮᱱᱛᱮ ᱠᱚ ᱢᱮᱛᱟ-ᱜ ᱠᱟᱱᱟ ᱾ ᱥᱟᱶᱢᱤ ᱨᱮᱭᱟᱜ ᱯᱨᱩᱛᱷᱩᱢ ᱨᱮᱰᱢᱤ ᱥᱤᱨᱤᱡ ᱨᱮᱭᱟᱜ ᱧᱩᱛᱩᱢ ᱦᱩᱭᱩᱜ ᱠᱟᱱᱟ ᱨᱮᱰᱢᱤ ᱑ ᱮᱥ ᱤᱱᱟᱹ ᱛᱟᱭᱚᱢ ᱠᱷᱚᱱ ᱨᱮᱰᱢᱤ ᱨᱮᱭᱟᱜ ᱱᱟᱶᱟ ᱥᱤᱨᱤᱡ ᱚᱰᱚᱠ ᱦᱮᱡ ᱮᱱᱟ ᱾
ᱥᱟᱹᱠᱷᱭᱟᱹᱛ
ᱛᱷᱚᱠ:ᱥᱟᱚᱢᱤ
ᱢᱤᱛᱟ ᱵᱚᱥᱤᱥᱴ
ᱯᱷᱤᱞᱢ ᱟᱨ ᱴᱮᱞᱤᱵᱤᱡᱚᱱ
ᱢᱤᱛᱟ ᱫᱚ ᱟᱠᱴᱨᱮᱥ ᱠᱟᱱᱟᱭ ᱾ ᱛᱚᱵᱮ ᱛᱟᱭᱚᱢ ᱵᱤᱫᱟ.ᱞ ᱴᱮᱞᱤᱵᱩᱡᱚᱱ ᱯᱨᱚᱜᱽᱨᱟᱢ ᱟᱨ ᱰᱚᱠᱭᱩᱢᱮᱱᱴᱟᱨᱤ ᱯᱷᱤᱞᱢ ᱠᱚᱭ ᱯᱨᱚᱰᱭᱩᱥ ᱟᱨ ᱰᱤᱨᱮᱠᱥᱚᱱ ᱮᱢ ᱠᱮᱭᱟ ᱾
ᱱᱮᱛᱟᱨ ᱫᱷᱟᱨᱟ ᱜᱮ ᱢᱤᱛᱟ ᱫᱚ, ᱮᱠᱛᱟ ᱠᱟᱯᱳᱨᱻᱟᱜ ᱥᱤᱨᱤᱭᱮᱞ ᱠᱟ.ᱦᱱᱤ ᱠᱟᱦᱟᱱᱤ ᱜᱷᱚᱨ ᱜᱷᱚᱨ ᱠᱤ ᱨᱮ ᱠᱟ.ᱢᱤ ᱠᱟᱱᱟᱭ ᱾ ᱱᱩᱭᱟᱜ ᱟᱠᱴᱤᱝ ᱫᱚ ᱪᱟᱱᱮᱞ ᱨᱮᱭᱟᱜ ᱴᱤ.ᱟᱨ.ᱯᱤ.(TRP) ᱦᱟᱨᱟ ᱨᱟᱠᱟᱵ ᱤᱫᱤᱭᱮ ᱠᱟᱱᱟᱭ ᱾ ᱯᱟ.ᱪᱷᱞᱟ. ᱛᱩᱨᱩᱭ ᱥᱮᱨᱢᱟ ᱨᱮ ᱡᱷᱚᱛᱚ ᱠᱷᱚᱱ ᱡᱟ.ᱥᱛᱤ ᱴᱤ.ᱟᱨ.ᱯᱤ. ᱦᱟᱨᱟ ᱟᱠᱟᱫ ᱠᱭᱳᱸ ᱠᱤ ᱥᱟᱥ ᱵᱷᱤ ᱠᱚᱵᱷᱤ ᱵᱚᱦᱩ ᱛᱷᱤ ᱦᱚᱸᱭ ᱛᱟᱞᱚᱢ ᱯᱟᱨᱚᱢ ᱞᱮᱫᱟ ᱾ ᱪᱟᱱᱮ ᱵᱷᱤ ᱨᱮᱭᱟᱜ ᱥᱩᱵᱨᱤᱱ ᱜᱩᱜᱚᱞ ᱥᱳ ᱨᱮ ᱯᱨᱤᱱᱥᱯᱟᱞ ᱨᱳᱞ ᱨᱮ ᱠᱟ.ᱢᱤ ᱟᱠᱟᱫᱟᱭ, ᱟᱨ ᱡᱤ ᱴᱤᱵᱷᱤ ᱨᱮᱭᱟᱜ ᱡᱳᱫᱷᱟ ᱟᱠᱵᱚᱨ ᱥᱤᱨᱤᱭᱮᱞ ᱨᱮ ᱟᱠᱵᱚᱨᱻᱤᱡ ᱟᱭᱚ ᱨᱳᱞ ᱨᱮ ᱠᱟ.ᱢᱤ ᱟᱠᱟᱫᱟᱭ ᱾ ᱠᱟᱞᱟ ᱴᱤᱠᱟ ᱴᱤᱵᱷᱤ ᱥᱤᱨᱤᱡᱽ ᱨᱮᱭᱟᱜ 'ᱡᱮᱴᱷᱤ ᱢᱟ' ᱧᱩᱛᱩᱢ ᱟᱱ ᱱᱮᱜᱮᱴᱤᱵᱽ ᱨᱳᱞ ᱠᱷᱟ.ᱛᱤᱨ ᱜᱚᱴᱟ ᱯᱟᱲᱟ ᱦᱚᱲ ᱠᱚ ᱴᱷᱮᱱ ᱧᱩᱛᱩᱢ ᱟᱠᱟᱱᱟᱭ ᱾
ᱛᱷᱤᱭᱮᱴᱚᱨ
ᱠᱟᱥᱢᱤᱨ ᱚᱱᱚᱞᱤᱭᱟ. ᱞᱟᱞ ᱰᱮᱰᱻᱟᱜ ᱡᱤᱭᱚᱱ ᱪᱮᱛᱟᱱ ᱨᱮ ᱜᱚᱲᱦᱚᱱ ᱟᱠᱟᱱ ᱛᱷᱩᱭᱮᱴᱚᱨ ᱪᱚᱞᱚᱱ ᱪᱤᱛᱟ.ᱨ ᱞᱟᱞ ᱰᱮᱰ ᱨᱮ ᱠᱟ.ᱢᱤ ᱞᱮᱭᱟ ᱾ ᱱᱚᱶᱟ ᱫᱚ ᱗᱕ ᱢᱤᱱᱤᱴ ᱨᱮᱭᱟᱜ ᱛᱟᱦᱮᱸ ᱠᱟᱱᱟ ᱾ ᱞᱟᱞ ᱰᱮᱰ ᱨᱮᱭᱟᱜ ᱠᱟ.ᱢᱤ ᱜᱮ ᱢᱤᱛᱟ ᱫᱚ ᱱᱮᱥᱱᱟᱞ ᱟᱨ ᱤᱱᱴᱚᱨᱱᱮᱥᱱᱟᱞ ᱛᱷᱤᱭᱮᱴᱚᱨ ᱯᱷᱮᱥᱴᱤᱵᱟᱞ ᱠᱚᱨᱮ ᱠᱚ ᱱᱮᱣᱛᱟ ᱞᱮᱫᱮᱭᱟ ᱾ ᱱᱚᱶᱟ ᱞᱟ.ᱜᱤᱱ ᱢᱤᱛᱟ ᱜᱚᱴᱟ ᱯᱟᱲᱟ ᱫᱟᱬᱟ ᱞᱮᱭᱟ ᱾
ᱞᱩᱠᱥᱮᱢᱵᱟᱨᱜᱽ
ᱞᱩᱠᱥᱮᱢᱵᱟᱨᱜᱽ (ᱞᱩᱠᱥᱮᱢᱵᱟᱨᱜᱤᱥ: Lëtzebuerg) ᱤᱣᱨᱳᱯ ᱢᱟᱦᱟᱫᱮᱥ ᱨᱮᱱᱟᱜ ᱚᱛᱦᱟᱥᱟ ᱮᱥᱮᱫ ᱢᱤᱫ ᱦᱩᱰᱤᱝ ᱫᱤᱥᱚᱢ ᱠᱟᱱᱟ ᱾ ᱞᱩᱠᱥᱮᱢᱵᱟᱨᱜᱽ ᱨᱮᱱᱟᱜ ᱯᱟᱪᱮ ᱟᱨ ᱮᱛᱚᱢ ᱥᱮᱫ ᱵᱮᱞᱡᱤᱭᱟᱢ, ᱥᱟᱢᱟᱝ ᱥᱮᱫ ᱡᱟᱨᱢᱟᱱᱤ ᱟᱨ ᱠᱚᱧᱮ ᱥᱮᱫ ᱯᱷᱨᱟᱱᱥ ᱫᱤᱥᱚᱢ ᱢᱮᱱᱟᱜᱼᱟ ᱾ ᱫᱤᱥᱚᱢ ᱨᱮᱱᱟᱜ ᱨᱟᱡᱽᱜᱟᱲ ᱟᱨ ᱥᱟᱱᱟᱢ ᱠᱷᱚᱱ ᱢᱟᱨᱟᱝ ᱥᱚᱦᱚᱨ ᱞᱩᱠᱥᱮᱢᱵᱟᱨᱜᱽ ᱥᱤᱴᱤ ᱠᱟᱱᱟ ᱾ ᱱᱚᱶᱟ ᱫᱚ ᱤᱣᱨᱳᱯᱤᱭᱚ ᱤᱣᱱᱤᱭᱚᱱ ᱨᱮᱱᱟᱜ ᱯᱩᱱᱭᱟ ᱨᱟᱡᱽᱜᱟᱲ ᱥᱚᱦᱚᱨ ᱢᱩᱫ ᱨᱮ ᱢᱤᱫ ᱥᱚᱦᱚᱨ ᱠᱟᱱᱟ (ᱵᱽᱨᱟᱥᱮᱞᱥ, ᱯᱷᱨᱟᱝᱠᱯᱷᱩᱴ ᱟᱨ ᱥᱴᱟᱨᱥᱵᱟᱨᱜᱽ ᱥᱟᱶ ᱛᱮ) ᱾
ᱵᱟᱨᱦᱮ ᱡᱚᱱᱚᱲ
ᱛᱷᱚᱠ: ᱫᱤᱥᱚᱢ ᱛᱷᱚᱠ: ᱫᱤᱥᱟᱹᱢ ᱛᱷᱚᱠ: ᱤᱣᱨᱳᱯ ᱨᱮᱱᱟᱜ ᱫᱤᱥᱚᱢ ᱛᱷᱚᱠ: ᱯᱷᱩᱨᱜᱟᱹᱞ ᱫᱤᱥᱚᱢ ᱛᱷᱚᱠ: ᱚᱛᱦᱟᱥᱟ ᱮᱥᱮᱫ ᱫᱤᱥᱚᱢ ᱛᱷᱚᱠ: ᱤᱣᱨᱳᱯ
ᱢᱟᱭᱴᱳᱠᱳᱱᱰᱨᱤᱭᱟ
ᱢᱟᱭᱴᱚᱠᱚᱱᱰᱨᱤᱭᱚᱱ (/ˌmaɪtəˈkɒndriən/; pl. mitochondria) ᱫᱚ ᱡᱟᱱᱣᱟ, ᱵᱟᱦᱟ ᱟᱨ ᱯᱷᱩᱝᱡᱤ ᱞᱮᱠᱟᱱᱟᱜ ᱭᱩᱠᱟᱨᱭᱳᱴᱥ ᱨᱮᱱᱟᱜ ᱡᱤᱱᱤᱥ ᱠᱚᱨᱮ ᱧᱟᱢᱚᱜ ᱟᱱᱟᱜ ᱢᱤᱫ ᱚᱨᱜᱟᱱᱮᱞ ᱠᱟᱱᱟ ᱾ ᱢᱟᱭᱴᱚᱠᱚᱱᱰᱨᱤᱭᱟ ᱨᱮ ᱢᱤᱫ ᱵᱟᱨᱭᱟ ᱢᱤᱢᱵᱽᱨᱮᱱ ᱵᱮᱱᱟᱣ ᱢᱮᱱᱟᱜᱼᱟ ᱟᱨ ᱮᱰᱮᱱᱳᱥᱤᱱ ᱴᱨᱟᱭᱯᱷᱚᱥᱯᱷᱮᱴ (ATP) ᱵᱮᱱᱟᱣ ᱞᱟᱹᱜᱤᱫ ᱮᱨᱳᱵᱤᱠ ᱨᱚᱦᱚᱭ ᱵᱮᱵᱷᱟᱨᱟ, ᱡᱟᱦᱟᱸ ᱫᱚ ᱚᱱᱠᱟ ᱱᱟᱜᱽᱨᱤ ᱨᱮᱱᱟᱜ ᱜᱟᱞᱚᱪ ᱞᱮᱠᱟᱛᱮ ᱥᱟᱱᱟᱢ ᱥᱮᱞ ᱨᱮ ᱵᱮᱵᱷᱟᱨᱚᱜᱼᱟ ᱾ ᱟᱞᱵᱟᱨᱴ ᱵᱷᱳᱱ ᱠᱳᱞᱞᱤᱠᱮᱨ ᱑᱘᱕᱗ ᱥᱮᱨᱢᱟ ᱨᱮ ᱠᱚ ᱧᱟᱢ ᱞᱮᱫᱮᱭᱟ ᱾ ᱢᱟᱭᱴᱳᱠᱳᱱᱰᱨᱤᱭᱚᱱ ᱟᱹᱲᱟᱹ ᱫᱚ ᱑᱙᱙᱘ ᱨᱮ ᱠᱟᱨᱞ ᱵᱮᱱᱰᱟ ᱦᱚᱛᱮᱛᱮ ᱵᱮᱱᱟᱣ ᱞᱮᱱᱟ ᱾ ᱢᱟᱭᱴᱚᱠᱚᱱᱰᱨᱤᱭᱚᱱ ᱫᱚ ᱡᱟᱹᱥᱛᱤ ᱜᱮ "ᱥᱮᱞ ᱨᱮᱱᱟᱜ ᱯᱚᱣᱨᱚᱥᱚᱵᱷᱟᱥ" ᱢᱮᱱᱛᱮ ᱠᱚ ᱢᱮᱛᱟᱜᱼᱟ ᱾ ᱯᱷᱤᱞᱤᱯ ᱥᱤᱠᱮᱵᱷᱤᱴᱥ ᱑᱙᱕᱗ ᱥᱟᱞᱮ ᱨᱮ ᱢᱤᱫ ᱮᱠᱟᱞ ᱧᱩᱛᱩᱢᱟᱱ ᱚᱱᱚᱞ ᱨᱮ ᱱᱚᱶᱟ ᱟᱹᱲᱟᱹᱭ ᱛᱮᱭᱟᱨ ᱞᱮᱫᱼᱟ ᱾ ᱟᱭᱢᱟ ᱞᱮᱠᱟᱱ ᱢᱩᱞᱴᱤᱥᱮᱞᱩᱞᱟᱨ ᱡᱤᱣᱤ ᱡᱤᱣᱤ ᱨᱮᱱ ᱠᱤᱪᱷᱩ ᱠᱚ ᱢᱟᱭᱴᱚᱠᱚᱱᱰᱨᱤᱭᱟ ᱵᱟᱹᱱᱩᱜ-ᱟ (ᱡᱮᱞᱮᱠᱟ ᱢᱟᱨᱟᱝ ᱢᱟᱢᱟᱞᱤ ᱨᱚᱫᱷᱚᱢᱤᱠ ᱥᱤᱞ) ᱾ ᱢᱟᱭᱠᱨᱚᱥᱯᱚᱨᱤᱰᱤᱭᱟ, ᱯᱟᱨᱟᱵᱟᱥᱟᱞᱤᱰ ᱟᱨ ᱰᱤᱯᱞᱳᱢᱳᱱᱟᱰ ᱞᱮᱠᱟᱱ ᱟᱹᱰᱤ ᱜᱟᱱ ᱚᱱᱠᱟᱱ ᱡᱤᱵᱽ ᱡᱤᱵᱽ ᱡᱤᱵᱽ ᱠᱚᱣᱟᱜ ᱢᱟᱭᱴᱳᱠᱳᱱᱰᱨᱤᱭᱟ ᱫᱚ ᱮᱴᱟᱜ ᱰᱟᱴᱟ ᱨᱮ ᱠᱚᱢ ᱟᱠᱟᱫᱟ ᱥᱮ ᱠᱚ ᱵᱮᱱᱟᱣ ᱟᱠᱟᱫᱟ ᱾
ᱵᱟᱦᱨᱮ ᱡᱚᱱᱚᱲ
ᱛᱷᱚᱠ:ᱥᱟᱯᱲᱟᱣ ᱵᱟᱝ ᱥᱟᱹᱛ ᱟᱠᱟᱱᱟ
ᱡᱚᱨᱡᱽ ᱚᱣᱟᱥᱤᱝᱴᱚᱱ
ᱡᱚᱨᱡᱽ ᱚᱣᱟᱥᱤᱝᱴᱚᱱ
ᱡᱚᱨᱡᱽ ᱚᱣᱟᱥᱤᱝᱴᱚᱱ (ᱤᱸᱜᱽᱞᱤᱥ ᱺ George Washington), (ᱡᱟᱱᱟᱢ : ᱒᱒ ᱯᱷᱮᱵᱽᱨᱩᱣᱟᱨᱤ ᱑᱗᱓᱒, ᱜᱩᱨ : ᱑᱔ ᱰᱤᱥᱮᱢᱵᱚᱨ ᱑᱗᱙᱙) ᱭᱩᱱᱟᱭᱤᱴᱮᱰ ᱠᱤᱝᱰᱚᱢ ᱟᱢᱮᱨᱤᱠᱟ ᱨᱤᱱᱤᱡ ᱯᱩᱭᱞᱩ ᱫᱤᱥᱚᱢ ᱜᱚᱢᱠᱮᱭ ᱛᱟᱦᱮᱸ ᱠᱟᱱᱟ ᱾ ᱩᱱᱤ ᱟᱢᱮᱨᱤᱠᱟ ᱨᱤᱱ ᱥᱮᱱᱟ ᱟᱜ ᱧᱮᱞ ᱡᱚᱛᱚᱱ ᱛᱩᱞᱩᱡ ᱵᱨᱤᱴᱮᱱ ᱪᱮᱛᱟᱱ ᱨᱮ ᱟᱢᱮᱨᱤᱠᱤᱭᱟᱹ ᱦᱩᱞ (᱑᱗᱗᱕ - ᱑᱗᱘᱓ ) ᱨᱮ ᱡᱤᱛᱠᱟᱹᱨ ᱮ ᱟᱢᱮᱴ ᱠᱮᱜᱼᱟ ᱾ ᱩᱱᱤ ᱑᱗᱘᱙ ᱨᱮ ᱟᱢᱮᱨᱤᱠᱟ ᱨᱤᱱᱤᱡ ᱯᱩᱭᱞᱩ ᱫᱤᱥᱚᱢ ᱜᱚᱢᱠᱮ ᱞᱮᱠᱟ ᱛᱮᱠᱚ ᱵᱟᱪᱷᱚᱱ ᱠᱮᱫᱮᱭᱟ ᱾
thumb| ᱡᱚᱨᱡᱽ ᱚᱣᱟᱥᱤᱝᱴᱚᱱ ᱛᱮᱦᱮᱧ ᱫᱷᱟᱹᱵᱤᱡ ᱦᱚᱸ ᱟᱢᱮᱨᱤᱠᱟ ᱨᱮᱫᱚ ᱚᱣᱟᱥᱤᱝᱴᱚᱱ ᱟᱜ ᱧᱩᱛᱩᱢ ᱛᱮ ᱢᱤᱫ ᱥᱤᱠᱠᱟᱹ ᱵᱮᱵᱷᱟᱨᱚᱜ ᱠᱟᱱᱟ ᱾
ᱮᱛᱚᱦᱚᱵ ᱡᱤᱭᱚᱱ
ᱩᱱᱤᱭᱤᱡ ᱡᱟᱱᱟᱢ ᱟᱭᱳᱣᱟᱜ ᱧᱩᱛᱩᱢ ᱫᱚ ᱢᱮᱨᱤ ᱵᱟᱞ ᱟᱨ ᱵᱟᱵᱟᱦᱟᱜ ᱧᱩᱛᱩᱢ ᱫᱚ ᱚᱣᱜᱚᱥᱴᱟᱭᱤᱱ ᱚᱣᱟᱥᱤᱝᱴᱚᱱ ᱛᱟᱦᱮᱸ ᱠᱟᱱᱟ ᱾ ᱱᱩᱠᱤᱱ ᱵᱟᱱᱟ ᱦᱚᱲ ᱜᱮ ᱤᱱᱟᱹ ᱥᱩᱨ ᱨᱮᱭᱟᱜ ᱡᱮᱜᱮᱛ ᱵᱤᱨᱫᱟᱹᱜᱟᱲ ᱨᱮ ᱢᱟᱪᱮᱛ ᱠᱤᱱ ᱛᱟᱦᱮᱸ ᱠᱟᱱᱟ ᱾ ᱜᱤᱫᱽᱨᱟᱹ ᱠᱷᱚᱱ ᱜᱮ ᱟᱹᱰᱤ ᱚᱠᱛᱚ ᱫᱷᱟᱹᱵᱤᱡ ᱣᱟᱥᱤᱝᱴᱚᱱ ᱫᱚ ᱚᱠᱟ ᱟᱥᱲᱟ ᱦᱚᱸ ᱵᱟᱭ ᱞᱮᱵᱮᱫ ᱟᱠᱟᱫ ᱛᱟᱦᱮᱸᱫ ᱾
ᱡᱚᱨᱡᱽ ᱣᱟᱥᱤᱝᱴᱚᱱ ᱪᱮᱛᱟᱱ ᱨᱮ ᱢᱤᱫ ᱟᱹᱰᱤ ᱡᱟᱢᱯᱟᱴᱟᱣ ᱤᱠᱷᱟᱹᱱ ᱮᱲᱮ ᱠᱟᱹᱦᱱᱤ ᱠᱟᱱᱟ ᱡᱟᱦᱟᱸ ᱫᱚ ᱜᱤᱫᱽᱨᱟᱹ ᱨᱮ ᱩᱱᱤ ᱫᱚ ᱢᱤᱫ ᱫᱷᱟᱣ ᱟᱡ ᱵᱟᱵᱟ ᱟᱜ ᱪᱮᱨᱤ ᱫᱟᱨᱮᱭ ᱢᱟᱜ ᱠᱮᱜᱼᱟ ᱾ ᱛᱤᱱ ᱡᱚᱦᱚᱜ ᱟᱡ ᱵᱟᱵᱟᱭ ᱠᱩᱞᱤ ᱠᱮᱫᱮ ᱠᱷᱟᱱ ᱩᱱᱤ ᱮᱲᱮ ᱫᱚ ᱵᱟᱭ ᱞᱟᱹᱭ ᱞᱮᱜᱼᱟ ᱥᱟᱹᱨᱤ ᱥᱟᱹᱨᱤ ᱜᱮᱭ ᱞᱟᱹᱭ ᱠᱮᱜᱼᱟ ᱡᱮ ᱦᱚᱭ ᱟᱡ ᱜᱮᱭ ᱜᱮᱫ ᱟᱠᱟᱜᱼᱟ ᱢᱮᱱᱛᱮ ᱾ ᱱᱚᱶᱟ ᱠᱟᱹᱦᱱᱤ ᱫᱚ ᱚᱱᱟ ᱠᱷᱟᱹᱛᱤᱨ ᱠᱚ ᱞᱟᱹᱭᱟ ᱡᱮ ᱣᱟᱥᱤᱝᱴᱚᱱ ᱛᱤᱱᱟᱹᱜ ᱤᱢᱟᱱᱫᱟᱨ ᱦᱚᱲ ᱠᱟᱱᱟᱭ ᱾ ᱤᱠᱷᱟᱹᱱ ᱵᱷᱚᱲᱚᱠ ᱨᱮᱭᱟᱜ ᱠᱟᱛᱷᱟ ᱫᱚ ᱱᱚᱶᱟ ᱠᱟᱱᱟ, ᱱᱚᱶᱟ ᱠᱟᱛᱷᱟ ᱤᱢᱟᱱᱫᱟᱨ ᱥᱮ ᱥᱟᱹᱨᱤᱭᱟᱜ ᱫᱚ ᱵᱟᱝ ᱠᱟᱱᱟ ᱟᱨ ᱱᱚᱣᱟ ᱫᱚ ᱯᱟᱨᱥᱚᱱ ᱵᱤᱥᱢ ᱦᱚᱛᱮᱛᱮ ᱵᱮᱱᱟᱣ ᱜᱚᱲᱦᱚᱱ ᱠᱟᱛᱷᱟ ᱠᱟᱱᱟ ᱾
ᱡᱤᱭᱚᱱ ᱩᱯᱨᱩᱢ
ᱯᱩᱨᱟᱹ ᱧᱩᱛᱩᱢ :- ᱡᱚᱨᱡᱽ ᱚᱣᱟᱥᱤᱝᱴᱚᱱ (ᱯᱩᱭᱞᱩ ᱭᱩ. ᱮᱥ. ᱯᱨᱮᱥᱤᱰᱮᱸᱴ)
ᱡᱟᱱᱟᱢ :-  ᱒᱒ ᱯᱷᱮᱵᱽᱨᱩᱣᱟᱨᱤ ᱑᱗᱓᱒
ᱡᱟᱱᱟᱢ ᱴᱷᱟᱶ :- ᱵᱚᱨᱡᱤᱱᱤᱭᱟᱹ
ᱵᱟᱵᱟ :- ᱚᱣᱜᱚᱥᱴᱟᱭᱤᱱ
ᱵᱟᱯᱞᱟ :- ᱢᱟᱨᱛᱷᱟ ᱰᱚᱸᱰᱨᱤᱡᱽ ᱠᱚᱥᱴᱤᱥ ᱚᱣᱟᱥᱤᱝᱴᱚᱱ